അവരെപ്പോലെതന്നെ നാമും രക്‌ഷപ്രാപിക്കുന്നത് കര്‍ത്താവായ യേശുവിന്‍െറ കൃപയാലാണെന്നു നാം വിശ്വസിക്കുന്നു.\nനിങ്ങളെ ഞാന് കര്‍ത്താവിനും അവിടുത്തെ കൃപയുടെ വചനത്തിനും ഭരമേല്‍പിക്കുന്നു. നിങ്ങള്‍ക്ക് ഉത്‌കര്‍ഷം വരുത്തുന്നതിനും സകല വിശുദ്‌ധരുടെയുമിടയില് അവകാശം തരുന്നതിനും ഈ വചനത്തിനു കഴിയും.\n വിശ്വാസത്താല് നീതീകരിക്കപ്പെട്ട നമുക്ക് നമ്മുടെ കര്‍ത്താവായ യേശുക്രിസ്‌തുവഴി ദൈവവുമായി സമാധാനത്തില് ആയിരിക്കാം. നമുക്കു കൈവന്നിരിക്കുന്ന ഈ കൃപയിലേക്ക് അവന് മൂലം വിശ്വാസത്താല് നമുക്കു പ്രവേശനം ലഭിച്ചിരിക്കുന്നു. ദൈവ മഹത്വത്തില് പങ്കുചേരാമെന്ന പ്രത്യാശയില് നമുക്ക് അഭിമാനിക്കാം.\n നിയമം അനുഷ്‌ഠിക്കുന്നതുകൊണ്ട്, ഒരുവനും അവിടുത്തെ സന്നിധിയില് നീതീകരിക്കപ്പെടുകയില്ല. നിയമംവഴി പാപത്തെക്കുറിച്ച് ബോധമുണ്ടാകുന്നുവെന്നേയുള്ളു. നിയമവും പ്രവാചകന്‍മാരും സാക്‌ഷ്യപ്പെടുത്തിയിട്ടുള്ള ദൈവനീതി നിയമത്തിലൂടെയല്ലാതെ ഇപ്പോള് വെളിപ്പെട്ടിരിക്കുന്നു. ഈ ദൈവനീതി, വിശ്വസിക്കുന്ന എല്ലാവര്‍ക്കും, ആരെന്നുള്ള വ്യത്യാസം കൂടാതെ യേശുക്രിസ്‌തുവിലുള്ള വിശ്വാസംവഴി ലഭിക്കുന്നതാണ്. എല്ലാവരും പാപംചെയ്‌ത് ദൈവമഹത്വത്തിന് അയോഗ്യരായി. അവര് അവിടുത്തെ കൃപയാല് യേശുക്രിസ്‌തു വഴിയുള്ള വീണ്ടെടുപ്പിലൂടെ സൗജന്യമായി നീതീകരിക്കപ്പെടുന്നു.\n൨ തിമൊഥെയൊസ് 2:1\n൨ കൊരിന്ത്യർ 12:9\nഎന്നാല്, എന്‍െറ ജീവന് ഏതെങ്കിലും വിധത്തില് വിലപ്പെട്ടതായി ഞാന് കണക്കാക്കുന്നില്ല. എന്‍െറ ഓട്ടം പൂര്‍ത്തിയാക്കണമെന്നും ദൈവത്തിന്‍െറ കൃപയുടെ സുവിശേഷത്തിനു സാക്‌ഷ്യം നല്‍കാന് കര്‍ത്താവായ യേശുവില്‍നിന്നു ഞാന് സ്വീകരിച്ചിട്ടുള്ള ദൗത്യം നിര്‍വഹിക്കണമെന്നും മാത്രമേ ഞാന് ആഗ്രഹിക്കുന്നുള്ളൂ.\n എന്നാല്, നമ്മള് പാപംവഴി മരിച്ചവരായിരുന്നിട്ടും കരുണാസമ്പന്നനായ ദൈവം നമ്മോടു കാണി ച്ചമഹത്തായ സ്‌നേഹത്താല്, ക്രിസ്‌തുവിനോടുകൂടെ നമ്മെജീവിപ്പിച്ചു; കൃപയാല് നിങ്ങള് രക്‌ഷിക്കപ്പെട്ടു. യേശുക്രിസ്‌തുവിനോടുകൂടെ അവിടുന്നു നമ്മെഉയിര്‍പ്പിച്ച് സ്വര്‍ഗത്തില് അവനോടുകൂടെ ഇരുത്തുകയും ചെയ്‌തു. അവിടുന്ന് യേശുക്രിസ്‌തുവില് നമ്മോടു കാണി ച്ചകാരുണ്യത്താല്, വരാനിരിക്കുന്ന കാലങ്ങളില് തന്‍െറ അപരിമേയമായ കൃപാസമൃദ്‌ധിയെ വ്യക്‌തമാക്കാനാണ് ഇപ്രകാരം ചെയ്‌തത്. വിശ്വാസംവഴി കൃപയാലാണു നിങ്ങള് രക്‌ഷിക്കപ്പെട്ടത്. അതു നിങ്ങള് നേടിയെ ടുത്തതല്ല, ദൈവത്തിന്‍െറ ദാനമാണ്. അതു പ്രവൃത്തികളുടെ ഫലമല്ല. തന്‍മൂലം, ആരും അതില് അഹങ്കരിക്കേണ്ടതില്ല.\n സ്വാര്‍ഥമതികളായി, സത്യത്തെ അനുസരിക്കാതെ, ദുഷ്‌ടതയ്‌ക്കു വഴങ്ങുന്നവര് കോപത്തിനും ക്രോധത്തിനും പാത്രമാകും. തിന്മപ്രവര്‍ത്തിക്കുന്ന ഏതൊരുവനും, ആദ്യം യഹൂദനും പിന്നെ ഗ്രീക്കുകാരനും, ക്ലേശവും ദുരിതവും ഉണ്ടാകും. എന്നാല്, നന്‍മപ്രവര്‍ത്തിക്കുന്ന ഏതൊരുവനും, ആദ്യം യഹൂദനും പിന്നെ ഗ്രീക്കുകാരനും, മഹത്വവും ബഹുമാനവും സമാധാനവും ഉണ്ടാകും.\nഞാന് എന്തായിരിക്കുന്നുവോ അതു ദൈവകൃപയാലാണ്. എന്‍െറ മേല് ദൈവം ചൊരിഞ്ഞകൃപ നിഷ്‌ഫലമായിപ്പോയിട്ടില്ല. നേരേമറിച്ച് മറ്റെല്ലാവരെയുംകാള് അധികം ഞാന് അധ്വാനിച്ചു. എന്നാല്, ഞാനല്ല എന്നിലുള്ള ദൈവകൃപയാണ് അധ്വാനിച്ചത്.\n എല്ലാ മനുഷ്യരുടെയും രക്‌ഷയ്‌ക്കായി ദൈവത്തിന്‍െറ കൃപ പ്രത്യക്‌ഷപ്പെട്ടിരിക്കുന്നു. നിര്‍മതത്വവും ലൗകികമോഹങ്ങളും ഉപേക്‌ഷിക്കാനും ഈ ലോകത്തില് സമചിത്തതയും നീതിനിഷ്‌ഠയും ദൈവഭക്‌തിയുമുള്ള ജീവിതം നയിക്കാനും അതു നമ്മെപരിശീലിപ്പിക്കുന്നു.\n അത് എന്നെ വിട്ടകലാന്‍വേണ്ടി മൂന്നു പ്രാവശ്യം ഞാന് കര്‍ത്താവിനോടപേക്‌ഷിച്ചു. എന്നാല്, അവിടുന്ന് എന്നോട് അരുളിച്ചെയ്‌തു: നിനക്ക് എന്‍െറ കൃപ മതി; എന്തെന്നാല്, ബലഹീനതയിലാണ് എന്‍െറ ശക്‌തി പൂര്‍ണമായി പ്രകടമാകുന്നത്. ക്രിസ്‌തുവിന്‍െറ ശക്‌തി എന്‍െറ മേല് ആവസിക്കേണ്ടതിനു ഞാന് പൂര്‍വാധികം സന്തോഷത്തോടെ എന്‍െറ ബലഹീനതയെക്കുറിച്ചു പ്രശംസിക്കും.\n എല്ലാ മനുഷ്യരുടെയും രക്‌ഷയ്‌ക്കായി ദൈവത്തിന്‍െറ കൃപ പ്രത്യക്‌ഷപ്പെട്ടിരിക്കുന്നു. നിര്‍മതത്വവും ലൗകികമോഹങ്ങളും ഉപേക്‌ഷിക്കാനും ഈ ലോകത്തില് സമചിത്തതയും നീതിനിഷ്‌ഠയും ദൈവഭക്‌തിയുമുള്ള ജീവിതം നയിക്കാനും അതു നമ്മെപരിശീലിപ്പിക്കുന്നു. അതേസമയം, നമ്മുടെ മഹോന്നതനായ ദൈവത്തിന്‍െറയും രക്‌ഷകനായ യേശുക്രിസ്‌തുവിന്‍െറയും മഹത്വം പ്രത്യക്‌ഷമാകുമ്പോള് കൈവരാന്‍പോകുന്ന അനുഗ്രഹപൂര്‍ണമായ പ്രത്യാശയെ നാം കാത്തിരിക്കുകയും ചെയ്യുന്നു. യേശുക്രിസ്‌തു എല്ലാ തിന്‍മകളിലുംനിന്നു നമ്മെമോചിപ്പിക്കുന്നതിനും, സത്‌പ്രവൃത്തികള് ചെയ്യുന്നതില് തീക്‌ഷണതയുള്ള ഒരു ജനതയെ തനിക്കുവേണ്ടി ശുദ്‌ധീകരിക്കുന്നതിനുമായി നമ്മെപ്രതി തന്നെത്തന്നെ ബലിയര്‍പ്പിച്ചു.\n൨ കൊരിന്ത്യർ 6:1\n മുമ്പ് ഞാന് അവനെ നിന്ദിക്കുകയും പീഡിപ്പിക്കുകയും അധിക്ഷേപിക്കുകയും ചെയ്‌തുവെങ്കിലും എനിക്കു കരുണ ലഭിച്ചു. കാരണം, അറിവില്ലാതെ അവിശ്വാസിയായിട്ടാണ് ഞാന് പ്രവര്‍ത്തിച്ചത്. കര്‍ത്താവിന്റെ കൃപ യേശുക്രിസ്‌തുവിലുള്ള വിശ്വാസത്തോടും സ്‌നേഹത്തോടുമൊപ്പം എന്നിലേക്കു കവിഞ്ഞൊഴുകി. യേശു ക്രിസ്‌തു ലോകത്തിലേക്കു വന്നത് പാപികളെ രക്ഷിക്കാനാണ് എന്ന പ്രസ്‌താവം വിശ്വസനീയവും തികച്ചും സ്വീകാര്യവുമാണ്. പാപികളില് ഒന്നാമനാണു ഞാന്. എങ്കിലും എനിക്കു കാരുണ്യം ലഭിച്ചു. അത് നിത്യജീവന് ലഭിക്കാന്, യേശുക്രിസ്‌തുവില് വിശ്വസിക്കാനിരിക്കുന്നവര്‍ക്ക് ഒരു മാതൃകയാകത്തക്കവിധം, പാപികളില് ഒന്നാമനായ എന്നില് അവന്റെ പൂര്‍ണ്ണമായ ക്ഷമ പ്രകടമാകുന്നതിനുവേണ്ടിയാണ്.\nനിന്നെപ്പോലെ നിന്‍െറ അയല്‍ക്കാരനെയും സ്‌നേഹിക്കുക എന്ന വിശുദ്‌ധലിഖിതത്തിലെ രാജകീയ നിയമം നിങ്ങള്‍യഥാര്‍ഥത്തില് അനുസരിക്കുന്നെങ്കില് ഉത്തമമായി പ്രവര്‍ത്തിക്കുന്നു.\nദൈവത്തെ സ്‌നേഹിക്കുകയെന്നാല്, അവിടുത്തെ കല്‍പനകള് അനുസരിക്കുകയെന്ന് അര്‍ഥം. അവിടുത്തെ കല്‍പനകള് ഭാരമുള്ളവയല്ല.\nഅതുകൊണ്ട്, നമ്മുടെ വന്‍പുപറ ച്ചില് എവിടെ? അതിനു സ്‌ഥാനമില്ലാതായിരിക്കുന്നു. എന്തടിസ്‌ഥാനത്തില്? പ്രവൃത്തികളുടെ അടിസ്‌ഥാനത്തിലോ? അല്ല, വിശ്വാസത്തിന്‍െറ അടിസ്‌ഥാനത്തില്.\nസ്വാതന്ത്യ്രത്തിന്‍െറ നിയമമനുസരിച്ചു വിധിക്കപ്പെടാനുളളവരെപ്പോലെ, നിങ്ങള് സംസാരിക്കുകയും പ്രവര്‍ത്തിക്കുകയുംചെയ്യുവിന്.\nനിയമം വിശുദ്‌ധംതന്നെ; കല്‍പന വിശുദ്‌ധവുംന്യായ വും നല്ലതുമാണ്.\nസുവിശേഷത്തെപ്പറ്റി ഞാന് ലജ്‌ജിക്കുന്നില്ല. എന്തെന്നാല്, വിശ്വസിക്കുന്ന ഏവര്‍ക്കും, ആദ്യം യഹൂദര്‍ക്കും പിന്നീടു ഗ്രീക്കുകാര്‍ക്കും, അതു രക്‌ഷയിലേക്കു നയിക്കുന്ന ദൈവശക്‌തിയാണ്.


മാധ്യമപ്രവര്‍ത്തകയെ പീഡിപ്പിച്ച യൂബര് ഡ്രൈവര് പിടിയില് | Uber cab driver arrested for molesting HT journalist in Noida - Malayalam Oneindia\n12 min ago വിവാദ പ്രസംഗം; സാക്കിർ നായികിനെതിരെ മലേഷ്യൻ പ്രധാനമന്ത്രി, മലേഷ്യയിൽ വിലക്ക്!\n45 min ago അവസാനം വരെ യെഡ്ഡി അറിഞ്ഞില്ല...! സ്വന്തം പട്ടികയും കൊണ്ടുപോയ യെഡിയൂരപ്പയ്ക്ക് അമിത് ഷാ കൊടുത്തത്\n58 min ago ചന്ദ്രയാന്2ചാന്ദ്ര ഭ്രമണപഥത്തില്; ശാസ്ത്രലോകം ലക്ഷ്യത്തിനടുത്ത്, പിന്നിട്ടത് നിര്‍ണായക ഘട്ടം\nമാധ്യമപ്രവര്‍ത്തകയെ പീഡിപ്പിച്ച യൂബര് ഡ്രൈവര് പിടിയില്\nUpdated: Fri, Jan 22, 2016, 12:11 [IST]\nദില്ലി: ഓണ്‍ലൈന് ടാക്‌സി സര്‍വീസായ യൂബര് പീഡനം തുടര്‍ക്കഥയാകുന്നു. ഇത്തവണ യൂബര് ടാക്‌സിയില്‍വെച്ച് മാധ്യമപ്രവര്‍ത്തകയ്ക്കാണ് പീഡനമേറ്റത്. കഴിഞ്ഞ ദിവസം ദില്ലിയില് നിന്നും നോയിഡയിലേക്ക് പോകവെയാണ് മാധ്യമപ്രവര്‍ത്തകയ്ക്ക് പീഡനം ഏല്‍ക്കുന്നത്.\nയൂബര് ടാക്‌സി ഡ്രൈവര് തന്നെ അപമാനിച്ചുവെന്നാണ് മാധ്യമപ്രവര്‍ത്തക പരാതിപ്പെട്ടത്. ഗുഡ്ഗാവ് സ്വദേശിയാണ് അക്രമത്തിനിരയായത്. പോകേണ്ട വഴിയില് കൂടി പോകാതെ വഴി തിരിച്ചു വിടുകയും പിന്നീട് യുവതിക്ക് സംശയം തോന്നിയപ്പോള് കാര് നിര്‍ത്താന് ആവശ്യപ്പെടുകയുമായിരുന്നു.\nനോയിഡ സെക്ഷന് 15 മെട്രോ സ്‌റ്റേഷനു സമീപമെത്തിയപ്പോഴാണ് ഡ്രൈവര് വഴിതെറ്റിച്ച് വിടാന് ശ്രമിച്ചത്. കാറില് നിന്ന് ഇറങ്ങി നടന്ന മാധ്യമപ്രവര്‍ത്തകയെ യൂബര് ടാക്‌സി ഡ്രൈവര് പിന്നീട് പിന്തുടരുകയായിരുന്നു. തുടര്‍ന്ന്, കാറില് കയറാന് ആവശ്യപ്പെടുകയും മോശമായി പെരുമാറുകയുമായിരുന്നു.\nരക്ഷയില്ലാതെ വന്നപ്പോള് യുവതി പോലീസിനെ വിളിച്ച് വിവരമറിയിക്കുകയാണുണ്ടായത്. സംഭവത്തെ തുടര്‍ന്ന് ടാക്‌സി ഡ്രൈവറെ പോലീസ് അറസ്റ്റ് ചെയ്തു. ഐപിസി 354 വകുപ്പ് പ്രകാരമാണ് ഇയാള്‍ക്കെതിരെ കേസെടുത്തിട്ടുള്ളത്.\nuber rape journalist noida arrested police യൂബര് പീഡനം മാധ്യമപ്രവര്‍ത്തക നോയിഡ അറസ്റ്റ് പോലീസ്\nAn Uber cabbie molested an HT?journalist on Wednesday evening. She had booked the cab to go toafriend’s place in Noida Sector 15 from Gautam Nagar in Delhi.


കോവിഡ് 19: ജില്ലയില് വൈറസ്ബാധ സ്ഥിരീകരിച്ചത് 1,541 പേര്‍ക്ക്; 1,295 പേര് രോഗമുക്തരായി – Veekshanam\nകോവിഡ് 19: ജില്ലയില് വൈറസ്ബാധ സ്ഥിരീകരിച്ചത് 1,541 പേര്‍ക്ക്; 1,295 പേര് രോഗമുക്തരായി\nJul 4, 2021 Jul 4, 2021 ലേഖകന്\nനേരിട്ടുള്ള സമ്പര്‍ക്കത്തിലൂടെ 1,470 പേര്\nരോഗബാധിതരായി ചികിത്സയില് 14,005 പേര്\nആകെ നിരീക്ഷണത്തിലുള്ളത് 35,936 പേര്\nമലപ്പുറം ജില്ലയില് ഞായറാഴ്ച (ജൂലൈ നാല്) 1,541 പേര്‍ക്ക് കോവിഡ് 19 സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. 11.18 ശതമാനമാണ് ഞായറാഴ്ചയിലെ കോവിഡ് ടെസ്റ്റ് പോസിറ്റീവിറ്റി നിരക്ക്. 1,470 പേര്‍ക്ക് നേരിട്ടുള്ള സമ്പര്‍ക്കത്തിലൂടെയും 29 പേര്‍ക്ക് ഉറവിടമറിയാതെയുമാണ് രോഗബാധയുണ്ടായത്. കൂടാതെ ഇതര സംസ്ഥാനങ്ങളില് നിന്നെത്തിയ 42 പേര്‍ക്കും രോഗബാധ സ്ഥിരീകരിച്ചിട്ടുണ്ട്. ജില്ലയില് ഇതുവരെ 1,211 പേരാണ് കോവിഡ് ബാധിതരായി മരണപ്പെട്ടിട്ടുള്ളത്.\nജില്ലയില് ഞായറാഴ്ച 1,295 പേരാണ് കോവിഡ് മുക്തരായത്. ഇതോടെ ജില്ലയില് കോവിഡ് മുക്തരായി സാധാരണ ജീവിതത്തിലേക്ക് മടങ്ങിയെത്തിയവരുടെ എണ്ണം 3,27,351 ആയി. 35,936 പേരാണ് ജില്ലയില് നിലവില് നിരീക്ഷണത്തില് കഴിയുന്നത്. 14,005 പേര് വിവിധ കേന്ദ്രങ്ങളിലായി ചികിത്സയില് കഴിയുകയാണ്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 579 പേരും കോവിഡ് ഫസ്റ്റ് ലൈന് ട്രീറ്റ്‌മെന്റ് സെന്ററുകളില് 263 പേരും 150 പേര് കോവിഡ് സെക്കന്റ് ലൈന് ട്രീറ്റ്‌മെന്റ് സെന്ററുകളിലുമാണ്. തദ്ദേശസ്വയംഭരണ സ്ഥാപനങ്ങള്‍ക്കു കീഴിലുള്ള പ്രത്യേക താമസ കേന്ദ്രങ്ങളായ ഡൊമിസിലിയറി കെയര് സെന്ററുളില് 431 പേരും ശേഷിക്കുന്നവര് വീടുകളിലുമാണ് കഴിയുന്നത്.\nപുറങ്ങ് യുത്ത് കെയര് ബിരിയാണി ചാലഞ്ച് നടത്തി


Janmabhumi| പന്തളം രാജകുടുംബാംഗങ്ങളെന്ന് പറഞ്ഞ് ഒഡിഷ ബിസിനസുകാരനില് നിന്നും ആറ് കോടി തട്ടി, കൊച്ചിയിലെ ഐടി കമ്പനിയെയും ചതിച്ചു; രണ്ട് പേര് പിടിയില്\nApril 20, 2021, 05:22 p.m.\nകുവൈത്തില് വ്യവസായിയായിരുന്ന ഒഡീഷ ഭൂവനേശ്വര് സ്വദേശി അജിത് മഹാപാത്രയില് നിന്ന് ആറ് കോടി രൂപ ഇരുവരും ചേര്‍ന്ന് തട്ടിയെടുത്തിരുന്നു. നീലഗിരിയില് പന്തളം രാജകുടുംബത്തിന്‍റെതായുള്ള 2500 ഏക്കര് ഭൂമി ഉണ്ടെന്നും ഇത് വാങ്ങി കൃഷി ഇറക്കാമെന്നായിരുന്നു പ്രലോഭനം.\nകൊച്ചി: പന്തളം രാജകുംബാംഗങ്ങളെന്ന വ്യാജേന കോടികളുടെ തട്ടിപ്പ് നടത്തിയ രണ്ട് പേരെ കൊച്ചിയില് പൊലീസ് അറസ്റ്റ് ചെയ്തു. പത്തനംതിട്ട നരിയാപുരം വള്ളിക്കോട് തേവര് അയത്ത് സന്തോഷ് കരുണാകരന്(43), ഏരൂര് വൈഷ്ണവം വീട്ടില് ജി. ഗോപകുമാര് (48) എന്നിവരെയാണ് കടവന്ത്ര പൊലീസ് അറസ്റ്റ് ചെയ്തത്.\nകുവൈത്തില് വ്യവസായിയായിരുന്ന ഒഡീഷ ഭൂവനേശ്വര് സ്വദേശി അജിത് മഹാപാത്രയില് നിന്ന് ആറ് കോടി രൂപ ഇരുവരും ചേര്‍ന്ന് തട്ടിയെടുത്തിരുന്നു. നീലഗിരിയില് പന്തളം രാജകുടുംബത്തിന്‍റെതായുള്ള 2500 ഏക്കര് ഭൂമി ഉണ്ടെന്നും ഇത് വാങ്ങി കൃഷി ഇറക്കാമെന്നായിരുന്നു പ്രലോഭനം. ഇവര്‍ക്കെതിരെ അജിത് മഹാപാത്ര കോടതിയെ സമീപിച്ചു. ഹൈക്കോടതി ഉത്തരവ് പ്രകാരം പ്രതികള് കൊച്ചിയില് കീഴടങ്ങാന് വരുന്നതിനിടയിലാണ് മറ്റൊരു കേസില് പൊലീസ് ഇരുവരെയും അറസ്റ്റ് ചെയ്തത്.\nകടവന്ത്ര കര്‍ഷക റോഡില് പ്രവര്‍ത്തിച്ചിരുന്ന ഐടി സ്ഥാപന ഉടമയ്ക്ക് ഇരുവരും ചേര്‍ന്ന് 2.6 കോടി രൂപയുടെ നഷ്ടമുണ്ടാക്കി. ഇദ്ദേഹത്തിന്‍റെ 2.6 കോടി രൂപ വിലവരുന്ന സോഫ്റ്റ് വെയറിന്‍റെ സോഴ്‌സ് കോഡ് നിസ്സാര തുക അ‍ഡ്വാന്‍സ് നല്‍കിയ ശേഷം കൈവശപ്പെടുത്തി എന്നതാണ് ഇവര്‍ക്കെതിരായ കുറ്റം. ഈ സ്ഥാപനത്തിലെ 20 ജീവനക്കാരെ മാസങ്ങളോളം ഇരുവരും ശമ്പളം നല്‍കാതെ പണിയെടുപ്പിച്ചതായും പരാതിയുണ്ട്.\nപന്തളം രാജകുടുംബാംഗങ്ങളെന്നാണ് പ്രതികള് പരിചയപ്പെടുത്തിയത്. യുഎസ് സേനയ്ക്ക് ഉപകരണങ്ങള് വിതരണം ചെയ്യുന്നവരാണെന്നും പ്രതികള് സോഫ്റ്റ് വെയര് കമ്പനി ഉടമയെ വിശ്വസിപ്പിച്ചു. കോയമ്പത്തൂര്, കന്യാകുമാരി എന്നിവിടങ്ങളില് സറ്റാര് ഹോട്ടലുകളുണ്ടെന്നും നീലഗിരിയില് 2500 ഏക്കര് കൃഷി ഭൂമിയുണ്ടെന്നും തെറ്റിദ്ധരിപ്പിച്ചിരുന്നു.\nകൊച്ചിയിലെ സോഫ്റ്റ് വെയര് കമ്പനിയിലെ ജീവനക്കാരെ പ്രതികളില് ഒരാളുടെ കോയമ്പത്തൂരിലുള്ള വെസ്റ്റ് ലൈന് ഹൈടെക് ഇന്ത്യ എന്ന സ്ഥാപനത്തില് മാസങ്ങളോളം ശമ്പളമില്ലാതെ പണിയെടുപ്പിച്ചിരുന്നുവെന്നും പറയപ്പെടുന്നു.\nആലപ്പുഴ സി ബ്രാഞ്ച് ഡിവൈഎസ്പി ബിജി ജോര്‍ജ്ജിന്‍റെ നേതൃത്വത്തിലുള്ള സംഘമാണ് പ്രതിയെ പിടികൂടിയത്. ഇന്‍ഫോപാര്‍ക്ക് ഇന്‍സ്‌പെക്ടര് ക്ലീറ്റസ്, കടവന്ത്ര ഇന്‍സ്‌പെക്ടര് പ്രജീഷ്, സി ബ്രാഞ്ച് എസ് ഐമാര് എന്.കെ. സത്യജിത്, അഗസ്റ്റിന് എന്നിവരും സംഘത്തിലുണ്ടായിരുന്നു.\nവ്യാജ പ്രദര്‍ശനങ്ങള്; കേരള കരകൗശല വികസന കോര്‍പ്പറേഷനില് കോടികളുടെ തട്ടിപ്പ്; തെളിവുകളോടെ പിടികൂടി വിജിലന്‍സ്\nചാരിറ്റിയുടെ പേരിൽ തട്ടിപ്പ്: സമൂഹ മാധ്യമങ്ങളിലൂടെ ലക്ഷങ്ങൾ തട്ടുന്ന അമ്മയും മകളും അറസ്റ്റിൽ, മകൻ അരുൺ ഒളിവിൽ\nഎഴുകോൺ സർവീസ് സഹകരണ ബാങ്കില് 1.66 കോടിയുടെ ക്രമക്കേട്; സിപിഎം ഏരിയ സെക്രട്ടറിയുടെ മകനുള്‍പ്പെടെ മൂന്ന് ജീവനക്കാരെ പുറത്താക്കി


അമൂല് പാലിന് വില കൂട്ടി – BHARATH NEWS\nന്യൂഡല്‍ഹി: അമൂല് പാലിന് വില കൂട്ടി. ലിറ്ററിന് രണ്ട് രൂപയാണ് വര്‍ധിപ്പിച്ചത്. പുതുക്കി വില ചൊവ്വാഴ്ച മുതല് നിലവില് വരുമെന്ന് ഗുജറാത്ത് കോ-ഓപ്പറേറ്റീവ് മില്‍ക്ക് മാര്‍ക്കറ്റിംഗ് ഫെഡറേഷന് അറിയിച്ചു.\nഉത്പാദന ചിലവ് വര്‍ധിച്ചതാണ് വില കൂട്ടാന് കാരണം. വില വര്‍ധിക്കുന്നതോടെ അരലിറ്റര് അമൂല് ഗോള്‍ഡിന്‍റെ വില 30 രൂപയായി ഉയരും. അമുല് താസ 24 രൂപയ്ക്കും അമുല് ശക്തി 27 രൂപയ്ക്കും ലഭിക്കും.\nPrevious ഇൽകർ ഐസി എയർ ഇന്ത്യയെ നയിക്കും.\nNext 4,300 കോടി രൂപയുടെ രുചി സോയ എഫ്പിഒ മാർച്ച് 24ന് തുറക്കും. 615-650 രൂപയാണ് വില.


അമ്മ ഇനി ഈ ലോകത്ത് ജീവിക്കേണ്ട; രോഗിയായ അമ്മയെ മകന് തന്നെ ടെറസില് നിന്ന് താഴേയ്ക്കിട്ടുകൊന്നു; പക്ഷെ തെളിവുകള് സത്യം പറഞ്ഞു | PravasiExpress\nHome India അമ്മ ഇനി ഈ ലോകത്ത് ജീവിക്കേണ്ട; രോഗിയായ അമ്മയെ മകന് തന്നെ ടെറസില് നിന്ന് താഴേയ്ക്കിട്ടുകൊന്നു;...\nഅമ്മ ഇനി ഈ ലോകത്ത് ജീവിക്കേണ്ട; രോഗിയായ അമ്മയെ മകന് തന്നെ ടെറസില് നിന്ന് താഴേയ്ക്കിട്ടുകൊന്നു; പക്ഷെ തെളിവുകള് സത്യം പറഞ്ഞു\nഅസുഖ ബാധിതയായ അമ്മയെ ബില്‍ഡിങ്ങിനു മുകളില് നിന്നു തള്ളിയിട്ടു മകന് കൊലപ്പെടുത്തി. ഗുജറാത്തിലെ രാജ്‌കോട്ടിലാണ് രോഗിയായ അമ്മയെ മകന് കൊലപ്പെടുത്തിയത്. ജയശ്രീ ബെന് ടെറസിന് മുകളില് നിന്ന് കാല് തെറ്റി വീണു എന്നായിരുന്നു ആദ്യം എല്ലാവരും വിശ്വസിച്ചത്. എന്നാല് സിസിടിവി ദ്രിശ്യങ്ങള് ആണ് സത്യം പുറത്തു കൊണ്ട് വന്നത്.\nഅമ്മ ഇനി ഈ ലോകത്ത് ജീവിക്കേണ്ട അമ്മ കാരണം, എനിക്കു സന്തോഷമില്ല, അമ്മയെ കൊലപ്പെടുത്താൻ കൊണ്ടു പോകുകയാണ് എന്നായിരുന്നു കൊലപ്പെടുത്തുന്നതിനു മുമ്പ് ഇയാള് അമ്മയോടു പറഞ്ഞ്. ശേഷം അമ്മ തങ്ങളുടെ സ്വന്തം കെട്ടിടത്തിന്റെ മുകളില് നിന്ന് എടുത്തു ചാടി ആത്മഹത്യ ചെയ്യുകയായിരുന്നു എന്ന് ഇയാള് പോലീസില് മൊഴി നല്‍കി. ഇതോടെ ആത്മഹത്യക്കു കേസ് എടുത്തു പോലീസ് അന്വേഷണം അവസാനിപ്പിക്കുകയും ചെയ്തു.\nഎന്നാല് പിന്നീട് ലഭിച്ച ഒരു ഊമക്കത്തിന്റെ അടിസ്ഥാനത്തില് പോലീസ് രഹസ്യമായി അന്വേഷണമാരംഭിക്കുകയായിരുന്നു. തുടര്‍ന്നു കെട്ടിടത്തില് നിന്നു ശേഖരിച്ച സിസി ടിവി ദൃശ്യങ്ങളില് ഇയാള് അസുഖബാധിതയായ അമ്മയെ ടെറസിലേയക്കു പിടിച്ചു കൊണ്ടു പോകുന്ന ദൃശ്യങ്ങള് ഉണ്ട്. ഇതോടെ അസുഖ ബാധിതയായ ഇവര്‍ക്കു തനിയേ നടന്നു ടെറസില് എത്താന് സാധിക്കില്ല എന്നു തെളിയുകയായിരുന്നു.\nസിസിടിവി ദൃശ്യങ്ങളാണ് സന്ദീപ് നത്വാനിയെന്ന 36കാരനായ അസി.പ്രൊഫസറുടെ ക്രൂരകൃത്യം വ്യക്തമാക്കിയത്. കഴിഞ്ഞ വര്‍ഷം സെപ്റ്റംബറിലാണ് 64 വയസ് പ്രായമുണ്ടായിരുന്ന അമ്മ ജയശ്രീ ബെന്നിനെ ഇയാള് ടെറസില് നിന്ന് താഴേയ്ക്കിട്ടത്. ഒരു ഫാര്‍മസി കോളേജില് അധ്യാപകനാണ് സന്ദീപ്. രോഗിയായ അമ്മയെ പരിചരിക്കുന്നതിലെ മടുപ്പ് കാരണമാണ് സന്ദീപ് ഇത് ചെയ്തതെന്നാണ് പൊലീസ് പറയുന്നത്.\nPrevious articleഅപ്രത്യക്ഷമായ മലേഷ്യന് വിമാനം MH370 90 ദിവസത്തിനുള്ളിൽ കണ്ടെത്തും\nNext articleഈ ചെറു ദ്വീപ് രാജ്യത്തേക്ക് വരണമെങ്കില് പ്രതിജ്ഞയില് ഒപ്പ് വെയ്ക്കണം; കാരണം ഇതാണ്


മത്സ്യകൃഷിയിലെ പെൺപെരുമ | Malayalam News\n2019-07-07 15:45:00 ഹാരിസ് എം.വി\nപ്രതിസന്ധികളിൽ തളർന്നിരിക്കാതെ ആത്മവിശ്വാസം കൈമുതലാക്കി വിജയപഥത്തിലെത്തിയ കഥയാണ് കോഴിക്കോട് ജില്ലയിലെ ഫാറൂഖ് കോളേജിനടുത്ത ചുള്ളിപ്പറമ്പ് അന്നപൂർണ അക്വാപോണിക്‌സ് ഉടമയായ രേഖാ രശ്മിക്കിന്റേത്.\nവ്യക്തമായ തിരിച്ചറിവില്ലാതെ ഒരു കർമമണ്ഡലത്തിൽ എത്തിപ്പെടുകയും നഷ്ടങ്ങളുടെയും സമൂഹത്തിന്റെ അവഹേളനങ്ങളുടെയും നിലയില്ലാക്കയത്തിൽ ആണ്ടു മുങ്ങുകയും ചെയ്തപ്പോൾ പ്രതീക്ഷയുടെ ഇത്തിരി വെട്ടത്തിൽ ജീവിതം വെട്ടിപ്പിടിച്ച ഒരു ധീരവനിതയുടെ കഥയാണിത്.\nഗണിതശാസ്ത്ര ബിരുദധാരിണിയായ രേഖ സോഫ്റ്റ്‌വെയർ ഡെവലപ്പിംഗ് കോഴ്‌സ് പൂർത്തിയാക്കി നഗരത്തിലെ ഒരു സ്വകാര്യ സ്ഥാപനത്തിൽ സോഫ്റ്റ്‌വെയർ ഡെവലപ്പറായി ജോലി ചെയ്യവേയാണ് സ്വന്തമായി എന്തെങ്കിലും ചെയ്യണമെന്ന ചിന്തയിൽ ജോലി രാജിവെച്ചത്. ജോലിയുടെ സമ്മർദവും കുടുംബപരമായ പ്രശ്‌നങ്ങളും കൊണ്ട് തുടരാനാവാത്ത സ്ഥിതി വന്നപ്പോഴാണ് വീട്ടിലിരുന്ന് എന്തെങ്കിലും ജോലി ചെയ്ത് വരുമാനമുണ്ടാക്കാൻ രേഖ തീരുമാനിക്കുന്നത്.\nഭർതൃവീട്ടിൽ ആകെയുണ്ടായിരുന്ന മുപ്പത്തിനാല് സെന്റ് സ്ഥലത്ത് എന്തു ചെയ്യും എന്നായി ചിന്ത. ആടും പശുവും കോഴിയുമൊക്കെ മനസ്സിലുടക്കിയെങ്കിലും വേനലിൽ കടുത്ത ജലക്ഷാമം നേരിടുന്ന ഈ പ്രദേശത്ത് അവയൊന്നും പ്രായോഗികമായിരുന്നില്ല. വെള്ളം ആവർത്തിച്ചുപയോഗിക്കാവുന്ന ഹൈഡ്രോപോണിക്‌സിനെക്കുറിച്ച് അറിഞ്ഞത് ഇതിനിടയിലാണ്. മണ്ണിന്റെ ആവശ്യമില്ലാതെ കൃഷി ചെയ്യാവുന്ന ഹൈഡ്രോപോണിക്‌സ് സാങ്കേതിക വിദ്യയെക്കുറിച്ച് കൂടുതലറിയാൻ ഇന്റർനെറ്റിൽ പരതിയപ്പോൾ അക്വാപോണിക്‌സ് കൃഷിരീതിയെക്കുറിച്ചും മനസ്സിലായി. സ്വന്തം വീട്ടുമുറ്റത്തെ കുറഞ്ഞ സ്ഥലത്ത് മീനും പച്ചക്കറിയും കൃഷി ചെയ്യാമെന്ന് മനസ്സിലായപ്പോൾ അക്വാപോണിക്‌സിലൂടെ ജീവിതം കണ്ടെത്താമെന്ന് രേഖ മനസ്സിലുറച്ചു. ഭർത്താവിന്റെ ശക്തമായ പിന്തുണ കൂടിയായപ്പോൾ മറ്റെല്ലാ എതിർപ്പുകളെയും മറികടന്ന് രേഖ തന്റെ കൃഷിരീതി പ്രായോഗികമാക്കാൻ തീരുമാനിച്ചു.\nഎന്നാൽ എവിടെ തുടങ്ങണം, എങ്ങനെ തുടങ്ങണം എന്നൊന്നും അറിയുമായിരുന്നില്ല. കൃഷി വകുപ്പിനോ ഫിഷറീസ് വകുപ്പിനോ അക്വാപോണിക്‌സ് എന്ന കൃഷിരീതിയെക്കുറിച്ച് അക്കാലത്ത് വ്യക്തമായ അറിവുമുണ്ടായിരുന്നില്ല. കൃഷിരീതിയെക്കുറിച്ച് കൃത്യമായ അവഗാഹമില്ലെങ്കിലും ആത്മവിശ്വാസം കൈമുതലായുണ്ടായിരുന്നു. മത്സ്യകൃഷി നടത്തുമ്പോൾ കുളത്തിൽ നിക്ഷേപിക്കേണ്ട മത്സ്യത്തെക്കുറിച്ച് കൃത്യമായി അറിഞ്ഞിരിക്കണം. അവയ്ക്ക് വളരാനുള്ള അനുകൂല സാഹചര്യം ഒരുക്കണം എന്നെല്ലാം ഫിഷറീസ് വകുപ്പിന്റെ മത്സ്യ കൃഷിയെക്കുറിച്ചുള്ള പഠനക്ലാസിൽ നിന്നും അറിയാൻ കഴിഞ്ഞു.\nഒടുവിൽ അക്വാപോണിക്‌സ് കൃഷിയെക്കുറിച്ച് അറിയാവുന്ന ഒരു കൺസൾട്ടന്റിന്റെ നിർദേശമനുസരിച്ച് നാലു ലക്ഷം രൂപ ചെലവിട്ട് കുളവും അനുബന്ധ സൗകര്യങ്ങളും ഒരുക്കി. അഞ്ചര മീറ്റർ വിസ്തൃതിയും രണ്ടര മീറ്റർ ആഴവുമുള്ള കുളമൊരുക്കി. കുളത്തിൽ നാൽപതിനായിരം ലിറ്റർ വെള്ളം സംഭരിച്ചു. സ്വന്തമായി യാതൊരു അറിവുമില്ലാതെ കൺസൾട്ടന്റിന്റെ നിർദേശമനുസരിച്ചായിരുന്നു ഓരോ പ്രവൃത്തിയും. 2014 ജൂൺ മാസത്തിൽ അന്നപൂർണ അക്വാപോണിക്‌സ് രൂപംകൊണ്ടു. ആദ്യമായി 2500 സാദാ തിലാപ്പിയയായിരുന്നു കുളത്തിൽ നിക്ഷേപിച്ചത്.\nആദ്യത്തെ രണ്ടു വർഷം ശരിക്കും കഷ്ടപ്പെടേണ്ടി വന്നു. ആദായമൊന്നും ലഭിച്ചില്ലെന്നു മാത്രമല്ല, ചെലവ് താങ്ങാവുന്നതിലും അധികവും. വൈദ്യുതി ബിൽ മുപ്പതിനായിരവും അതിൽ കൂടുതലുമായി. കുളത്തിലെ വെള്ളത്തിൽ ഓക്‌സിജൻ ലഭിക്കാതെ മീനുകൾ കൂട്ടത്തോടെ ഉപരിതലത്തിൽ വാ പൊളിച്ചു നിൽക്കുന്ന അവസ്ഥ. എന്തു ചെയ്യണമെന്നറിയാതെ കുഴങ്ങി. എട്ടുമാസം കഴിഞ്ഞ് വിളവെടുത്തപ്പോൾ കിട്ടിയത് മുന്നൂറ് കിലോ മത്സ്യം. പച്ചക്കറിയും തുണച്ചില്ല. ഒരേക്കർ സ്ഥലമില്ലാത്തതിനാൽ കാർഷികാവശ്യങ്ങൾക്കു വൈദ്യുതി നൽകുന്ന ഗണത്തിൽ രേഖയുടെ അക്വാപോണിക്‌സ് കൃഷിയെ ഉൾപ്പെടുത്തിയിരുന്നില്ല. ഒടുവിൽ അധികൃതരുമായി നിരന്തരം ഇടപെട്ടതിനെ തുടർന്നാണ് അക്വാപോണിക്‌സ് ഒരു കാർഷിക സംരംഭമായി വൈദ്യുതി ബോർഡ് അംഗീകരിച്ചത്.\nഅടുത്ത വർഷം 3000 തിലാപ്പിയ കുഞ്ഞുങ്ങളെയാണ് കുളത്തിൽ നിക്ഷേപിച്ചത്. നല്ല പരിചരണവും നൽകി. അതിന് ഫലമുണ്ടായി. ഉൽപാദനം വർധിച്ച് 500 കിലോ മീൻ കിട്ടി. പച്ചക്കറിയിലുമുണ്ടായി വർധന. മുന്നൂറ് കിലോ പച്ചക്കറി വിളവെടുത്തു. എന്നാൽ ഇതുകൊണ്ടൊന്നും മുന്നോട്ടു പോകാനാകുമായിരുന്നില്ല. കാരണം തീറ്റയ്ക്കും വൈദ്യുതി ചെലവിനുമായി തന്നെ മാസം തോറും നല്ലൊരു തുക ചെലവാകുമായിരുന്നു.\nഎങ്കിലും തോറ്റു പിന്മാറാൻ ഒരുക്കമായിരുന്നില്ല. പ്രതികൂല സാഹചര്യങ്ങളെ അതിജീവിക്കാൻ കഴിയുന്ന പുതിയ മത്സ്യകൃഷിക്കാണ് രേഖ തയാറായത്. അനാബാസ് എന്ന മത്സ്യമാണ് ഇക്കുറി കുളത്തിൽ നിക്ഷേപിച്ചത്. തന്റെ ഗർഭാവസ്ഥയിൽ കൂടുതൽ അധ്വാനം വേണ്ട എന്ന കാഴ്ചപ്പാടിലായിരുന്നു പുതിയ പരീക്ഷണം. എന്നാൽ ഈ മത്സ്യത്തിന്റെ രുചി ആർക്കും ഇഷ്ടമല്ലെന്ന് തിരിച്ചറിയുമ്പോൾ ഏറെ വൈകിയിരുന്നു. വെട്ടി വൃത്തിയാക്കാനും പ്രയാസമായിരുന്നു. ഒടുവിൽ പരിചയക്കാർക്ക് സൗജന്യമായാണ് മത്സ്യം നൽകിയത്. എന്നിട്ടും കുറേ ബാക്കിയായി. ഫലമോ പണവും നഷ്ടമായി, മാനവും പോയി. ആ സീസൺ കഴിയുമ്പോൾ സാമ്പത്തികമായി ഏറെ നഷ്ടം സംഭവിച്ചു.\nവേദന തിരിച്ചറിഞ്ഞ് തുണയ്ക്കായി കൂടെ നിന്നത് ഫിഷറീസ് വകുപ്പാണ്. പുതിയ കൃഷിരീതികൾ പ്രോത്സാഹിപ്പിക്കുന്ന പദ്ധതിയിലേയ്ക്ക് അവർ രേഖയെ തിരഞ്ഞെടുത്തു. കേരളത്തിൽനിന്ന് ആകെ പത്തു പേരെയാണ് അവർ തെരഞ്ഞെടുത്തത്. മത്സ്യക്കുഞ്ഞുങ്ങളെയും സാമ്പത്തിക പിന്തുണയും നൽകാമെന്ന് ഫിഷറീസ് വകുപ്പ് വാഗ്ദാനം നൽകി. അതുമാത്രം പോരായിരുന്നു. കൃഷിയുടെ സാങ്കേതിക വിദ്യയായിരുന്നു ബലഹീനത. ഫിഷറീസ് വകുപ്പിനും ഇക്കാര്യത്തിൽ തികഞ്ഞ ഗ്രാഹ്യമുണ്ടായിരുന്നില്ല. കൃഷിനേട്ടമുണ്ടായാൽ ആദരിക്കാൻ അവർ എത്തുമായിരുന്നു.\nഎന്തായാലും ഫിഷറീസ് വകുപ്പിന്റെ സഹായം തിരസ്‌കരിക്കാൻ രേഖ തയാറായില്ല. മുന്തിയ ഇനം ഗിഫ്റ്റ് വിഭാഗത്തിലുള്ള മത്സ്യക്കുഞ്ഞുങ്ങളെയാണ് അവർ നൽകിയത്. കുളത്തിലുണ്ടായിരുന്ന അനാബസിനെ ഒഴിവാക്കി കരിമീനിന് തുല്യമായ ഗിഫ്റ്റ് തിലോപ്പിയ നിക്ഷേപിച്ചു. ഒപ്പംതന്നെ സാങ്കേതിക തകരാറുകൾ പരിഹരിക്കാനുള്ള ശ്രമങ്ങളും ആരംഭിച്ചു. അതിന് വിദേശത്തു നിന്നുള്ള ഓൺലൈൻ സാങ്കേതികവിദ്യയാണ് രേഖ ഉപയോഗിച്ചത്. ഓൺലൈൻ പരിശീലനത്തിലൂടെ ലഭിച്ച അറിവുകൾ കൃഷിയിൽ പ്രാവർത്തികമാക്കി. വെള്ളത്തിന്റെ നിലവാരം ഉയർത്താൻ ചെറിയ ഗ്രോബെഡുകൾക്കാവില്ലെന്നും കുളത്തിന്റെ സംഭരണ ശേഷിയുടെ മൂന്നിരട്ടിയെങ്കിലും ശേഷിയുള്ള ഗ്രോബെഡുകളാണ് അക്വാപോണിക്‌സ് കൃഷിക്ക് വേണ്ടതെന്നതും പുതിയ അറിവായിരുന്നു. സ്ഥലപരിമിതിയായിരുന്നു മറ്റൊരു പ്രധാന പ്രശ്‌നം. വെറും നാലു സെന്റു മാത്രമായിരുന്നു ഫാമിന്റെ വിസ്തീർണം. പരിഹാരമെന്നോണം ബയോ ഫിൽറ്ററുകൾക്ക് രൂപം നൽകി. പലതരം അരിപ്പകളിലൂടെ വെള്ളം കടത്തിവിട്ട് ശുദ്ധീകരിച്ചാലേ മത്സ്യകൃഷി വിജയത്തിലെത്തുകയുള്ളൂ എന്നും കണ്ടെത്തി. സ്വന്തമായി രൂപകൽപന ചെയ്ത ഏഴ് ഫിൽറ്ററുകളാണ് ഇപ്പോൾ രേഖ കൃഷിയിടത്തിൽ ഉപയോഗിക്കുന്നത്.\nഅടുത്ത കടമ്പ വൈദ്യുതി ബില്ല് ക്രമാതീതമായി ഉയരുന്നത് തടയുക എന്നതായിരുന്നു. വൈദ്യുതി കൂടുതലായി ഉപയോഗിക്കുന്ന ബ്‌ളോവറുകൾ വേണ്ടെന്നുവച്ചു. എന്നാൽ മത്സ്യങ്ങൾക്ക് പ്രാണവായു വേണ്ടത്ര നൽകാൻ പകരം സംവിധാനമൊരുക്കണം. എൻജിനീയർ കൂടിയായ രേഖയുടെ ഭർത്താവ് രശ്മിക് പോംവഴി കണ്ടെത്തി. മാലിന്യ സംസ്‌കരണ പ്ലാന്റുകളിൽ വായു പ്രവാഹം സാധ്യമാക്കുന്ന എയർ വെഞ്ചുറിയെന്ന ഉപകരണം സ്ഥാപിച്ചു. ചെലവും കുറവ്. വൈദ്യുതി കുറച്ചു മാത്രം ഉപയോഗിക്കുന്ന ഈ സംവിധാനം കുളത്തിലേയ്ക്ക് പമ്പ് ചെയ്യുന്ന വെള്ളത്തിൽ വായു കലർത്തുന്ന വിദ്യയാണ്.\nവൈദ്യുതി തടസ്സപ്പെടുന്ന സമയത്ത് പമ്പിംഗ് കൃത്യമായി നടക്കാതെ മീനുകൾ ചത്തൊടുങ്ങുന്നത് തടയാൻ ജനറേറ്റർ സ്ഥാപിച്ചു. ജനറേറ്റർ പ്രവർത്തിപ്പിക്കാൻ ശാരീരികമായ ബുദ്ധിമുട്ട് അനുഭവപ്പെട്ടപ്പോൾ സൗരോർജത്തിലേയ്ക്കു വഴിമാറി. അതോടെ വൈദ്യുതി ബില്ലിന്റെയും ഭാരം ഒഴിഞ്ഞു.\nഇത്തരം പരിഷ്‌കാരങ്ങൾ നടപ്പിലാക്കിയ ശേഷം നാലായിരം ഗിഫ്റ്റ് മത്സ്യക്കുഞ്ഞുങ്ങളെയാണ് രേഖ കുളത്തിൽ നിക്ഷേപിച്ചത്. ഏഴുമാസം കൊണ്ട് ഒന്നരയിഞ്ചു വലിപ്പമുള്ള മത്സ്യക്കുഞ്ഞുങ്ങൾ 600 ഗ്രാം മുതൽ ഒരു കിലോ വരെ തൂക്കമുള്ളവയായി. കിലോയ്ക്ക് 300 രൂപ ലഭിച്ചതോടെ നഷ്ടം കുറേ നികത്തി. നഷ്ടക്കഥ പറഞ്ഞ് നോവിക്കുന്ന വിമർശകരുടെ വായടപ്പിക്കാനും രേഖയ്ക്ക് കഴിഞ്ഞു. മത്സ്യക്കൃഷിക്കൊപ്പം വീട്ടിലേയ്ക്ക് ആവശ്യമായ മുഴുവൻ പച്ചക്കറിയും ഉത്പാദിപ്പിക്കാനും ഈ കർഷകയ്ക്ക് കഴിഞ്ഞു.\nഒരു തരത്തിലുള്ള രാസപദാർഥങ്ങളും ചേർക്കാത്തതിനാൽ രേഖയുടെ മത്സ്യത്തിന് ആവശ്യക്കാർ ഏറെയാണ്. കോഴിക്കോട്ടെ നിരവധി ഫ്‌ളാറ്റുകളിൽ നിത്യേന നൽകുന്നുണ്ട്. കൂടാതെ രണ്ട് മൊത്ത വിതരണം ഏജൻസികൾക്കും നൽകുന്നു. മുറിച്ചു വൃത്തിയാക്കി അരപ്പു പുരട്ടിയ മീൻ പായ്ക്ക് ചെയ്തു നൽകുന്ന റെഡി ടു കുക്ക് മത്സ്യമാണ് മറ്റൊരു ആകർഷണം. നേരിട്ടു വന്ന് മത്സ്യം വാങ്ങുന്നവരും കുറവല്ല.\nഓരോ വിളവെടുപ്പിനു ശേഷവും ആറുമാസത്തോളം കാത്തിരിക്കേണ്ടി വരുന്നത് സ്ഥിരം ഉപഭോക്താക്കളെ നഷ്ടമാക്കി. ഇതൊഴിവാക്കാൻ വർഷം മുഴുവൻ മീൻ പിടിക്കാവുന്ന ക്രമീകരണമുണ്ടാക്കി. ഫിഷറീസ് വകുപ്പിൽനിന്നും പത്തു രൂപ നിരക്കിൽ വാങ്ങുന്ന മീനുകളെ കുളത്തിനടുത്തുള്ള പടുത കൊണ്ടുണ്ടാക്കിയ ടാങ്കിലാണ് ആദ്യം നിക്ഷേപിക്കുന്നത്. അവിടെ നിന്നും മൂന്നു മാസം കഴിയുമ്പോൾ കുളത്തിലേയ്ക്കു മാറ്റും. തുടർച്ചയായ ഉത്പാദനമായിരുന്നു ഇതിലൂടെ ലക്ഷ്യമാക്കിയത്.\nഇന്ന് സ്ത്രീ സമൂഹത്തിനാകെ ഒരു മാതൃകയാണ് ഈ വീട്ടമ്മ. എന്തു കാര്യവും മനസ്സർപ്പിച്ച് ചെയ്തുകഴിഞ്ഞാൽ വിജയപഥത്തിലെത്താൻ കഴിയുമെന്ന് രേഖ പറയുന്നു. മത്സ്യങ്ങളെ നിക്ഷേപിച്ച് വെറുതെയിരുന്നാൽ ഫലം ലഭിക്കില്ല. നിത്യവും രണ്ടു മണിക്കൂറെങ്കിലും പരിചരണം നൽകാൻ തയാറായാൽ മാത്രമേ ഈ രംഗത്ത് വിജയിക്കാനാവൂ. വിപണി കണ്ടെത്തുക എന്നതാണ് മറ്റൊരു വെല്ലുവിളി.\nപ്ലാന്റിലെ ചെലവുകളെല്ലാം കഴിഞ്ഞ് മാസം മുപ്പതിനായിരത്തോളം രൂപ വരുമാനം നേടുന്ന വീട്ടമ്മയാണ് രേഖ. നേരിട്ടും ഓൺലൈനിലൂടെയും മത്സ്യം വിപണനം ചെയ്യുന്നു. കൂടാതെ ഈ രംഗത്തേയ്ക്കു കടന്നുവരുന്നവർക്ക് പരിശീലനം നൽകുന്ന അധ്യാപികയും കൂടിയാണവർ. താൻ നേരിട്ട വെല്ലുവിളികളെ കുറിച്ചും ചതിക്കുഴികളെ തുറന്നു കാണിച്ചും അക്വാപോണിക്‌സ് എന്ത്, എങ്ങനെ എന്നൊരു പുസ്തകവും ഇവർ രചിച്ചിട്ടുണ്ട്. നൂതന മത്സ്യകൃഷിക്കുള്ള സംസ്ഥാന സർക്കാരിന്റെയും ജില്ലാ പഞ്ചായത്തിന്റെയും അംഗീകാരത്തിനും രേഖ അർഹയായി. കൂടാതെ ദൂരദർശൻ കേന്ദ്രം 2018 ലെ കിസാൻ മഹിളാ പുരസ്‌കാരം നൽകിയും ആദരിച്ചു.\nഓട്ടിസ് എലിവേറ്റർ കമ്പനിയുടെ മലബാർ ഏരിയാ മേധാവിയായ ഭർത്താവ് രശ്മിക്കും മക്കളായ വിനായകനും സിബി മാധവിയും തികഞ്ഞ പിന്തുണയുമായി രേഖയ്ക്കു പിന്നിലുണ്ട്. അക്വാപോണിക്‌സ് കൃഷിരീതിയെക്കുറിച്ച് ക്ലാസുകൾ നൽകാനും ഈ രംഗത്തേയ്ക്ക് പുതുതലമുറയെ ആകർഷിക്കാനും രേഖ മുൻപന്തിയിലുണ്ട്. വിളിക്കേണ്ട നമ്പർ: 9400801966.\nSunday Plus fish farming aquaponics\n10/20/2019 - 16:00\n10/20/2019 - 15:30


National Games 2015 « My Kerala News | Latest Kerala news| Latest Malayalam News Online\nതിരു: ഷൂട്ടിങ്ങില് എലിസബത്ത് സൂസന് കോശിയുടെ മിന്നുന്ന നേട്ടത്തില് തൊട്ട് ദേശീയ ഗെയിംസിന്റെ മൂന്നാംദിനവും കേരളം തിളങ്ങി. മേളയുടെ ചരിത്രത്തിലെ കേരളത്തിന്റെ ആദ്യ ഷൂട്ടിങ് സ്വര്‍ണമാണ് ഇത്. എലിസബത്തിനൊപ്പം ഡൈവിങ്ങില് മഹാരാഷ്ട്രക്കാരന് സിദ്ധാര്‍ഥ് പര്‍ദേശിയും കേരളത്തിന്റെ മെഡല്‍പട്ടികയ്ക്ക് സുവര്‍ണനിറം ചാര്‍ത്തി. ഭാരോദ്വഹനത്തില് സി വി ഫജര്‍വ് നാസിക് വെള്ളിനേടി. ടെന്നീസിലും ആദ്യമായി കേരളം മെഡലണിഞ്ഞു.\nപുരുഷ ടീമിനത്തില് റെയ്നോള്‍ഡ് തിമോത്തിയും ഹാഡിന് ബാവയും ചേര്‍ന്ന് വെങ്കലം നേടി. ആറു സ്വര്‍ണവും ഏഴുവീതം വെള്ളിയും വെങ്കലവുമുള്‍പ്പെടെ 20 മെഡലുമായി നാലാം സ്ഥാനത്താണ് കേരളം. 16 സ്വര്‍ണം ഉള്‍പ്പെടെ 26 പോയിന്റുമായി സര്‍വീസസും 15 സ്വര്‍ണം ഉള്‍പ്പെടെ ഇത്രതന്നെ പോയിന്റുമായി ഹരിയാനയും ഒന്നും രണ്ടും സ്ഥാനത്തു നില്‍ക്കുന്നു.ആദ്യദിനങ്ങളില് കേരളം മെഡല് വാരിയ നീന്തല്‍ക്കുളം നിശബ്ദമായപ്പോള് ഷൂട്ടിങ് റേഞ്ചിയില്‍നിന്നായിരുന്നു അപ്രതീക്ഷിത നേട്ടം. വനിതകളുടെ 50 മീറ്റര് റൈഫിള് പ്രോണില് എലിസബത്തിലൂടെ. അവസാനറൗണ്ടില് ഹരിയാനയുടെ മീനാകുമാരിയെ പിന്തള്ളിയായിരുന്നു എലിസബത്തിന്റെ മനോഹര നേട്ടം.\nഡൈവിങ്പൂളിലും കേരളത്തിന് അപ്രതീക്ഷിത സ്വര്‍ണം ലഭിച്ചു. കേരളത്തിനായി മത്സരിച്ച മഹാരാഷ്ട്രക്കാരന് സിദ്ധാര്‍ഥ് റെക്കോഡോടെ സ്വര്‍ണം നേടി. 28 വര്‍ഷത്തിനുശേഷമാണ് ഡൈവിങ്ങില് കേരളത്തിന്റെ മെഡല് നേട്ടം. ഫുട്ബോള് ഇരു വിഭാഗത്തിലും കേരളം സെമി ഏറെക്കുറെ ഉറപ്പാക്കി. ബീച്ച് വോളി വനിതാ വിഭാഗത്തില് കേരളത്തിന്റെ എ, ബി ടീമുകള് സെമിയിലെത്തി. ഖൊ-ഖൊയില് ഇരു വിഭാഗത്തിലും കേരളം മുന്നേറി.


ഇത് യുപിയിലല്ല, നമ്പർ വൺ കേരളത്തിലാണ് നടക്കുന്നത് - Boolokam\nHome Video ഇത് യുപിയിലല്ല, നമ്പർ വൺ കേരളത്തിലാണ് നടക്കുന്നത്\nഇത് യുപിയിലല്ല, നമ്പർ വൺ കേരളത്തിലാണ് നടക്കുന്നത്\nഇത് യു.പി.യിലല്ല, നമ്പർ വൺ കേരളത്തിലാണ് നടക്കുന്നത്.\nകോവിഡ് എന്ന ലോക മഹാദുരന്തത്തിനിടയിൽ സർക്കാർ ചുങ്കപ്പാതക്ക് വേണ്ടി ജനങ്ങളെ ബലംപ്രയോഗിച്ച് കുടിയൊഴിപ്പിക്കുന്നു. മലപ്പുറത്തെ പടിക്കൽ നിന്നുളള കാഴ്ച്ചയാണ് വീഡിയോയിൽ. കോവിഡ് ഭീതിയിൽ ആരാധനാലയങ്ങളിൽ പോകാതെ, ജോലിക്ക് പോലും പോകാതെ സർക്കാർ നിർദേശം പൂർണ്ണമായും പാലിച്ച് വീട്ടിൽ തന്നെ അടച്ചിരിക്കുന്നവരിലേക്ക് എല്ലാ മാനദണ്ഡങ്ങളും ലംഘിച്ച് മതിൽ ചാടിക്കടന്ന് ഡെപ്യൂട്ടി കളക്ടർ അടക്കമുള്ള സർക്കാർ ഉദ്യോഗസ്ഥരും പോലീസുമടക്കമുളള വൻ സംഘം അതിക്രമിച്ചു കയറുന്നു. ചുങ്കപ്പാതക്കു വേണ്ടി കുടിയൊഴിപ്പിച്ച് ഭൂമി പിടിച്ചെടുക്കലാണ് ലക്ഷ്യം. ‘കുട്ടികളും പ്രായമായവരും വിദേശത്തു നിന്ന് വന്നവരുമുണ്ടിവിടെ.നിങ്ങൾ ചെയ്യുന്നത് നിയമവിരുദ്ധമായ നടപടിയാണ്. നിങ്ങൾ ദയവായി തിരിച്ചു പോകണം. കോവിഡ് ഭീതിയിൽ കഴിയുന്ന ഞങ്ങളെ ദ്രോഹിക്കരുത്’ ഗൃഹനാഥന്റെ ഈ അഭ്യർത്ഥനക്ക് ലാത്തിയും പൊലീസിന്റെ ബലിഷ്ഠമായ കരങ്ങളുമാണ് മറുപടി പറഞ്ഞത്.\nഉത്തരേന്ത്യയിലല്ല. നമ്മുടെ കേരളത്തിൽ മലപ്പുറത്ത് ഇന്ന് നടന്നതാണ് . ചുങ്കപ്പാതക്കു വേണ്ടിയുളള ഈ ഭൂമി പിടിച്ചുപറിക്കൽ സിപിഎം നേതൃത്വം കൊടുക്കുന്ന ഇടതുപക്ഷ ജനാധിപത്യ മുന്നണി ഭരിക്കുന്ന കേരളത്തിൽ തന്നെയാണ് നടക്കുന്നത്. മനുഷ്യരെല്ലാം ഏറ്റവും ദുർബലരായ കാലമാണിത്. മാനസികമായും സാമ്പത്തികമായും ആരോഗ്യപരമായും കടുത്ത പ്രതിസന്ധി ഘട്ടങ്ങളിലൂടെയാണ് എല്ലാവരും കടന്നു പോകുന്നത്. കൊറോണ എന്ന അദൃശ്യ ശത്രു എല്ലാവരെയും മഹാഭീതിയിലും അനിശ്ചിതത്വത്തിലുമാക്കിയിരിക്കുന്നു. കൂട്ടത്തിലുളളവർ മരിച്ചു വീഴുന്നു. സർവ്വരിലേക്കും രോഗാണു പടർന്നു കയറുന്നു. ജോലിയും ഉപജീവനമാർഗങ്ങളും അടഞ്ഞു. ഏറിയവർക്കും വരുമാന മാർഗ്ഗങ്ങൾ നിലക്കുന്നു. ചിലർ ആത്മഹത്യയിൽ അഭയം പ്രാപിച്ചു. കോവിഡ് പ്രതിസന്ധി ഏൽപ്പിച്ച കടുത്ത ആഘാതം അനേകായിരം പേരുടെയും മനസ്സിന്റെ താളം തെറ്റിച്ചിരിക്കുന്നു. ഇനിയെന്ത് എന്നത് സാധാരണ മനുഷ്യരെ തുറിച്ചു നോക്കുന്നു. ഏതുനിലക്ക് നോക്കിയാലും മനുഷ്യരെല്ലാം അതീവ ദുർബലരായ അവസ്ഥയിലാണ്.\nഅത് തിരിച്ചറിഞ്ഞ മട്ടിൽ തക്കം പാർത്തിരുന്ന രാക്ഷസരെ പോലെയാണ് സർക്കാരിന്റെ കിങ്കരന്മാർ ചാടി വീഴുന്നത്. പാൻഡമിക് നിയമങ്ങളും കോവിഡ് രോഗ ഭീതിയും മൂലം ഒറ്റപ്പെട്ട ഇരയുടെ ദൗർബല്യം തിരിച്ചറിഞ്ഞ്. പ്രത്യയ ശാസ്ത്രം പരണത്ത് വച്ച് ചുങ്കപ്പാതക്കു വേണ്ടി മഹാദുരന്തകാലത്തും ഭുമി തട്ടിയെടുത്ത് കുടിയൊഴിപ്പിക്കാൻ. എന്നിട്ടും പ്രതിഷേധിക്കുന്നവരെ മനുഷ്യത്വത്തിന്റെ കണിക പോലും കാണിക്കാതെ നിർദ്ദാക്ഷിണ്യം തല്ലിയൊതുക്കുന്നു. ചർച്ചയില്ല. പുനരധിവാസമില്ല. കോവിഡിന്റെ ഇളവില്ല. നീതിയുമില്ല.\nPrevious articleസാമൂഹിക മാധ്യമങ്ങൾ വഴി സ്വദേശിവാദം പ്രചരിപ്പിച്ചാൽ ലോകത്ത് ഒര് രാജ്യത്തും ആഭ്യന്തര വ്യവസായം വളരില്ല, ചൈനയെ കണ്ടു പഠിക്കണം\nNext articleഅണ്ണാ സുഖങ്ങളൊക്കെത്തന്നെയല്ലേ എന്ന കലർപ്പില്ലാത്ത ആ തിരുവനന്തോരം ചോദ്യം\nപുരാതന കേരളം ഇതിഹാസത്തിലും ചരിത്രത്തിലും


അറബികടലിൽ കർണാടക തീരത്ത് ന്യൂനമർദ്ദം രൂപപ്പെട്ടു. തുലാവർഷ സീസണിൽ രൂപപ്പെടുന്ന എട്ടാമത്തെ ന്യുനമർദമാണ് ഇത്. ന്യൂനമർദം കേരളത്തെ ബാധിക്കാൻ സാധ്യത കുറവാണെന്നാണ് വിദഗ്ധർ അഭിപ്രായപ്പെടുന്നത്. വടക്കൻ കേരളത്തിൽ മഴ ശക്തമായേക്കും.\nസംസ്ഥാനത്ത് ഇന്ന് ഒറ്റപ്പെട്ട ശക്തമായ മഴയ്ക്ക് സാധ്യതയുണ്ടെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്. മധ്യകേരളത്തിലും വടക്കൻ കേരളത്തിലും മഴ ശക്തമായേക്കും.\nകോട്ടയം, എറണാകുളം, ഇടുക്കി, തൃശ്ശൂർ, മലപ്പുറം, കോഴിക്കോട്, കണ്ണൂർ, കാസറഗോഡ് ജില്ലകളിൽ യല്ലോ അലേർട്ട് പ്രഖ്യാപിച്ചു. നാളെത്തോടെ സംസ്ഥാനത്തെ മഴയ്ക്ക് ശമനമുണ്ടാകുമെന്നാണ് പ്രവചനം.\nഇടിമിന്നലിനും ശക്തമായ കാറ്റിനും സാധ്യതയുണ്ട്. പൊതുജനങ്ങൾജാഗ്രത പാലിക്കണമെന്ന് സംസ്ഥാന ദുരന്തനിവാരണ അതോറിറ്റി നിർദ്ദേശിച്ചു.കേരള തീരത്ത് ശക്തമായ കാറ്റിനും ഉയർന്ന തിരമാലയ്ക്കും സാധ്യത.കടലാക്രമണത്തിനും സാധ്യതയുള്ളതിനാൽ തീരദേശവാസികളും മത്സ്യതൊഴിലാളികളും പ്രത്യേക ജാഗ്രത പാലിക്കണം.കേരള കർണാടക തീരങ്ങളിൽ മത്സ്യബന്ധനത്തിന് വിലക്കേർപ്പെടുത്തിയിട്ടുണ്ട്.


പ്രയാഗ മാർട്ടിൻ (Prayaga Martin): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Prayaga Martin\nBorn : 19 May 1995\nചലച്ചിത്രനടിയാണ് പ്രയാഗ മാര്‍ട്ടിന്. 2014ല് പുറത്തിറങ്ങിയ പിസാസിലുടെ തുടക്കം. മലയാളത്തിലും തമിഴിലുമായി നിരവധി ചിത്രങ്ങളില് അഭിനയിച്ചിട്ടുണ്ട്. ഒരു മുറൈ വന്ത് പാര്‍തായ, സാഗര് ഏലിയാസ് ജാക്കി റീലോഡഡ്, ഉസ്ദാദ് ഹോട്ടല്, പാവ, ഒരേ മുഖം... ReadMore\nചലച്ചിത്രനടിയാണ് പ്രയാഗ മാര്‍ട്ടിന്. 2014ല് പുറത്തിറങ്ങിയ പിസാസിലുടെ തുടക്കം. മലയാളത്തിലും തമിഴിലുമായി നിരവധി ചിത്രങ്ങളില് അഭിനയിച്ചിട്ടുണ്ട്. ഒരു മുറൈ വന്ത് പാര്‍തായ, സാഗര് ഏലിയാസ് ജാക്കി റീലോഡഡ്, ഉസ്ദാദ് ഹോട്ടല്, പാവ, ഒരേ മുഖം തുടങ്ങിയവയാണ് പ്രധാന ചിത്രങ്ങള്.\nDirected by കലാഭവൻ ഷാജോൺ\nപ്രയാഗ മാർട്ടിൻ അഭിപ്രായം


സര്‍വ്വകക്ഷി സംഘത്തിനൊപ്പം എല്.ഡി.എഫും പ്രധാനമന്ത്രിയെ കാണും\nMonday 12th December 2011 12:28pm\nതിരുവനന്തപുരം: മുല്ലപ്പെരിയാര് പ്രശ്‌നം പ്രധാനമന്ത്രിയുടെ ശ്രദ്ധയില്‍പ്പെടുത്തുന്നതിനായി കേരളത്തില് നിന്നും പോകുന്ന സര്‍വ്വകക്ഷി സംഘത്തില് എല്.ഡി.എഫുമുണ്ടാകും. എല്.ഡി.എഫ് പ്രതിനിധികളെ ദല്‍ഹിയിലേക്ക് അയക്കാന് ഇന്ന് നടന്ന നേതൃയോഗത്തില് ധാരണയായി.\nകഴിഞ്ഞദിവസം മുഖ്യമന്ത്രി ഉമ്മന്‍ചാണ്ടി പ്രതിപക്ഷ നേതാവ് വി.എസ് അച്യുതാനന്ദനുമായി ചര്‍ച്ച നടത്തിയിരുന്നു. പ്രധാനമന്ത്രിയെ കാണാനായി പോകുന്ന സര്‍വകക്ഷി സംഘത്തില് എല്.ഡി.എഫിന്റെ പങ്കാളിത്തം മുഖ്യമന്ത്രി ആവശ്യപ്പെട്ടിരുന്നു. എന്നാല് തനിക്ക് തനിച്ചൊരു തീരുമാനം പറയാന് കഴിയില്ലെന്നും മുന്നണിയുമായി ആലോചിച്ചശേഷം തീരുമാനം അറിയിക്കാമെന്നും വി.എസ് മുഖ്യമന്ത്രിയെ അറിയിച്ചു. ഇതേ തുടര്‍ന്നാണ് ഇക്കാര്യം ചര്‍ച്ച ചെയ്യാന് ഇന്ന് തിരുവനന്തപുരത്ത് എല്.ഡി.എഫ് നേതൃയോഗം ചേര്‍ന്നത്.\nസര്‍വകക്ഷി സംഘത്തിനൊപ്പം ദല്‍ഹിക്ക് പോകുന്നത് മുന്നണിക്ക് രാഷ്ട്രീയമായി ഗുണം ചെയ്യുമെന്ന് യോഗം വിലയിരുത്തി.


വിഷയത്തെക്കുറിച്ചുള്ള ബൈബിൾ വാക്യങ്ങൾ: പ്രതികാരം -> മോശം പ്രതീകം\nമോശം പ്രതീകം: [പ്രതികാരം]\n൧ തെസ്സലൊനീക്യർ 5:15\nആരും തിന്മയ്ക്ക് പകരം തിന്മ ചെയ്യാതിരിപ്പാൻ നോക്കുവിൻ; തമ്മിലും എല്ലാവരോടും എപ്പോഴും നന്മ ചെയ്തുകൊണ്ടിരിപ്പിൻ;\n൨ കൊരിന്ത്യർ ൧൩:൧൧\nഒടുവിൽ സഹോദരന്മാരേ, സന്തോഷിക്കുവിൻ; യഥാസ്ഥാനപ്പെടുവിൻ; ആശ്വസിച്ചുകൊള്ളുവിൻ; ഏകമനസ്സുള്ളവരാകുവിൻ; സമാധാനത്തോടെ ഇരിക്കുവിൻ; സ്നേഹത്തിന്റെയും സമാധാനത്തിന്റെയും ദൈവം നിങ്ങളോടുകൂടെ ഇരിക്കും.\n൨ തെസ്സലൊനീക്യർ ൧:൮\nനിങ്ങളെ പീഢിപ്പിക്കുന്നവർക്ക് പീഢയും പീഢ അനുഭവിക്കുന്ന നിങ്ങൾക്ക് ഞങ്ങളോടു കൂടെ ആശ്വാസവും പകരം നല്കുന്നത് ദൈവസന്നിധിയിൽ നീതിയല്ലോ.\nഅവരുടെ കാൽ വഴുതുന്ന കാലത്തേക്കുള്ള പ്രതികാരവും പ്രതിഫലവും എന്റെ പക്കൽ ഉണ്ട്; അവരുടെ അനർത്ഥദിവസം അടുത്തിരിക്കുന്നു; അവർക്കു ഭവിപ്പാക്കുവാനുള്ളത് ബദ്ധപ്പെടുന്നു.\n“പ്രതികാരം എനിക്കുള്ളത്, ഞാൻ പകരം വീട്ടും” എന്നും “കർത്താവ് തന്റെ ജനത്തെ ന്യായം വിധിക്കും” എന്നും അരുളിച്ചെയ്തവനെ നാം അറിയുന്നുവല്ലോ.\nനിങ്ങൾ പ്രാർത്ഥിക്കുവാൻ നില്ക്കുമ്പോൾ സ്വർഗ്ഗസ്ഥനായ നിങ്ങളുടെ പിതാവ് നിങ്ങളുടെ ലംഘനങ്ങളെയും ക്ഷമിക്കേണ്ടതിന് നിങ്ങൾക്ക് ആരോടെങ്കിലും വിരോധമായി വല്ലതും ഉണ്ടെങ്കിൽ അവനോട് ക്ഷമിപ്പിൻ.\nഞാൻ ദോഷത്തിന് പ്രതികാരം ചെയ്യുമെന്ന് നീ പറയരുത്; യഹോവയെ കാത്തിരിക്കുക; അവിടുന്ന് നിന്നെ രക്ഷിക്കും.\n“അവൻ എന്നോടു ചെയ്തതുപോലെ ഞാൻ അവനോടു ചെയ്യുമെന്നും ഞാൻ അവന് അവന്റെ പ്രവൃത്തിക്ക് പകരം കൊടുക്കും” എന്നും നീ പറയരുത്.\n അപ്പോൾ പത്രൊസ് അവന്റെ അടുക്കൽ വന്നു: കർത്താവേ, സഹോദരൻ എത്രവട്ടം എനിക്കെതിരായി പാപം ചെയ്താൽ ഞാൻ ക്ഷമിക്കേണം? ഏഴുവട്ടം മതിയോ എന്നു ചോദിച്ചു. യേശു അവനോട്: ഏഴുവട്ടമല്ല, ഏഴ് എഴുപത് വട്ടം എന്നു ഞാൻ നിന്നോട് പറയുന്നു എന്നു പറഞ്ഞു.\n പ്രതികാരത്തിന്റെ ദൈവമായ യഹോവേ, പ്രതികാരം ചെയ്യുവാൻ അധികാരമുള്ള ദൈവമേ, പ്രകാശിക്കണമേ. ഭൂമിയുടെ ന്യായാധിപതിയേ എഴുന്നേല്ക്കണമേ; ഡംഭികൾക്ക് നീ പ്രതികാരം ചെയ്യണമേ.\n എല്ലാ കയ്പും കോപവും ക്രോധവും ദേഷ്യത്തോടെ ഉറക്കെ സംസാരിക്കുന്നതും, ദൂഷണവും സകലദുർഗ്ഗുണവും നിങ്ങളെ വിട്ടു ഒഴിഞ്ഞുപോകട്ടെ. നിങ്ങൾ തമ്മിൽ തമ്മിൽ ദയയും മനസ്സലിവുമുള്ളവരായി ദൈവം ക്രിസ്തുവിൽ നിങ്ങളോടു ക്ഷമിച്ചതുപോലെ അന്യോന്യം ക്ഷമിക്കുവിൻ.\n൧ പത്രോസ് ൨:൨൧-൨൩\n ഇതിന് വേണ്ടിയല്ലോ നിങ്ങളെ വിളിച്ചിരിക്കുന്നത്. ക്രിസ്തുവും നിങ്ങൾക്ക് വേണ്ടി കഷ്ടം അനുഭവിച്ച്, നിങ്ങൾ അവന്റെ കാൽച്ചുവട് പിന്തുടരുവാൻ ഒരു മാതൃക ഭരമേല്പിച്ച് പോയിരിക്കുന്നു. അവൻ പാപം ചെയ്തിട്ടില്ല; അവന്റെ വായിൽ വഞ്ചന ഒന്നും ഉണ്ടായിരുന്നില്ല. തന്നെ അധിക്ഷേപിച്ചിട്ട് പകരം അധിക്ഷേപിക്കാതെയും കഷ്ടം അനുഭവിച്ചിട്ട് ഭീഷണിപ്പെടുത്താതെയും ന്യായമായി വിധിക്കുന്നവനിൽ കാര്യം ഭരമേല്പിക്കയത്രേ ചെയ്തത്.\n വിഷാദമുള്ള ഹൃദയത്തിനായി പാട്ടു പാടുന്നവൻ ശീതകാലത്ത് വസ്ത്രം കളയുന്നതുപോലെയും യവക്ഷാരത്തിന്മേൽ ചൊറുക്ക പകരുന്നതുപോലെയും ആകുന്നു. ശത്രുവിന് വിശക്കുന്നു എങ്കിൽ അവന് ഭക്ഷിക്കുവാൻ കൊടുക്കുക; ദാഹിക്കുന്നു എങ്കിൽ കുടിക്കുവാൻ കൊടുക്കുക. അങ്ങനെ നീ അവന്റെ തലമേൽ തീക്കനൽ കൂട്ടും; യഹോവ നിനക്കു പ്രതിഫലം നല്കുകയും ചെയ്യും.\n ആർക്കും തിന്മയ്ക്ക് പകരം തിന്മ ചെയ്യാതെ സകലമനുഷ്യരുടെയും മുമ്പിൽ നന്മ പ്രവൃത്തിപ്പിൻ. കഴിയുമെങ്കിൽ നിങ്ങളാൽ ആവോളം സകലമനുഷ്യരോടും സമാധാനമായിരിപ്പിൻ. പ്രിയമുള്ളവരേ, നിങ്ങൾ തന്നേ പ്രതികാരം ചെയ്യാതെ ദൈവകോപത്തിന് ഇടംകൊടുപ്പിൻ; പ്രതികാരം എനിക്കുള്ളത്; ഞാൻ പകരം ചെയ്യും എന്നു കർത്താവ് അരുളിച്ചെയ്യുന്നു. എന്നാൽ “നിന്റെ ശത്രുവിന് വിശക്കുന്നു എങ്കിൽ അവന് തിന്മാൻ കൊടുക്ക; ദാഹിക്കുന്നു എങ്കിൽ കുടിക്കുവാൻ കൊടുക്ക; അങ്ങനെ ചെയ്താൽ നീ അവന്റെ തലമേൽ തീക്കനൽ കൂനകൂട്ടും” എന്നു എഴുതിയിരിക്കുന്നുവല്ലോ. തിന്മയോട് തോല്ക്കാതെ നന്മയാൽ തിന്മയെ ജയിക്കുക.\n നിന്നോട് വ്യവഹരിച്ച് നിന്റെ വസ്ത്രം എടുക്കുവാൻ ഇച്ഛിക്കുന്നവന് നിന്റെ മേൽ കുപ്പായവും വിട്ടുകൊടുക്കുക. ഒരുവൻ നിന്നെ ഒരു മൈൽ ദൂരം പോകുവാൻ നിർബ്ബന്ധിച്ചാൽ രണ്ടു അവനോടുകൂടെ പോക. നിന്നോട് യാചിക്കുന്നവനു കൊടുക്ക; വായ്പവാങ്ങുവാൻ ഇച്ഛിക്കുന്നവനെ ഒഴിഞ്ഞുകളയരുത്. അയൽക്കാരനെ സ്നേഹിക്ക എന്നും ശത്രുവിനെ പകയ്ക്ക എന്നും അരുളിച്ചെയ്തത് നിങ്ങൾ കേട്ടിട്ടുണ്ടല്ലോ. ഞാനോ നിങ്ങളോടു പറയുന്നത്: നിങ്ങളുടെ ശത്രുക്കളെ സ്നേഹിപ്പിൻ; നിങ്ങളെ ഉപദ്രവിക്കുന്നവർക്കുവേണ്ടി പ്രാർത്ഥിക്കുവിൻ; സ്വർഗ്ഗസ്ഥനായ നിങ്ങളുടെ പിതാവിന് പുത്രന്മാരായി തീരേണ്ടതിന് തന്നേ; അവൻ ദുഷ്ടന്മാരുടെമേലും നല്ലവരുടെമേലും തന്റെ സൂര്യനെ ഉദിപ്പിക്കുകയും നീതിമാന്മാരുടെമേലും നീതികെട്ടവരുടെ മേലും മഴ പെയ്യിക്കയും ചെയ്യുന്നുവല്ലോ.


സൗദിയില് ഹോട്ടല് മേഖലയിലേക്കും സ്വദേശിവല്‍ക്കരണം - Muhimmath\nസൗദിയില് ഹോട്ടല് മേഖലയിലേക്കും സ്വദേശിവല്‍ക്കരണം\non 12:430Comment\nജിദ്ദ: പ്രവാസികെള ആശങ്കയിലാഴ്ത്തി സൗദിയില് ഹോട്ടലുകളും റിസോര്‍ട്ടുകളും ഉള്‍പ്പെടുന്ന ആതിഥേയ മേഖലയിലേക്കും സ്വദേശിവല്‍ക്കരണം വ്യാപിപ്പിക്കുന്നു. മൂന്നു ഘട്ടമായി സ്വദേശിവല്‍ക്കരണം നടപ്പാക്കുമെന്ന് തൊഴില്, സാമൂഹിക വികസന മന്ത്രി അഹ്മദ് അല്‍റാജ്ഹി അറിയിച്ചു ആദ്യ ഘട്ടം ഈ വര്‍ഷം ഡിസംബറില് ആരംഭിക്കും.\nത്രീ സ്റ്റാര് മുതലുള്ള ഹോട്ടലുകള്, റിസോര്‍ട്ടുകള്, ഫോര് സ്റ്റാര് മുതലുള്ള ഫര്‍ണിഷ്ഡ് അപ്പാര്‍ട്ട്മെന്റുകള്, വില്ലകള് എന്നിവയിലാണ് സ്വദേശിവല്‍ക്കരണം നടപ്പാക്കുക. ഇവിടെ ഹോട്ടല് ഡെപ്യൂട്ടി മാനേജര്, എക്‌സിക്യൂട്ടീവ് സെക്രട്ടറി, ജനറല് അഡ്മിനിസ്‌ട്രേറ്റീവ് ക്ലര്‍ക്ക്, അഡ്മിനിസ്‌ട്രേറ്റീവ് എംപ്ലോയി, അഡ്മിനിസ്‌ട്രേഷന് കോ-ഓര്‍ഡിനേറ്റര്, സെയില്‍സ് മാനേജര്, അസി. മാനേജര്, സെയില്‍സ് റെപ്., സെയില്‍സ് അഡ്മിനിസ്‌ട്രേറ്റര്, ഐടി അസി. മാനേജര്, ഹെല്‍ത്ത് ക്ലബ് സൂപ്പര്‍വൈസര്, ജനറല് സര്‍വീസ് സൂപ്പര്‍വൈസര്, ഗുഡ്‌സ് റിസീവിംഗ് ക്ലര്‍ക്ക്, റൂം സര്‍വീസ് ഓര്‍ഡര് റിസീവര്, റെസ്റ്റോറന്റ്-കോഫി ഷോപ് സ്റ്റ്യൂവാഡ്, ടൂറിസ്റ്റ് ഇന്‍ഫര്‍മേഷന് ക്ലര്‍ക്ക് എന്നീ തസ്തികകള് നൂറു ശതമാനം സ്വദേശിവല്‍ക്കരണം നിര്‍ബന്ധമാക്കി.\nഫ്രണ്ട് ഓഫീസ്, ബുക്കിംഗ്, മാര്‍ക്കറ്റിംഗ്, പര്‍ച്ചേയ്‌സ് വിഭാഗങ്ങളും സംപൂര്‍ണ സ്വദേശിവല്‍ക്കണം പട്ടികയില് ഇടം നേടി. എന്നാല്, ഫ്രണ്ട് ഓഫീസ് വിഭാഗത്തില് ബാഗേജ് കാരിയര്, ഉപഭോക്താക്കളുടെ കാറുകള് ക്രമീകരിക്കുന്ന തൊഴിലാളികള്, ഡ്രൈവര്, ഡോര് കീപ്പര് എന്നീ തസ്തികകള്‍ക്ക് നൂറു ശതമാനം സ്വദേശിവല്‍ക്കരണം ബാധകമല്ല. സെയില്‍സ് മാനേജര്, ഇവന്റ്-കോണ്‍ഫറന്‍സ് സെയില്‍സ് മാനേജര് തസ്തികകളില് 70 ശതമാനമാണ് സ്വദേശിവല്‍ക്കരണം. ഫുഡ്, ഡ്രിങ്ക്‌സ് സൂപ്പര്‍വൈസര്, റൂം സര്‍വീസ് സൂപ്പര്‍വൈസര്, പാര്‍ട്ടി സെക്ഷന് സൂപ്പര്‍വൈസര്, ലോണ്ട്രി സൂപ്പര്‍വൈസര് തസ്തികകളില് ഒരു സ്വദേശിയെയെങ്കിലും നിയമിക്കണം.\nഡിപ്പാര്‍ട്ട്‌മെന്റുകളും സ്‌പെഷ്യലിസ്റ്റ് തൊഴിലുകളും 2019 ഡിസംബര് 27 മുതല് സ്വദേശിവല്‍ക്കരണം നടപ്പാക്കണം. സൂപ്പര്‍വൈസര്, അസിസ്റ്റന്റ് മാനേജര് തസ്തികകള് അടുത്ത വര്‍ഷം ജൂണ് 22 മുതലും മാനേജര് തസ്തികകള് അടുത്തവര്‍ഷം ഡിസംബര് 16 മുതലുമാണ് സൗദിവല്‍ക്കരണം നടപ്പാക്കേണ്ടതെന്നും മന്ത്രാലയം അറിയിച്ചു.\nസമ്ബൂര്‍ണ സ്വദേശിവല്‍ക്കരണം തീരുമാനിച്ച തൊഴിലുകളില് വിദേശ തൊഴിലാളികളെ റിക്രൂട്ട് ചെയ്യുന്നതും സ്‌പോണ്‍സര്‍ഷിപ്പ് മാറ്റുന്നതും പൂര്‍ണമായും വിലക്കി. ഇത് ലംഘിക്കുന്നത് ശിക്ഷാര്‍ഹമാണ്.\nരണ്ടര വര്‍ഷം മുമ്ബ് സൗദി കമ്മീഷന് ഫോര് ടൂറിസം ആന്റ് നാഷണല് ഹെറിറ്റേജുമായി തൊഴില്, സാമൂഹിക വികസന മന്ത്രാലയം ഒപ്പുവെച്ച ധാരണാപത്രത്തിന്റെ ഭാഗമായാണ് സമ്ബൂര്‍ണ സ്വദേശിവല്‍ക്കരണം. ആയിരകണക്കിന് വിദേശികളാണ് സൗദിയിലെ ആതിഥേയ മേഖലയില് ജോലി ചെയ്യുന്നത്. ഇവരെ സാരമായി ബാധിക്കുന്നതാണ് പുതിയ തീരുമാനം.


Major | ഒരു സ്കൂൾകാല പ്രണയവുമായി മേജർ സിനിമയിലെ 'ഓ ഇഷ...' ഗാനം | New song from Major movie has come – News18 Malayalam\nമേജർ സന്ദീപ് ഉണ്ണികൃഷ്ണന്റെ ജീവിത കഥ പറയുന്ന ചിത്രമാണ് 'മേജർ'. അദിവി ശേഷ് നായകനായെത്തുന്ന ചിത്രം 2022 ജൂൺ 3ന് തിയേറ്ററുകളിൽ എത്തും\n'മേജർ' (Major movie) എന്ന ചിത്രത്തിലെ 'ഓ ഇഷ...' എന്ന പ്രണയ ഗാനം പുറത്തുവിട്ടു. സ്കൂൾ കാലത്തെ പ്രണയം നായകൻ ഓർമിക്കുന്ന മനോഹര രംഗങ്ങളാണ് ചിത്രീകരിച്ചിരിക്കുന്നത്. ഗാനത്തിന് സംഗീതം നൽകിരിക്കുന്നത് ശ്രീചരൺ പഗലയാണ്. വരികൾ എഴുതിയിരിക്കുന്നത് സാം മാത്യു. സൂരജ് സന്തോഷും യാമിനിയും ചേർന്നാണ് ആലാപനം.\nപതിനാല് വർഷങ്ങൾക്ക് മുൻപ് ഉണ്ടായ മുംബൈ ഭീകരാക്രമണത്തിൽ കൊല്ലപ്പെട്ട മേജർ സന്ദീപ് ഉണ്ണികൃഷ്ണന്റെ ജീവിത കഥ പറയുന്ന ചിത്രമാണ് 'മേജർ'. അദിവി ശേഷ് നായകനായെത്തുന്ന ചിത്രം 2022 ജൂൺ 3ന് തിയേറ്ററുകളിൽ എത്തും.\nഅദിവി ശേഷ് ആണ് സന്ദീപ് ഉണ്ണികൃഷ്ണന്റെ കഥാപാത്രത്തെ അവതരിപ്പിക്കുന്നത്. ശശി കിരൺ ടിക്ക സംവിധാനം ചെയ്യുന്നു. നടൻ മഹേഷ് ബാബുവിന്റെ ഉടമസ്ഥതയിലുള്ള ജി. മഹേഷ് ബാബു എന്റർടെയ്ൻമെന്റ്സും സോണി പിക്ചേഴ്സ് ഇന്റർനാഷണൽ പ്രൊഡക്ഷൻസും ചേർന്നാണ് നിർമാണം.\n2008ലെ ഭീകരാക്രമണത്തിനിടെ 14 സിവിലിയന്മാരെ രക്ഷിച്ച എൻ.എസ്.ജി. കമാൻഡോയാണ് മലയാളിയായ മേജർ സന്ദീപ് ഉണ്ണികൃഷ്ണൻ. പരിക്ക് പറ്റിയ സൈനികനെ രക്ഷിക്കുന്നതിനിടെയായിരുന്നു അദ്ദേഹം ഭീകരരുടെ വെടിയേറ്റു മരിക്കുന്നത്. സന്ദീപിന്റെ ധീരതക്ക് മരണാനന്തര ബഹുമതിയായി രാജ്യം അശോക ചക്ര നൽകി ആദരിച്ചിരുന്നു.\nഹിന്ദിയിലും തെലുങ്കിലും മലയാളത്തിലുമായി ഒരുങ്ങുന്ന ചിത്രത്തിൽ ശോഭിത ധൂലിപാല, സെയ് മഞ്ജരേക്കർ, പ്രകാശ് രാജ്, രേവതി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. 26 / 11 മുംബൈ ആക്രമണത്തിൽ ബന്ദിയാക്കപ്പെട്ട ഒരു എൻ.ആർ.ഐയുടെ റോളിൽ ആണ് സായി മഞ്ചരേക്കർ എത്തുന്നത്. അതേസമയം അക്രമണത്തിൽ പെട്ടുപോയ കഥാപാത്രമായാണ് ശോഭിത അഭിനയിക്കുക. പി.ആർ.ഒ.- ആതിര ദിൽജിത്.\nFirst published: May 19, 2022, 07:08 IST


കൈയ്യും കാലും വെട്ടിമാറ്റി ക്രൂര കൊലപാതകം; പ്രതിസ്ഥാനത്തുള്ള നിഹംഗുകള് ആരാണ്? | singu border murder| who are nihangs\nകൈയ്യും കാലും വെട്ടിമാറ്റി ക്രൂര കൊലപാതകം; പ്രതിസ്ഥാനത്തുള്ള നിഹംഗുകള് ആരാണ്?\nOct 15, 2021, 05:49 PM IST\nപ്രതീകാത്മക ചിത്രം | ചിത്രം: AFP\nന്യൂഡല്‍ഹി: സിംഘു അതിര്‍ത്തിയില് കര്‍ഷകര് സമരം ചെയ്യുന്ന പ്രദേശത്ത് ഒരു യുവാവിനെ രണ്ടു കൈകളും മുറിച്ചെടുത്ത ശേഷം കൊലപ്പെടുത്തി പോലീസ് ബാരിക്കേഡില് കെട്ടിത്തൂക്കിയ സംഭവം ആരെയും ഞെട്ടിക്കുന്നതാണ്. ഇതിന്റെ ദൃശ്യങ്ങള് സമൂഹമാധ്യമങ്ങളില് പ്രചരിക്കുകയാണ്. സംഭവം വിവാദമായതിന് പിന്നാലെ സിഖ് യോദ്ധാക്കളായ നിഹംഗുകളാണ് അക്രമത്തിന് പിന്നിലെന്ന് ആരോപിച്ച് സംയുക്ത കിസാന് മോര്‍ച്ച രംഗത്തുവന്നിരുന്നു. മരിച്ച വ്യക്തിയോ നിഹംഗുകളോ കര്‍ഷകസമരത്തിന്റെ ഭാഗമല്ലെന്നും അവര് വ്യക്തമാക്കി.\nനിഹംഗ് സംഘടനയായ നിര്‍വൈര് ഖല്‍സ-ഉഡ്‌ന ദള് സംഭവത്തിന്റെ ഉത്തരവാദത്വം ഏറ്റെടുത്തിട്ടുണ്ട്. ഗുരു ഗ്രന്ഥ് സാഹിബിനെ അപമാനിച്ചതാണ് കൊലപാതകത്തിലേക്ക് നയിച്ചതെന്ന് സംഘടനയുടെ തലവന് ബല്‍വിന്ദര് സിങ് സമ്മതിച്ചതായി ദേശീയ മാധ്യമങ്ങള് റിപ്പോര്‍ട്ട് ചെയ്തു. ആരാണ് ഈ സംഭവത്തില് പ്രതിസ്ഥാനത്തുള്ള നിഹംഗുകള്?\nസിഖ് സമുദായത്തിലെ തീവ്രനിലപാടുകളുള്ള ഒരു വിഭാഗമാണ് നിഹംഗ്. ജാതി-മത വ്യത്യാസമില്ലാതെ സിഖ് ആചാരങ്ങള് അനുഷ്ഠിക്കാന് താല്‍പര്യമുള്ള ഏതൊരു വ്യക്തിക്കും നിഹംഗ് വിഭാഗത്തില് അംഗംങ്ങളാകാം. ഖല്‍സ പെരുമാറ്റച്ചട്ടം കര്‍ശനമായ പാലിക്കുന്നവരാണ് നിഹംഗുകള്. അവര് ആരോടും യാതൊരു വിധേയത്വവും കാണിക്കാറില്ല.\nനിഹംഗുകള് അവരുടെ ആരാധനാലയങ്ങള്‍ക്ക് മുകളില് ഒരു നീല പതാക ഉയര്‍ത്താറുണ്ട്. നീല നിറത്തിലുള്ള വസ്ത്രങ്ങളാണ് ഇവര് ധരിക്കുന്നത്. വലിയ നീല തലപ്പാവ് ഈ വിഭാഗക്കാരുടെ മുഖമുദ്രയാണ്. എല്ലായ്പ്പോഴും നിഹംഗുകളുടെ കൈവശം ആയുധം ഉണ്ടായിരിക്കും. വാള്, കുന്തം എന്നിവയാണ് ഇവര് പ്രധാനമായും ഉപയോഗിക്കുന്ന ആയുധം.\nഈ സംഘത്തിന്‍റെ രൂപപ്പെടലിനു പിന്നില് ചില കഥകളുണ്ട്. ഒരു ദിവസം ഗുരു ഗോബിന്ദ് സിങ്ങിന്റെ പുത്രന്മാര് കളിച്ചുകൊണ്ടിരിക്കുമ്പോള് അദ്ദേഹത്തിന്റെ ഇളയ പുത്രനായ ബാബ ഫത്തേഹ് സിങ്ങിനെ മാറ്റി നിര്‍ത്തി. ഈ സംഭവമാണ് നിഹംഗ് എന്ന സംഘത്തിന്റെ രൂപീകരണത്തിന് കാരണമായ സംഭവമെന്നാണ് ഐതിഹ്യം.\nസഹോദരന് തന്നെ മാറ്റിനിര്‍ത്തിയതിന് പിന്നാലെ ഫത്തേഹ് സിങ് കൊട്ടാരത്തിലേക്ക് പോയി നീല വസ്ത്രങ്ങള് ധരിച്ച്, നീളമുള്ള ഒരു തലപ്പാവ് (ദസ്താര്) കെട്ടി കുന്തവുമെടുത്ത് പുറത്തേക്ക് വന്നു. അവരോടൊപ്പം കളിപ്പിക്കാനായി തന്റെ സഹോദരങ്ങളെ ആകര്‍ഷിക്കാന് വേണ്ടിയായിരുന്നു ബാബ ഫത്തേഹ് സിങ് ഇപ്രകാരം ചെയ്തത്. എന്നാല് ഗുരു ഗോബിന്ദ് സിങ് ഇത് കണ്ട് മകന്റെ വസ്ത്രധാരണരീതിയില് ആകൃഷ്ടനായി. ഈ വസ്ത്രത്തില് നിന്ന് നിഹംഗ് രൂപപ്പെടുമെന്ന് അദ്ദേഹം പറഞ്ഞു. അങ്ങനെയാണ് ഗുരു ഗോബിന്ദ് സിങ്ങിന്റെ പ്രിയപ്പെട്ട സൈന്യത്തിന്റെ രൂപീകരണത്തിലേക്ക് നയിച്ചത് എന്നാണ് ഐതിഹ്യം.\nഗുരു അര്‍ജന് ദേവ് നിഹാംഗുകളെ നിര്‍ഭയര് എന്നാണ് വിശേഷിപ്പിച്ചത്. ഈ വിഭാഗക്കാര് ഇപ്പോഴും വളരെ പരമ്പരാഗതമായ ജീവിതമാണ് നയിച്ചുവരുന്നത്. ഭക്ഷണം പാകം ചെയ്യാനും കഴിക്കാനും അവര് ഇരുമ്പ് പാത്രങ്ങള് മാത്രമേ ഉപയോഗിക്കാറുള്ളു. കുതിരകള്‍ക്ക് അവരുടെ ജീവിതത്തില് ഒരു പ്രധാന സ്ഥാനമുണ്ട്. അവയെ 'ജാന് ഭായ്' എന്നാണ് നിഹംഗുകള് വിളിക്കുന്നത്.\nഗുരുദ്വാരകളെയും സിഖുകാരെയും സംരക്ഷിക്കുന്നതില് എന്നും മുന്‍പന്തിയിലായിരുന്നു നിഹംഗുകള്. പതിനെട്ടാം നൂറ്റാണ്ടിന്റെ മദ്ധ്യത്തില് അഫ്ഗാന് ആക്രമണകാരി അഹമ്മദ് ഷാ അബ്ദാലിയുടെ ആവര്‍ത്തിച്ചുള്ള ആക്രമണങ്ങളില് നിന്ന് സിഖുകാരെ സംരക്ഷിക്കുന്നതില് നിഹംഗുകള് പ്രധാന പങ്കുവഹിച്ചിരുന്നു. മഹാരാജാ രഞ്ജിത് സിങ്ങിന്റെ സൈന്യത്തിലും അവര്‍ക്ക് പ്രധാന സ്ഥാനം ലഭിച്ചിരുന്നു.\nസമീപകാലത്ത് കര്‍ഷകരുടെ പ്രതിഷേധത്തില് പങ്കെടുത്തതിനെത്തുടര്‍ന്നാണ് നിഹംഗുകള് വീണ്ടും ശ്രദ്ധിക്കപ്പെട്ടുതുടങ്ങുന്നത്. ഒരു വര്‍ഷത്തിലേറെയായി കേന്ദ്രത്തിന്റെ കാര്‍ഷിക നിയമങ്ങള്‍ക്കെതിരെ കര്‍ഷകര് ക്യാമ്പ് ചെയ്യുന്ന ഡല്‍ഹി അതിര്‍ത്തിക്കടുത്തുള്ള സ്ഥലം സംരക്ഷിക്കുന്ന ഉത്തരവാദിത്വം നിഹംഗുകള് സ്വയം ഏറ്റെടുക്കുകയായിരുന്നു. തങ്ങളുടെ സഹോദരങ്ങള്‍ക്ക് വേണ്ടി മരിക്കാനും കൊല്ലാനും തയ്യാറായാണ് സമരസ്ഥലത്ത് എത്തിയിരിക്കുന്നതെന്ന് അന്ന് നിഹംഗുകള് പ്രഖ്യാപിച്ചിരുന്നു.\n2020 ഏപ്രിലില് ചണ്ഡീഗഡില് വച്ച് ഒരു കൂട്ടം നിഹംഗുകള് ഒരു പഞ്ചാബ് പോലീസ് ഉദ്യോഗസ്ഥന്റെ കൈ വെട്ടിമാറ്റുകയും മറ്റ് മൂന്ന് പോലീസുകാര്‍ക്ക് പരിക്കേല്‍ക്കുകയും ചെയ്തതായി റിപ്പോര്‍ട്ടുകളുണ്ടായിരുന്നു. ഇത് വലിയ പ്രതിഷേധങ്ങള്‍ക്ക് വഴിവെക്കുകയും ചെയ്തിരുന്നു. സംസ്ഥാനം കോവിഡ് ലോക്ക് ഡൗണില് ആയതിനാല് കര്‍ഫ്യൂ പാസുകള് കാണിക്കാന് ഒരു സംഘം നിഹംഗുകളോട് പോലീസ് ആവശ്യപ്പെട്ടപ്പോഴാണ് അക്രമം നടന്നത്.\nഈ സംഭവത്തിന് ശേഷം അക്രമസംഭവവുമായി ബന്ധപ്പെട്ട് നിഹംഗുകളുടെ പേര് വീണ്ടും ഉയര്‍ന്നു കേള്‍ക്കുകയാണ് ഇപ്പോള്. മുപ്പത്തിയാറുകാരനായ ലഖ്ബീര് സിങ്ങാണ് ക്രൂരമായി കൊല്ലപ്പെട്ടത്. വെട്ടേറ്റ് മരിച്ച ലഖ്ബീര് സിങ്ങിന്റെ മൃതദേഹം കൈയും കാലും മുറിച്ചുമാറ്റപ്പെട്ട രീതിയില് പോലീസ് ബാരിക്കേഡില് കെട്ടിയിട്ട നിലയിലാണ് കണ്ടെത്തിയത്.\nContent Highlights: Singu border murder and involvement of Nihangs\nകര്‍ഷകസമര വേദിയില് യുവാവ് കൊല്ലപ്പെട്ടനിലയില്; കൈ വെട്ടി, മൃതദേഹം ബാരിക്കേഡില് കെട്ടിത്തൂക്കി\nകര്‍ഷക സമരഭൂമിയിലെ കുതിരകള്


"മാധ്യമങ്ങള് പറയുന്നതല്ല സഭ"; വൈദികന്റെ പോസ്റ്റ് വൈറല് | Daily Indian Herald\nJuly 23, 2018 2:20 pm By : Indian Herald Staff\nകത്തോലിക്ക സഭയ്ക്കെതിരെയുള്ള ചില മാധ്യമങ്ങളുടെ സ്ഥാപിതതാത്പര്യങ്ങളെ ചൂണ്ടിക്കാട്ടി യുവ വൈദികന് ഫേസ്ബുക്കില് എഴുതിയ പോസ്റ്റ് വൈറല്. മാനന്തവാടി രൂപതാവൈദികനും ബിഷപ്പ് ഹൗസ് പ്രോക്യൂറേറ്ററുമായ ഫാ. നോബിള് തോമസ് പാറയ്ക്കല് എഴുതിയ പോസ്റ്റാണ് സോഷ്യല് മീഡിയായില് അതിവേഗം പ്രചരിക്കുന്നത്. “മാധ്യമങ്ങള് പറയുന്നതല്ല സഭ” എന്ന ശീര്‍ഷകത്തോട് കൂടി ഇക്കഴിഞ്ഞ വ്യാഴാഴ്ചയാണ് അദ്ദേഹം പോസ്റ്റ് ഫേസ്ബുക്കില് പങ്കുവച്ചത്. ഇതുവരെ ആയിരത്തി ഇരുനൂറോളം ആളുകളാണ് ഈ പോസ്റ്റു ഷെയര് ചെയ്തിരിക്കുന്നത്.\nമറ്റ് അനവധി പേജുകളിലും നിന്നും ഇതേ പോസ്റ്റ് പങ്കുവച്ചിട്ടുണ്ട്. ‘മാധ്യമങ്ങള്‍ക്കെതിരെയല്ല ഞാന് സംസാരിക്കുന്നതെ’ന്ന വാക്കുകളോടെ ആരംഭിക്കുന്ന പോസ്റ്റില് ചിലര് നടത്തുന്ന റിപ്പോര്‍ട്ടുകള് സ്ഥാപിതതാത്പര്യങ്ങളോട് കൂടിയാണെന്നും ചൂണ്ടിക്കാട്ടുന്നു.\nഎത്ര അവഹേളിച്ചാലും, ആട്ടിയോടിച്ചാലും, പുലഭ്യം പറഞ്ഞാലും, പരിഹസിച്ചാലും യഥാര്‍ത്ഥ ക്രിസ്ത്യാനി സീറോ മലബാര് സഭാതലവനെപ്പോലെ തലയുയര്‍ത്തിപ്പിടിച്ചു തന്നെ നില്‍ക്കും. ഞങ്ങളുടെ വിശ്വാസം – ദൈവത്തിലും സഭയിലും സഭാതലവനിലുമുള്ളത് – പാറമേല് സ്ഥാപിക്കപ്പെട്ട ഭവനം പോലെയാണ്. കാറ്റടിച്ചാലും വെള്ളം പൊങ്ങിയാലും അത് നിപതിക്കുകയില്ല.


Republic Day 2021: Tableau of different states on Rajpath, see photos l Republic Day 2021: രാജ്പതിൽ കണ്ട മനോഹരമായ ഫ്ലോട്ടുകൾ, ചിത്രങ്ങൾ കാണാം.. | News in Malayalam:\nRepublic Day 2021: 72-ാമത് റിപ്പബ്ലിക് ദിനത്തോടനുബന്ധിച്ച് ഇന്ന് ഡൽഹിയിലെ രാജ്പ\nപരേഡിൽ വിവിധ സംസ്ഥാനങ്ങളുടെ ഫ്ലോട്ടുകൾ കാണപ്പെട്ടു.\nJan 26, 2021, 15:31 PM IST\nRepublic Day 2021: 72-ാമത് റിപ്പബ്ലിക് ദിനത്തോടനുബന്ധിച്ച് ഇന്ന് ഡൽഹിയിലെ രാജ്പതിൽ നടന്ന പരേഡിൽ വിവിധ സംസ്ഥാനങ്ങളുടെ ഫ്ലോട്ടുകൾ കാണപ്പെട്ടു. വളരെ മനോഹരമായ ഈ ഫ്ലോട്ടുകൾ കാണികളെ ആകർഷിച്ചിട്ടുണ്ട്. ഇതിൽ ചില മനോഹരമായ ഫോട്ടോകൾ നമുക്ക് കാണാം..\nറിപ്പബ്ലിക് ദിന പരേഡിൽ ഗുജറാത്തിന്റെ പട്ടിക ഫ്ലോട്ട് വളരെ മനോഹരമായിരുന്നു. ഗുജറാത്തിലെ മോദെരയിൽ സ്ഥിതിചെയ്യുന്ന സൂര്യക്ഷേത്രമായിരുന്നു ഫ്ലോട്ട്. സൂര്യക്ഷേത്രത്തിന്റെ 52 തൂണുകളും പട്ടികയിൽ ഉണ്ടായിരുന്നു. ഒരു വർഷത്തിലെ 52 ആഴ്ചകൾ പ്രദർശിപ്പിക്കുന്നവയായിരുന്നു അവ. (Courtesy: ANI)\nറിപ്പബ്ലിക് ദിന പരേഡിൽ പഞ്ചാബിന്റെ ഫ്ലോട്ടിൽ ഒമ്പതാമത്തെ സിഖ് ഗുരു തേജ് ബഹദൂറിന്റെ മഹത്വം കാണിച്ചു. ഗുരു തേജ് ബഹാദൂറിന്റെ 400-ാം ജന്മവാർഷിക ദിനത്തിലാണ് പഞ്ചാബ് ഫ്ലോട്ട് ഒരുക്കിയിരിക്കുന്നത്. പഞ്ചാബിലെ പട്ടികയിൽ ഗുരുദ്വാര ശ്രീ റകാബ് ഗഞ്ച് സാഹിബിന്റെയും ഗുരു തേജ് ബഹാദൂറിന്റെയും ശവസംസ്കാര സ്ഥലവും ഫ്ലോട്ടിൽ ഉൾപ്പെടുത്തിയിട്ടുണ്ട്. (Courtesy: ANI)\nറിപ്പബ്ലിക് ദിന പരേഡിൽ ഈ വർഷം ആദ്യമായി ലഡാക്ക് ഫ്ലോട്ട് കാണപ്പെട്ടു. ജമ്മു കശ്മീരിൽ നിന്ന് വേർപെടുത്തിയ ശേഷം പരേഡിൽ ലഡാക്കിന്റെ ഫ്ലോട്ട് ഉൾപ്പെടുത്തുകയായിരുന്നു. ലഡാക്കിന്റെ സംസ്കാരം, വാസ്തുവിദ്യ, ഭാഷ, മതപരമായ ഐക്യം എന്നിവ ഫ്ലോട്ടിൽ പ്രതിഫലിപ്പിച്ചുണ്ട്. (Courtesy: ANI)\nറിപ്പബ്ലിക് ദിന പരേഡിൽ ഈ വർഷം ആദ്യമായി ലഡാക്ക് ഫ്ലോട്ട് കാണപ്പെട്ടു. ജമ്മു കശ്മീരിൽ നിന്ന് വേർപെടുത്തിയ ശേഷം പരേഡിൽ ലഡാക്കിന്റെ ഫ്ലോട്ട് ഉൾപ്പെടുത്തുകയായിരുന്നു.\nറിപ്പബ്ലിക് ദിനത്തോടനുബന്ധിച്ച് പ്രതിരോധ ഗവേഷണ വികസന സംഘടനയുടെ (DRDO) ഫ്ലോട്ടും ഉണ്ടായിരുന്നു. ഫ്ലോട്ടിൽ യുദ്ധവിമാനങ്ങൾ, ഐ‌എൻ‌എസ് വിക്രമാദിത്യ, anti-tank missiles എന്നിവ ഉണ്ടായിരുന്നു. (Courtesy: ANI)\nറിപ്പബ്ലിക് ദിനത്തിൽ DRDO ഫ്ലോട്ട്\nഅയോധ്യ: ഉത്തരപ്രദേശിന്റെ സാംസ്കാരിക പൈതൃകം. ഉത്തർപ്രദേശിന്റെ ഫ്ലോട്ടിൽ രാം മന്ദിർ ഉൾപ്പെടുത്തിയിരുന്നു. ഫ്ലോട്ടിന്റെ മുൻ‌ഭാഗത്ത് അയോദ്ധ്യയിലെ ദീപോത്സവം ഉൾപ്പെടുത്തിയിരുന്നു. അതിൽ ദശലക്ഷക്കണക്കിന് മൺ വിളക്കുകൾ ഉൾപ്പെടുത്തിയിരുന്നു. (Courtesy: ANI)\nRepublic Day Republic Day 2021 tableau Raj path Republic Day Parade Delhi


കേരളത്തില് കാലവര്‍ഷം ദുര്‍ബലം, മഴ ലഭ്യതയിൽ 31 ശതമാനം കുറവ്-Monsoon-weakens in Kerala-31 percent lower than predicted\nSouth West Monsoon Weakens 31 Percent Lower Than Predicted\nകേരളത്തില് കാലവര്‍ഷം ദുര്‍ബലം, മഴ ലഭ്യതയിൽ 31 ശതമാനം കുറവ്\nകാലവർഷം പ്രതീക്ഷിച്ചപോലെ ലഭിക്കാത്തതിനാൽ ഇടുക്കി അണക്കെട്ടില് ജലനിരപ്പ് കുറഞ്ഞു ആദ്യ 21 ദിവസങ്ങൾപിന്നിടുമ്പോൾ പ്രതീക്ഷിത മഴയിൽ നിന്നും 31 ശതമാനം കുറവാണ് രേഖപ്പെടുത്തിയിട്ടുളളത്.\nJune 22, 2017 09:23:52 am\nതിരുവനന്തപുരം: സംസ്ഥാനത്ത് കാലവര്‍ഷം ദുര്‍ബലമായി. കഴിഞ്ഞ ദിവസം കാലാവസ്ഥാ നിരീക്ഷണ കേന്ദ്രം പുറത്തുവിട്ട റിപ്പോര്‍ട്ടിലാണ് ഇതിന്റെ കണക്കുകള് വ്യക്തമാകുന്നത്. ജൂണ് 1 മുതല് 21 വരെയുള്ള കാലയളവില് 31 ശതമാനത്തിന്റെ കുറവാണ് ഉണ്ടായിരിക്കുന്നത്. ഈ കാലയളവില് ശരാശരി 426.5 മില്ലിമീറ്റര് മഴ ലഭിക്കേണ്ട സ്ഥാനത്ത് കേരളത്തില് ആകെ ലഭിച്ചത് 295.7 മില്ലിമീറ്റര് മാത്രമാണ്.\nവയനാട്ടിലാണ് ഏറ്റവും കുറവ് മഴ ലഭിച്ചത്. 399 മില്ലിമീറ്റര് ലഭിക്കേണ്ട സ്ഥാനത്ത് 154.7 മില്ലിമീറ്റര് മഴ മാത്രമാണ് വയനാട്ടില് ഈ കാലയളവില് ലഭിച്ചത്. 61 ശതമാനത്തിന്റെ കുറവാണ് വയനാട്ടിലുണ്ടായത്. ഇടുക്കിയിലും 50 ശതമാനത്തിലധികം മഴക്കുറവ് ഉണ്ടായി. 409.3 മില്ലിമീറ്റര് ലഭിക്കേണ്ടിടത്ത് ലഭിച്ചത് 187 മില്ലിമീറ്റര് മാത്രം. മലപ്പുറം പാലക്കാട് ജില്ലകളിലും മഴയുടെ അളവില് ഗണ്യമായ കുറവുണ്ടായി. മലപ്പുറത്ത് 43 ശതമാനവും പാലക്കാട്ട് 39 ശതമാനവും മഴ കുറഞ്ഞു. തിരുവനന്തപുരം പത്തനംത്തിട്ട ജില്ലകളിലും 30 ശതമാനത്തിന് മുകളില് മഴക്കുറവുണ്ടായി.\nഅതേസമയം എറണാകുളം കോഴിക്കോട് ജില്ലകളില് ശരാശരിക്കടുത്ത് ലഭിച്ചു. രണ്ട് ജില്ലകളിലും ശരാശയിയെക്കാള് 15 ശതമാനം മാത്രമാണ് മഴ കുറഞ്ഞത്.\nകണ്ണൂര്, കൊല്ലം, കോട്ടയം ജില്ലകളിലും ഭേദപ്പെട്ട മഴലഭിച്ചതായി കണക്കുകള് വ്യക്തമാക്കുന്നു.\nരാജാസ്ഥാനിലെ ഗംഗാനഗര് തെക്ക് മുതല് കന്യാകുമാരി വരെയുള്ള ഭാഗത്തെ മര്‍ദ്ദ വ്യതിയാനമാണ് കേരളവും കൊങ്കണും അടക്കമുള്ള തീരമേഖലയില് മഴ ലഭിക്കാന് കാരണം. ഇത്തവണ ഈ വ്യതിയാനത്തിലുണ്ടായ ഏറ്റക്കുറച്ചിലുകള് കാരണമാണ് മികച്ച തുടക്കത്തിന് ശേഷം കാലവര്‍ഷം ദുര്‍ബലപ്പെട്ടതെന്ന് കാലാവസ്ഥ നിരീക്ഷണ കേന്ദ്രം ഡയറക്ടര് എസ്. സുദേവന് ഐഇ മലയാളത്തോട് പറഞ്ഞു. ഇതു മൂലം തെക്ക് പടിഞ്ഞാറന് തീരത്ത് എത്തേണ്ട മഴമേഖങ്ങള് വടക്ക് പടിഞ്ഞാറന് മേഖലയിലേക്ക് നീങ്ങി. ഇതിന്റെ പരിണിത ഫലമായി ബംഗാള് ഉള്‍ക്കടലില് രൂപപ്പെടേണ്ട ന്യൂനമര്‍ദ്ദവും ദുര്‍ബലമായി.\nഎന്നാല് ഇത്തരത്തില് കാലവര്‍ഷം തുടക്കത്തില് ദുര്‍ബലമാകുന്നതില് ആശങ്കപെടേണ്ടതില്ലെന്നും സുദേവന് പറയുന്നു. ജൂലൈക്ക് ശേഷം മെച്ചപ്പെട്ട മഴ ലഭിച്ചാല് ഇപ്പോഴത്തെ കുറവ് പരിഹരിക്കാവുന്നതെയുള്ളു. നിലവിലത്തെ സ്ഥിതിയില് ജൂണ് അവസാനത്തോടെ കേരളത്തില് മെച്ചപ്പെട്ട മഴ ലഭിക്കും. ഇതിന് അനുകൂലമായ സാഹചര്യങ്ങള് അറബിക്കടലില് രൂപപ്പെടുന്നുണ്ട്.\nജൂണ് 14 ന് ശേഷം കാലവര്‍ഷം ദുര്‍ബലമായതാണ് കരളത്തില് മഴകുറയാന് കാരണം. ജൂണ് ഒന്ന് മുതൽ 14 വരെയുള്ള കാലയളവില് കേരളത്തില് ലഭിക്കേണ്ട മഴയില് അഞ്ച് ശതമാനത്തിന്റെ കുറവു മാത്രമാണുണ്ടായത്. ആറ് ജില്ലകളില് ശരാശരിക്ക് മുകളില് മഴ ലഭിക്കുകയും ചെയ്തു.\nലക്ഷദ്വീപില് ഇത്തവണ കനത്ത മഴയാണ് ഉണ്ടായത്. ജൂണ് ഒന്ന് മുതല് 14 വരെയുള്ള കാലയളവില് 168.2 മില്ലിമീറ്റര് മഴലഭിക്കേണ്ടിടത്ത് 378.1 മില്ലിമീറ്റര് മഴ ലഭിച്ചു. 125 ശതമാനം കൂടുതല്. അതേസമയം ജൂണ് 21ല് എത്തിയപ്പോള് ഇത് 403.3 മില്ലി മീറ്ററായി. ശരാശരിയെക്കാള് 67 ശതമാനം അധികം.\nഇടുക്കി അണക്കെട്ടിലെ ജലനിരപ്പ് താഴ്ന്നു.\nകേരളത്തിലെ മഴക്കുറവ് സംസ്ഥാനത്തെ ജലവൈദ്യുത പദ്ധതികളെയും കാര്യമായി ബാധിച്ചിട്ടുണ്ട്. ജൂണ് ആദ്യ പാദത്തില് ഏറ്റവും കുറവ് മഴ ലഭിച്ച രണ്ടാമത്തെ സംസ്ഥാനമാണ് ഇടുക്കി. ജൂണ് 21 വരെയുള്ള കണക്കനുസരിച്ച് 409.3 മില്ലിമീറ്റര് മഴലഭിക്കേണ്ട സ്ഥാനത്ത് 187 മില്ലിമീറ്റര് മഴമാത്രാണ് ഇടുക്കിയില് ലഭിച്ചത്.അണക്കെട്ടിന്റെ വൃഷ്ടി പ്രദേശങ്ങളില് മഴ കുറഞ്ഞത് ജലനിരപ്പിനെ കാര്യമായി ബാധിച്ചിട്ടുണ്ട്.138 മില്ല്യണ് യൂണിറ്റ് വെള്ളം മാത്രമാണ് ഈ മാസം ഇതുവരെ ഇടുക്കി അണക്കെട്ടിലേക്ക് എത്തിയത്. കഴിഞ്ഞ വര്‍ഷം ഇത് 248 മില്ല്യണ് യൂണിറ്റായിരുന്നു. കഴിഞ്ഞ വര്‍ഷം ഇതേസമയം 900 മില്ല്യണ് യൂണിറ്റിന് മുകളില് വെള്ളം അണക്കെട്ടില് ഉണ്ടായിരുന്നു. എന്നാല് ഈ വര്‍ഷത്തെ കനത്ത വേനലിന് പിന്നാലെ കാലവര്‍ഷം ദുര്‍ബലമായത് കാര്യങ്ങള് കീഴ്‌മേല് മറിച്ചു. നിലവിലെ കണക്കനുസരിച്ച് 485 മില്ല്യണ് യൂണിറ്റ് വെള്ളം മാത്രമാണ് ഇടുക്കി അണക്കെട്ടിലുള്ളത്. വരും ദിവസങ്ങളില് വൃഷ്ടി പ്രദേശങ്ങളില് മഴ ലഭിച്ചില്ലെങ്കില് സ്ഥിതിഗതികള് കൂടുതല് വഷളാകും.\nഅതേസമയം ജലനിരപ്പ് കുറഞ്ഞാലും വൈദ്യുത ലഭ്യതയെക്കുറിച്ച് ആശങ്കപെടേണ്ടതില്ലെന്ന് കെഎസ്ഇബി പിആര്‍ഒ മുഹമ്മദ് ഷിയാബ് പറഞ്ഞു. ജലവൈദ്യുത പദ്ധതികളില് നിന്നുള്ള ഉത്പാദനം നിര്‍ത്തിയാല് പുറത്തു നിന്ന വൈദ്യുതി എത്തിക്കും. ഇതിന് ചെലവ് കൂടും എന്ന് മാത്രം. ജൂണ് പകുതിക്ക് ശേഷം മഴ കുറഞ്ഞിട്ടും വൈദ്യുത ഉപഭോഗം കാര്യമായി ഉയര്‍ന്നിട്ടില്ലെന്നും അദ്ദേഹം വ്യക്തമാക്കി.\nപുല്‍വാമയില് മൂന്ന് പ്രാദേശിക ലഷ്കര് ഭീകരരെ സൈന്യം വധിച്ചു\nKerala Monsoon: കനത്ത മഴയ്ക്ക് സാധ്യത, നാല് ജില്ലകളിൽ റെഡ് അലര്‍ട്ട്, എട്ട് ജില്ലകളിൽ ഓറഞ്ച് അലർട്ട്\nതെക്ക് പടിഞ്ഞാറന് കാലവര്‍ഷം കേരള തീരത്തെത്തി


ചാണക്യന്|~|chaanakyan: August 2008\nPosted by ചാണക്യന് at 7:11 PM 21 comments Links to this post\nമറ്റുള്ളവരെ അനുകരിക്കുന്നത് ഗുണത്തെക്കാള് ഏറെ ദോഷമാണുണ്ടാക്കുകയെന്നു പറയപ്പെടുന്നു; അനുകരണം ആപത്താണെന്നല്ലെ പഴമൊഴി! പക്ഷെ ജീവിതവിജയ മന്ത്രങ്ങളുടെ ഏറ്റവും പുതിയ രീതിയില് അനുകരണം വളരെയേറെ ഗുണവത്തായ കാര്യമായാണ് വ്യാഖ്യാനിക്കുന്നത്. ഓരോരുത്തരുടെയും പ്രവര്‍ത്തന മേഖല ഏതു തന്നെ ആയിരുന്നാലും, ശക്തമായ വ്യക്തിത്വത്തിന് ആവശ്യമായ ശുഭാപ്തിവിശ്വാസം, ആത്മവിശ്വാസം, നിശ്ചിതലക്ഷ്യം, ഏകാഗ്രത, ഇശ്ചാശക്തി, സ്ഥിരോത്സാഹം, ഭാവന തുടങ്ങിയ കഴിവുകള് വളര്‍ത്തിയെടുത്ത് ജീവിതവിജയം കൈവരിക്കാന് സഹായിക്കുന്ന നിരവധി പ്രോഗ്രാമുകള് നിലവിലുണ്ട്. ശാസ്ത്രം അതിവേഗത്തില് പുരോഗമിച്ചു കൊണ്ടിരിക്കുന്ന ഈ കാലഘട്ടത്തിലും മനോദൌര്‍ബല്യങ്ങള്‍ക്കടിമപ്പെട്ട്, നിരാശാബോധത്തിലൂടെ, നേരിടേണ്ടി വരുന്ന പ്രശ്നങ്ങളിലെല്ലാം പരാജയപ്പെട്ട് ജീവിതം വ്യര്‍ഥമാക്കുന്നവരാണ് നമുക്ക് ചുറ്റും. എന്നാല് പ്രതികൂല സാഹചര്യത്തിലും ഔന്നത്യത്തിന്റെ ഉത്തുംഗസ്വാപനം കൈയെത്തിപ്പിടിക്കാന് കഴിഞ്ഞ വ്യക്തിത്വങ്ങള് ഇവിടെയുണ്ട് എന്നത് നിസ്തര്‍ക്കമാണ്. മനുഷ്യനെ മൃഗത്തിന് സമാനമായി അധ:പതിപ്പിക്കുന്ന ക്ഷുദ്രശക്തികളെ ഉന്‍മൂലനം ചെയ്ത് തല്‍സ്ഥാനത്ത് ക്രിയാത്മകശക്തികളെ വളര്‍ത്തിയെടുത്ത് കഴിവുകള് അല്‍ഭുതാവഹമായ രീതിയില് വര്‍ദ്ധിപ്പിച്ചതു കൊണ്ടാണ് അവര്‍ക്ക് ജീവിതവിജയം കൈവരിക്കാന് കഴിഞ്ഞത്.\nമനുഷ്യര്‍ക്ക് നാലുവിധ വ്യക്തിത്വങ്ങള് ഉണ്ടെന്ന് പ്രശസ്ത മനശാത്രജ്ഞനായ ആല്‍ഫ്രഡ് അഡ്‌ലര്(1870-1937) പറയുന്നു.\n1. മറ്റുള്ളവരെ ആശ്രയിച്ച് കഴിയുന്ന‌വര്(Getting learning types)\n2. മറ്റുള്ളവരുടെ മേല് വ്യക്തമായ ആധിപത്യം പുലര്‍ത്താന് ശ്രമിക്കുന്നവര്(Ruling dominent types)\n3. പ്രശ്നങ്ങളില് നിന്നും ഒഴിഞ്ഞുമാറി, ഒന്നിനെയും അഭിമുഖീകരിക്കാതെ എല്ലാം നേടു‌വാന് ശ്രമിക്കുന്നവര്(Avoiding types)\n4. നിത്യജീവിതത്തിലെ പ്രശ്നങ്ങളെ മനസാന്നിധ്യത്തോടെ അപ്പപ്പോള് തന്നെ നേരിടുന്നവര്(Socially useful types)\nഇതില് Socially useful typesന് ഉല്‍കൃഷ്ടവും ക്രിയാത്മകവുമായ ജീവിതത്തിന്റെ ഉടമകളായിത്തീരാന് കഴിയുമെന്ന് അഡ്‌ലര് ചൂണ്ടിക്കാണിക്കുന്നു. ഇത്തരത്തിലുള്ള വ്യക്തിത്വങ്ങളുടെ ജീവിത രീതികള് അതുപോലെ അനുകരിച്ച് ഏതൊരാള്‍ക്കും ജീവിതവിജയം നേടാമെന്നാണ് പുതിയ പഠനങ്ങള് വെളിവാക്കുന്നത്.\nഒരാള്‍ക്ക് എന്തെങ്കിലും ചെയ്യാനാവുമെങ്കില് ഏതൊരാള്‍ക്കും പഠിച്ച് അതു ചെയ്യാനാവും എന്നതാണ് ഏറ്റവും പുതിയ ജീവിതവിജയ ശാസ്ത്ര ശൈലിയുടെ കണ്ടെത്തല്. അനുകരണത്തെ ഒരു കലയായി വിവക്ഷിച്ച് പടിപടിയായുള്ള പരിശീലങ്ങളിലൂടെ ജീവിതവിജയം കരസ്ഥമാക്കാന് ആവിഷ്കരിച്ച ഏറ്റവും പുതിയ പ്രോഗ്രാമാണ് എന് എല് പി അഥവാ ന്യൂറോ ലിംഗ്വിസ്റ്റിക് പ്രോഗ്രാമിങ്. ഏത് രംഗത്തായാലും ഉന്നത നിലവാരം പുലര്‍ത്തുന്നകര് മികച്ച പ്രകടനം കാഴ്ച്ചവയ്ക്കാന് നിയതമായ രീതിയും നടപടിക്രമങ്ങളും പാലിച്ചിരുന്നതായി കാണാം. ഈ നടപടിക്രമങ്ങള് അതേപോലെ പകര്‍ത്തി അതേ ഫലം ഉണ്ടാക്കാന് കഴിയും. ഇപ്രകാരം നടപടിക്രമം പകര്‍ത്തുന്നതിനെ അനുകരിക്കല്(Modelling)എന്നു പറയുന്നു. ശാസ്ത്രീയമായ രീതിയിലുള്ള ഈ കോപ്പിയടി വഴി ഏതൊരാള്‍ക്കും അവരവരുടെ താല്പര്യമനുസരിച്ച് അതാത് മേഖലകളില് നേട്ടമുണ്ടാക്കാന് കഴിയുമെന്നാണ് എന് എല് പി പറയുന്നത്. കോപ്പിയടി രണ്ട് തരമുണ്ട്; തന്നെത്തന്നെ കോപ്പിയടിക്ക‌ലും, മറ്റുള്ളവരെ കോപ്പിയടിക്കലും. നിങ്ങളുടെ ജീവിതത്തില് എപ്പോഴെങ്കിലും നിങ്ങള് നേടിയ വിജയത്തിന്റെ നിമിഷങ്ങളെ വീണ്ടും കൊണ്ടുവന്ന് കോപ്പിയടിക്കുക, അല്ലെങ്കില് നിങ്ങള് ആഗ്രഹിക്കുന്ന രംഗത്ത് വിജയം വരിച്ചു കൊണ്ടിരിക്കുന്ന ഒരാളെ കോപ്പിയടിക്കുക. ഇത്തരം അനുകരണത്തില് മൂന്ന് കാര്യങ്ങള് ശ്രദ്ധിക്കണം. വിശ്വാസമാണ് ഏറ്റവും പ്രഥമികമായ കാര്യം. തനിക്ക് ഒരു കാര്യം ചെയ്യാന് കഴിയുമെന്ന് വിശ്വസിച്ചാല് കഴിയും; കഴിയില്ലെന്ന് വിശ്വസിച്ചാല് കഴിയില്ല. നിരന്തര വിജയമാര്‍ജ്ജിച്ച ഒരാളുടെ വിശ്വാസ രീതി ഏതെന്ന് മനസ്സിലാക്കി അതിനെ അനുകരിക്കണം. രണ്ടാമതായി മുന്‍ഗണനാക്രമമാണ്, ഏതൊക്കെ കാര്യങ്ങള് ആദ്യമാദ്യം ചെയ്യണം എന്ന് തീരുമാനിക്കണം. മൂന്നാമതായി ശാരീരികാവസ്ഥയാണ്. ബോഡിലാംഗ്വേജിന്റെ ശരിയായ അവതരണത്തിലൂടെ ജീവിതവിജയം നേടിയ ആളിനെ അനുകരിക്കണമെന്നാണ് എന് എല് പി പറയുന്നത്. ഉദാഹരണമായി ടെന്നിസ് താരം സാനിയാ മിര്‍സ അനുകരിച്ചത് സ്റ്റെഫി ഗ്രാഫിനെയായിരുന്നു. സ്റ്റെഫിയാണ് തന്റെ മാതൃകയെന്ന്, സാനിയ വെളിപ്പെടുത്തിയിട്ടുണ്ട്. സ്റ്റെഫി നില്‍ക്കും പോലെ, നടക്കും പോലെ, ഓടും പോലെ, കളിക്കും പോലെ സാനിയയും കളിക്കുന്നു.\nഎന്താണ് എന് എല് പി\nതലച്ചോറിനെയും നാഡീവ്യൂഹത്തെയും കാര്യക്ഷമമായി നിയന്ത്രിച്ച് ശരീരത്തെയും മനസിനെയും ഒരേ താളക്രമത്തിലാക്കി എങ്ങനെ ജീവിത വിജയത്തിന് വിനിയോഗിക്കാം എന്ന് വിശദമാക്കുന്ന നൂതന ശാസ്ത്രമാണ് ന്യൂറോ ലിംഗ്വിസ്റ്റിക് പ്രോഗ്രാം അഥവാ എന് എല് പി. നമ്മുടെ അറിവുകളെ, ആഗ്രഹങ്ങളെ, പ്രേരണകളെ, പ്രവൃത്തികളെ ക്രിയാത്മകമായി ചിട്ടപ്പെടുത്താന് എന് എല് പി സഹായിക്കുന്നു. ആയിരത്തിതൊള്ളായിരത്തി എഴുപതുകളില് രൂപപ്പെട്ട ഒരു വിജ്ഞാന ശാഖയാണ് എന് എല് പി. അമേരിക്കയിലെ, കാലിഫോര്‍ണിയ യൂണിവേഴ്സിറ്റിയിലെ ഗണിതശാസ്ത്ര വിദ്യാര്‍ത്ഥിയും കമ്പ്യൂട്ടര്‍വിദഗ്‌ദ്ധനുമായ റിച്ചാര്‍ഡ് ബേന്റലറും അതേ യൂണിവേഴ്സിറ്റിയിലെ ഭാഷാശാസ്ത്ര പ്രൊഫസറുമായ ജോണ് ഗ്രൈന്റുമാണ് ഈ നൂതന ശൈലിയുടെ ഉപജ്ഞാതാക്കള്. അമേരിക്കയിലെ തന്നെ പ്രസിദ്ധ കുടുംബ കൌണ്‍സിലര് വെര്‍ജിനിയ സറ്റിര്‍നെയും, ജെസ്റ്റോള്‍ട്ട് തെറാപ്പിസ്റ്റായിരുന്ന ഫ്രിറ്റ്സ് പേളിനെയും അനുകരിച്ചാണ്, റിച്ചാര്‍ഡ് ബേന്റ്ലര് ഇതിനു തുടക്കമിട്ടത്. മുന്‍ഗാമികളെ അനുകരിച്ച് അറിയപ്പെടുന്ന ഒരു കൌണ്‍സിലറായി മാറുന്നതില് ബേന്റ്ലര് വിജയിച്ചു. ഇങ്ങനെ ഒരു മേഖലയില് വിജയം നേടിയവരെ അനുകരിക്കുന്നതു വഴി എളുപ്പത്തില് വിജയം നേടാമെന്ന് അദ്ദേഹം തെളിയിച്ചു. അതേ സമയം ഭാഷാശാസ്ത്രത്തിന്റെ വഴിയിലൂടെ ചിന്തയുടേയും പെരുമാറ്റത്തിന്റേയും വ്യാകരണം മനസ്സിലാക്കാന് ശ്രമിച്ചു വരികയായിരുന്നു ജോണ് ഗ്രൈന്റര്. സമാന താല്‍പര്യങ്ങളുള്ള ഇവര് യോജിച്ച് ജീവിത വിജയത്തിന് അനുകരണത്തിന്റെ മാതൃക കണ്ടെത്തി. അതാണ് ഇന്ന് ലോകം മുഴുവന് ന്യൂറോ ലിംഗ്വിസ്റ്റ്ക് പ്രോഗ്രാം എന്ന് അറിയപ്പെടുന്നത്.\nതലച്ചോറ് അഥവാ ബുദ്ധി മാത്രം മതി ആര്‍ക്കും ജീവിതവിജയം നേടാന്. തലച്ചോറിനെ എങ്ങനെ ക്രിയാത്മകമായി ഉപയോഗിക്കാം എന്ന് പറഞ്ഞു തരുന്നതാണ് എന് എല് പി. ദു:ഖവും നിരാശയുമുണ്ടാകുമ്പോള് ആഹ്ലാദത്തിന്റെയും ആത്മാഭിമാനത്തിന്റെയും ശാരീരികാവസ്ഥയിലേക്ക് മാറാന് കഴിഞ്ഞാല് ദു:ഖത്തെയും നിരാശയെയും നമുക്ക് മറികടക്കാന് സാധിക്കും. ഇതിന് ചെയ്യേണ്ടത് മാംസപേശികളുടെയും നാഡീവ്യൂഹത്തിന്റെയും നിയന്ത്രണത്തിലൂടെ ചിന്തകളെ നിയന്ത്രിക്കുക എന്നതാണ്. ഇങ്ങനെ ചിന്തകളെ പോസിറ്റാവായി നിയന്ത്രിച്ച് നമ്മുടെ ബാഹ്യപ്രവൃത്തികളെ ഗുണപരമായ വഴിയിലൂടെ നയിക്കാന് കഴിയും. ജീവിതത്തില് എന്ത് സംഭവിക്കുന്നു എന്നതിനേക്കാള് പ്രധാനം നാം അതിനെ എങ്ങനെ കാണുന്നു, നേരിടുന്നു എന്നതാണ്. ദു:ഖവും നിരാശയും, സന്തോഷവും എല്ലാം എല്ലാം നിങ്ങളുടെ പൂര്‍ണ്ണ നിയന്ത്രണത്തിലാണ്. വിജയമെന്നത് കേവലം ഭാഗ്യമല്ല; ലക്ഷ്യം വച്ച് തുടര്‍ച്ചയായുള്ള പ്രവര്‍ത്തനത്തിലൂടെ സിദ്ധിക്കുന്ന ഒരവസ്ഥയാണത്. എന്താണ് ലക്ഷ്യമെന്ന് മനസ്സിലുറച്ച് അതിനു വേണ്ട ഒരു രൂപരേഖ തയ്യാറാക്കുക. പദ്ധതിയിന് പ്രകാരം പ്രവര്‍ത്തനങ്ങള് ഉടന് തുടങ്ങുകയും, ദിവസേന പ്രവൃത്തിയുടെ ഫലങ്ങള് പരിശോധിക്കുകയും വേണം.\nഎന്റെ പരിശ്രമങ്ങള് ലക്ഷ്യത്തിലേക്ക് അടുപ്പിക്കുന്നതാണോ, അതോ പുറകിലോട്ട് വലിച്ചിഴക്കുന്നുണ്ടോ\nവിജയത്തിലേക്ക് നയിക്കുന്ന പ്രവൃത്തികളെ പിന്തുടരണം, അല്ലാത്തവയെ ഉപേക്ഷിക്കാന് തയ്യാറാവണം. ഈ പ്രയാണത്തില്, ജീവിത വിജയം നേടിയ മറ്റുള്ളവരുടെ മനോഭാവങ്ങളും പ്രതികരണങ്ങളും നാം പഠിക്കാന് (അനുകരണം) തയ്യാറായി അതിനൊത്ത് മാറണം. ജീവിതത്തിലുണ്ടായേക്കാവുന്ന ഏത് പരാജയത്തെയും വിജയമാക്കി മാറ്റാനുള്ള കഴിവ് വികസിപ്പിച്ചെടുക്കണം. ഏതൊരു പരാജയത്തേയും ശരിയായ ആശയവിനിമയത്തിലൂടെ വിജയമാക്കി മാറ്റാന് സാധിക്കും. പ്രശസ്തരായ വ്യക്തികളെ മോഡലാക്കുന്നതു വഴി ഇതൊക്കെ സാധ്യമാവുമെന്നാണ് എന് എല് പി പറയുന്നത്. അവരുടെ വസ്ത്രധാരണ രീതികള്, ഉച്ചാരണരീതികള്, തലയെടുപ്പ്, ശാരീരിക ചലനങ്ങള്, ഹെയര്‍സ്റ്റൈല്, മീശ, സംഭാഷണരീതികള്, ശ്വാസോച്ഛ്വാസത്തിന്റെ രീതികള് വരെ അനുകരിക്കാം. എന്നാലിത് ഒന്നോ രണ്ടോ ദിവസം കൊണ്ട് സാധ്യമാകുന്ന ഒന്നല്ല. ദീര്‍ഘനാളത്തെ ക്ഷമാപൂര്‍വ്വമായ പരിശീലനം ഇതിന് ആവശ്യമാണ്. പല മണ്ഡലങ്ങളില് വിജയം സ്വായത്തമാക്കിയ അനേകരുടെ ചിന്താരീതികളെയും പെരുമാറ്റരീതികളെയും എന് എല് പി അപഗ്രഥിച്ചിട്ടുണ്ട്. സാഹിത്യകാരന്‍മാര്, ആത്മീയനേതാക്കള്, കലാകാരന്മാര്, വ്യവസായപ്രമുഖര്, വിദ്യാഭ്യാസ വിദഗ്ധര്, തത്വചിന്തകര്, ശാസ്ത്രജ്ഞര്, രാക്ഷ്ട്രത്തലവന്‍മാര്, ധനികര് എന്നിവരൊക്കെ ഇതിന്റെ പഠനത്തില് വരുന്നുണ്ട്. ഇവരോരുത്തരുടെയും ബാഹ്യവും ആന്തരീകവുമായ ആശയവിനിമയവും പെരുമാറ്റ രീതികളും ചിന്തയും നമുക്ക് മാതൃകയാക്കാന് കഴിഞ്ഞാല് വിജയിക്കാന് ബുദ്ധിമുട്ടുണ്ടാവില്ല.\nഎന് എല് പി നിത്യജീവിതത്തില്\nനിത്യ ജീവിതത്തില് എന്ത് മാറ്റവും വരുത്തുവാനുമുള്ള ആവശ്യഘടകങ്ങള് ഓരോ വ്യക്തിയിലും അന്തര്‍ലീനമാണ്. പരാജയം എന്നൊന്നില്ല; ഓരോ തോല്‍വിയിലും വിജയിക്കാനുള്ള പാഠങ്ങള് ഒളിഞ്ഞുകിടപ്പുണ്ടാവും. അവയെ കണ്ടെത്തി പോസിറ്റീവായി ഉപയോഗിക്കുകയാണ് വേണ്ടത്. പരാജയങ്ങള് സംഭവിക്കുമ്പോള് ഞാന് എപ്പോഴും പരാജയപ്പെടുന്നു, എനിക്ക് വിജയം വിധിച്ചിട്ടില്ല എന്ന് വിചാരിക്കാതിരിക്കുക. നിരവധി പരാജയങ്ങളിലൂടെയാണ് വിജയികള് ശക്തരായത്. പരാജയങ്ങളെ ശരിയായ രീതിയില് നേരിടുമ്പോള് മനസിന്റെ ഉള്‍ക്കാഴ്ച്ച വര്‍ധിക്കുന്നു. എത്ര പരാജയങ്ങള് ഉണ്ടായാലും വിജയികള് പതറാറില്ല. അവയെ എങ്ങനെ വിജയമാക്കാമെന്നാണ് അവര് ചിന്തിക്കുക. എനിക്കവ ചെയ്യാന് കഴിയും എന്ന വിശ്വാസമാണ് ഈ അസാധാരണ വിജങ്ങളുടെ താക്കോല്.\nസന്തോഷകരമായ ഒരു മുന് അനുഭവത്തെ മനസിലേക്ക് കൊണ്ടു വരിക. അതിനെ കൂടുതല് പ്രകാശമാനമാക്കുക. ഇങ്ങനെ ചെയ്യുമ്പോള് സന്തോഷം വര്‍ധിക്കുന്നതായി അനുഭവപ്പെടും. എത്ര മോശപ്പെട്ട അവസ്ഥയിലും കാഴ്ച്ചപ്പാട് മാറ്റിയാല് നന്മ കാണാനാവും. പരാജയത്തെ വെല്ലുവിളിയായും, തെറ്റിനെ ഒരു പാഠമായും, തോല്‍വിയെ വിജയത്തിലേക്കുള്ള ചവിട്ട് പടിയായും, വഞ്ചനയെ ഒരനുഭവമായും, രോഗാവസ്ഥയെ ശരീരത്തിന്റെ മുന്നറിയിപ്പായും കണ്ടു നോക്കൂ... ഈ മോശപ്പെട്ട സാഹചര്യങ്ങളിലെല്ലാം നന്മയുടെ വിത്തുകള് മുളപൊട്ടുന്നത് നിങ്ങള്‍ക്ക് അനുഭവിച്ചറിയാനാവും. എന് എല് പി എന്ന വ്യക്തിത്വ വികസന രീതിയുടെ കാതല് ഓട്ടോ സജഷന്‍സിലൂടെ മനസിനെ മെരുക്കിയെടുക്കലാണ്. ദൈനംദിന അഭ്യാസത്തിലൂടെ ഇത് സ്വായത്തമാക്കാന് കഴിയും. ചിട്ടയായ പരിശീലനത്തിലൂടെ ഫലവത്തായ ആശയവിനിമയം നടത്താനും വ്യക്തി ബന്ധങ്ങള് ശക്തമാക്കാനും സാധിക്കും. കുടുംബ ജീവിതം സന്തോഷകരമാക്കുന്നതിനോടൊപ്പം അനാവശ്യസ്വഭാങ്ങളെ മാറ്റി തത്സ്ഥാനത്ത് നല്ല ശീലങ്ങളെ പ്രതിഷ്ഠിക്കാം. പുകവലി, മദ്യപാനം തുടങ്ങിയ ദുശീലങ്ങള് നിന്ന് രക്ഷനേടാനും എന് എല് പി സഹായമരുളും.\nഎന്താണ് മാറ്റേണ്ടത് എന്ന് തീരുമാനിക്കുക. മദ്യപാനമാണെങ്കില് മദ്യപിക്കുന്നതിന്റെ ഒരു സ്വാഭാവിക ചിത്രീകരണം മനസില് സൃഷ്ടിക്കുക. അല്പസമയം അതില് വ്യാപരിച്ച ശേഷം ഇങ്ങനെയൊരു ശീലം ഇല്ലാത്ത അവസ്ഥയെക്കുറിച്ച് മനസില് ചിത്രീകരണം നടത്തുക. ഈ രണ്ട് മാനസികവ്യാപാരങ്ങളിലും നിങ്ങള്‍ക്കുണ്ടാവുന്ന നന്മതിന്മകളുടെ ഏകദേശരൂപം ശക്തമായി മനസിന്റെ അടിത്തട്ടില് നിക്ഷേപിക്കുക. സ്ഥിരമായി ഈ അഭ്യാസം ചെയ്യുന്നതു വഴി മദ്യപാനം ഉപേക്ഷിച്ച് നന്മയുടെ വഴി പൂകാമെന്ന് എന് എല് പി പറയുന്നു. പുകവലിയില് നിന്നും ഇതേപോലെ മോചനം നേടാമത്രെ. അടിയുറച്ച ഒരു നെഗറ്റീവ് ചിത്രം മനസില് കടന്നു വരുമ്പോഴേ അത് ബോധപൂര്‍വ്വം മായിച്ചു കളയുക. ഇങ്ങനെ നിരന്തരം ചെയ്താല് പിന്നീടൊരിക്കലും അത് മനസില് ഉറച്ചു നില്‍ക്കില്ല; പകരം വെയ്ക്കുന്ന ശീലമെ മനസില് തെളിയൂ. അതുകൊണ്ട് ഒരു ദു:ശീലത്തിനു പകരം ഒരു നല്ല ശീലം മനസില് നിറയ്ക്കുക.\nതുടര്‍ച്ചയായി, അമിതാവേശത്തോടെ ലക്ഷ്യത്തിലേക്ക് നീങ്ങൂ..\nനിങ്ങള് ഉറച്ച് വിശ്വസിക്കൂ... നിങ്ങള്‍ക്ക് വിജയിക്കാതിരിക്കാന് കഴിയില്ല.....\nഅധികവായനക്ക്:N L P vol.I(1980) by Richard Bandler & John Grainder\nUsing Yours Brain foraChange by Richard Bandler & John Grainder\nInside Guide to Submodalities(1988) by Richard Bandler & John Grainder\nPosted by ചാണക്യന് at 10:23 PM9comments Links to this post\nലോകരാജ്യങ്ങളില് പലയിടത്തും വേശ്യാവൃത്തി ഒരു തൊഴിലായി ഇന്ന് അംഗീകരിക്കപ്പെട്ടിരിക്കുന്നു. പ്രത്യക്ഷത്തില് നിരവധി നിയമങ്ങള് കൊണ്ട് ഈ മാംസക്കച്ചവടത്തിന് തടയിടാന് ഭരണാധികാരികള് തയ്യാറായെങ്കിലും, ചില കര്‍ശന വ്യവസ്തകളിന്‍മേല് വേശ്യാവൃത്തിക്ക് ലൈസന്‍സ് ഏര്‍പ്പെടുത്താനും ഇവര് നിര്‍ബന്ധിതരായി. ലോകമെമ്പാടുമുള്ള വന്‍നഗരങ്ങളിലെ ചുവന്ന തെരുവുകള് ഇത്തരം അംഗീകൃത മാംസക്കച്ചവട കേന്ദ്രങ്ങളാണെന്നത് വസ്തുതയാണ്. ഒരു രാജ്യമാകമാനം മാംസക്കച്ചവടത്തിലൂടെ വിദേശനാണ്യം നേടുന്നു എന്ന വാര്‍ത്ത ഇന്ന് പുതുമയല്ല. സെക്സ് ടൂറിസം എന്ന പേരില് രാജ്യത്തിലെ വേശ്യാവൃത്തിയെ പരിപോഷിപ്പിക്കാന് ചില രാജ്യങ്ങളിലെ ഭരണാധികാരികള്‍ക്ക് ഒരു കൂസലുമില്ല. ലോകത്തിലെ ഏറ്റവും വലിയ ടൂറിസ്റ്റ് കേന്ദ്രമാണ് തായ്‌ലാന്റ്. ഒരു രാജ്യം മുഴുവന് അന്നന്നത്തെ അപ്പത്തിനു വേണ്ടി വിനോദ സഞ്ചാരികളെ കാത്തിരിക്കുന്ന അല്‍ഭുതകരമായ അവസ്ഥയാണ് തായ്‌ലാന്റ്റിനുള്ളത്. തായ്‌ലാന്റിലെ മൊത്തം ജനസംഖ്യയില്, പന്ത്രണ്ട് പേരില് ഒരാള് ലൈംഗികവൃത്തി കൊണ്ടാണ് ജീവിക്കുന്നതെന്ന് കണക്കുകള് സൂചിപ്പിക്കുന്നു. ഫിലിപ്പൈന്‍സ്, കമ്പോടിയ, നൈജീരിയ, നേപ്പാള്, ശ്രീലങ്ക തുടങ്ങിയ നിരവധി രാജ്യങ്ങള് സെക്സ് ടൂറിസത്തിന്റെ പ്രണേതാക്കളായി മാറിക്കഴിഞ്ഞു. നമ്മുടെ രാജ്യവും ഒട്ടും പിന്നിലല്ല. ഗോവയും കോവളവും ലോക ടൂറിസ്റ്റ് ഭൂപടത്തില് അറിയപ്പെടുന്ന സെക്സ് ടൂറിസ്റ്റ് സ്ഥലങ്ങളാണ്.\nവേശ്യാവൃത്തി മാറിയ ജീവിത സാഹചര്യങ്ങളുടെ ഭാഗമായി പുതുതായി ഉടലെടുത്ത ഒരു തൊഴിലല്ല. ചരിത്രാതീതകാലം മുതല്‍ക്കെ ഇത് ഒരു അംഗീകൃത തൊഴിലായിരുന്നു എന്നതിന് നിരവധി തെളിവുകളുണ്ട്. ഇന്നത്തേതിനേക്കാള് ഉപരി വേശ്യാവൃത്തിക്ക് മാന്യമായ ഒരു സ്ഥാനം ഇന്‍ഡ്യയില് ഉണ്ടായിരുന്നു. പല ഇന്‍ഡ്യന് രാജാക്കന്‍മാരും വേശ്യകളില് നിന്ന് ഗണികാക്കരം പിരിച്ചിരുന്നു. അക്കാലത്തെ ചില കൃതികളില് ഇത്തരം കച്ചവടത്തെക്കുറിച്ച് നിരവധി സൂചനകളുണ്ട്. രാജഭരണകാലത്ത് ഇന്നത്തേതിനേക്കാള് രൂക്ഷമായിരുന്നു ഈ പ്രശ്നമെന്നത് നിസ്തര്‍ക്കമാണ്. മറ്റ് മാര്‍ഗ്ഗങ്ങളില്ലാതെ ഗണികാക്കരം ഏര്‍പ്പെടുത്തി ഖജനാവിലേക്കൊരു വരുമാന മാര്‍ഗ്ഗം കണ്ടെത്തുകയാണ് അന്നത്തെ ഭരണാധികാരികള് ചെയ്തത്. ചാണക്യന്റെ അര്‍ത്ഥശാസ്ത്രത്തില് ഇതെക്കുറിച്ച് വ്യക്തമായ വിവരണങ്ങളുണ്ട്. വേശ്യാസ്ത്രീ സമൂഹത്തിലെ മറ്റേതൊരു ഘടകം പോലെയും അന്ന് പ്രാധാന്യം നേടിയെടുത്തിരുന്നു. വേശ്യകളുടെ ആചാരമര്യാദകളെക്കുറിക്കുന്ന ഗ്രന്ഥങ്ങളും ഇക്കാലത്ത് രചിക്കപ്പെട്ടു എന്നത് അന്നത്തെ പൊതു സമൂഹം ഈ ഏര്‍പ്പാടിനെ പരോക്ഷമായെങ്കിലും അംഗീകരിച്ചിരുന്നു എന്നതിന് നിദാനമാണ്.\nവേശ്യാവൃത്തിയെയും, ആ തൊഴിലിന്റെ വിജയരഹസ്യങ്ങളെപ്പറ്റിയും സംസ്കൃതത്തില് രചിക്കപ്പെട്ട ശാസ്ത്രീയ ഗ്രന്ഥമാണ് ‘കുട്ടനീമതം‘. ലോകസാഹിത്യത്തില് തന്നെ ഏറ്റവും പഴക്കം ചെന്ന വൈശികതന്ത്ര ഗ്രന്ഥമെന്ന നിലയില് കുട്ടനീമതം ഏറെ പ്രസിദ്ധമാണ്. ഇന്‍ഡ്യയില് ഇതിനെക്കാള് പഴക്കമുള്ള മറ്റൊരു വൈശിക ഗ്രന്ഥം കണ്ടെത്തിയിട്ടില്ല. പിന്നീട് ഇതിന്റെ ചുവട്പറ്റി സംസ്കൃതത്തിലും ചില പ്രാദേശിക ഭാഷകളിലും നിരവധി കൃതികള് രചിക്കപ്പെട്ടു. അംബോപദേശം, വൈശികതന്ത്രം എന്നിവ പില്‍ക്കാലത്ത് ഉണ്ടായവയാണ്. എന്നാല് ലക്ഷണമൊത്ത വൈശികഗ്രന്ഥമെന്ന നിലയില് കുട്ടനീമതം പരക്കെ അംഗീകരിക്കപ്പെട്ടു.\nകാശ്മീര് രാജാവായിരുന്ന ജയാപീഢന്റെ (751-782 AD) മന്ത്രിമാരില് ഒരാളായ ദാമോദരഗുപ്തനാണ് കുട്ടനീമതത്തിന്റെ കര്‍ത്താവ്. കല്‍ഹണന്റെ, രാജതരംഗിണിയില് ജയാപീഢന്റെയും അദ്ദേഹത്തിന്റെ സദസ്യരെയും പറ്റി നിരവധി വിവരങ്ങളുണ്ട്. നിരവധി കവികളെയും കാവ്യങ്ങളെയും കൊണ്ട് ഒട്ടനവധി സംഭാവനകള് സംസ്കൃത ഭാഷക്ക് ജയപീഢന്റെ ഭരണകാലം നല്‍കിയിട്ടുണ്ട്. അക്കൂട്ടത്തില് കാലത്തെ അതിജീവിച്ച ഒരു കൃതിയാണ് കുട്ടനീമതം എന്ന വേശ്യകളുടെ വിശുദ്ധഗ്രന്ഥം. എ ഡി 755-786 കാലഘട്ടത്തിലാണ് ഈ കൃതി രചിക്കപ്പെട്ടത് എന്നു കരുതുന്നു. ഒരു മന്ത്രിയെന്ന നിലയിലുള്ള ദാമോദരഗുപ്തന്റെ അനുഭവസമ്പത്ത് പൂര്‍ണ്ണമായും സ്വാംശീകരിക്കാന് ഈ കൃതിക്ക് കഴിഞ്ഞിട്ടുണ്ട്. കാമശാസ്ത്രം, അര്‍ത്ഥശാസ്ത്രം, നാട്യകല, ധനുര്‍വ്വേദം, ആയുര്‍വ്വേദം, വ്യാകരണം, സംഗീതം, അശ്വശാസ്ത്രം, യോഗാദിദര്‍ശനങ്ങള്, ബുദ്ധമതസാരം എന്നിവയില് അഗാധ പണ്ഡിതനായിരുന്നു ദാമോദരഗുപ്തന്. ഈ അറിവുകള് പൂര്‍ണ്ണമായും ക്രോഡീകരിച്ച്, ലക്ഷണമൊത്ത ഒരു ആധികാരിക ഗ്രന്ഥമെന്ന നിലയ്ക്കാണ് കുട്ടനീമതത്തിന്റെ രചന നിര്‍വഹിച്ചിരിക്കുന്നത്. ശൃംഗാരവും കരുണയും കൂട്ടിക്കലര്‍ത്തി രചിക്കപ്പെട്ട ഈ ശാസ്ത്രഗ്രന്ഥത്തെപ്പറ്റി മറിച്ചൊരു അഭിപ്രായം ഉണ്ടായിട്ടില്ല. ഒരു ശാസ്ത്ര ഗ്രന്ഥത്തിന്റെ ഗഹനതയും ഒരു കാവ്യത്തിന്റെ ആസ്വാദന മാഹാത്മ്യവും കുട്ടനീമതത്തിനുണ്ടെന്ന് പണ്ഡിതന്‍മാര് അഭിപ്രായപ്പെടുന്നു.\nകുട്ടനീമതം എന്നതിനു പുറമെ ശാഭളീമതം എന്നും ഈ കൃതി അറിയപ്പെടുന്നു. കുട്ടനി എന്നാല് സ്ത്രീപുരുഷ സമാഗമത്തിനുള്ള ഇടനിലക്കാരി-കൂട്ടിക്കൊടുപ്പുകാരി- എന്നര്‍ത്ഥം. മാലതി എന്നൊരു വേശ്യക്ക് വികരാള എന്നൊരു കുട്ടനി നല്‍കുന്ന ഉപദേശങ്ങളാണ് കുട്ടനീമതത്തിന്റെ ഉള്ളടക്കം. വേശ്യാവൃത്തിയില് എങ്ങനെ അഗ്രഗണ്യയാവാം എന്നത് നിരവധി അനുബന്ധകഥകളിലൂടെയാണ് വികരാള, മാലതിയെ പഠിപ്പിക്കുന്നത്. 1089 പദ്യങ്ങളുള്ള ഈ കൃതിയിലങ്ങോളമിങ്ങോളം സൂചിപ്പിക്കുന്ന നഗരം കാശിയാണ്. പ്രധാന കഥാപാത്രമായ മാലതി എന്ന വേശ്യ കാശിദേശവാസിയത്രെ. യുവതിയും സുന്ദരിയും നര്‍ത്തകിയുമായ മാലതി ഇരകളെ വലവീശിപ്പിടിക്കുന്നതില് പരാജയപ്പെടുന്നു. കുലധര്‍മ്മവും കര്‍മ്മവും അനുഷ്ടിക്കാന് അവള്‍ക്ക് പുരുഷന്‍മാരെ ആകര്‍ഷിക്കാന് കഴിയുന്നില്ല. കൂട്ടത്തില് ഒറ്റപ്പെട്ട് അപഹാസ്യയാകുമെന്ന ഭയം നിമിത്തം അവള് വികരാള എന്ന കുട്ടനിയുടെ മുന്നിലെത്തി ശിഷ്യത്വം സ്വീകരിക്കുന്നു. വികരാള, മാലതിക്ക് ഉപദേശങ്ങള് നല്‍കി തുടങ്ങുന്നു.\nഒരു വേശ്യ, പുരുഷനെ ആകര്‍ഷിക്കാന് ഒരു ദൂതിയെ അയാളുടെ അടുത്തേക്ക് അയക്കണം. ദൂതി, നായക സമക്ഷം നായികയുടെ സൌന്ദര്യത്തെയും സ്നേഹത്തെയും പറ്റി പറഞ്ഞ് മനസ്സിളക്കി അയാളെ കാമുകിയുടെ അടുക്കലെത്തിക്കണം. തന്റെ അടുത്തെത്തിയ ഇരയെ, വേശ്യ സ്നേഹലാളനാലിംഗനങ്ങള് കൊണ്ട് തന്നിലേക്ക് വശീകരിച്ച് നിര്‍ത്തണം. ഒരു വേശ്യ ആരെയും സ്ഥിരമായി സ്നേഹിക്കുകയോ, ആരുടെയെങ്കിലും അധീനതയിലാവുകയോ ചെയ്യരുത്. ഓരോ പുരുഷനുമായി ബന്ധപ്പെടുമ്പോഴും അയാളാണ് കാമദേവന് എന്ന നിലയിലവണം പെരുമാറ്റം. ധനവും പദവിയുമല്ല, പ്രണയം മാത്രമാണ് താന് കൊതിക്കുന്നതെന്ന് കാമുകനെ ബോധ്യപ്പെടുത്തണം. അയാളെ ആകുന്നത്ര സ്നേഹം കൊണ്ട് വീര്‍പ്പുമുട്ടിച്ച്, അയാളില് നിന്നും സമ്പത്ത് മുഴുവന് കവര്‍ന്നെടുത്തു കഴിഞ്ഞാല് ഉപേക്ഷിക്കണം. പിന്നീട് മറ്റൊരു പുരുഷനെ സ്വീകരിക്കണം. ഇങ്ങനെയൊക്കെയാണ് കുട്ടനിയുടെ വേശ്യാ ഉപദേശങ്ങള്.\nകുട്ടനീമതത്തിന്റെ ചുവട്പറ്റി കേരളത്തില് എഴുതപ്പെട്ട കൃതിയാണ് ‘അംബോപദേശം‘. 1844-1901 കാലഘട്ടത്തില് ജീവിച്ചിരുന്ന വെണ്‍മണി മഹന് നമ്പൂതിരിയാണ് ഇതിന്റെ കര്‍ത്താവ്. കുട്ടനീമതത്തില് നിന്നും അംബോപദേശത്തിനുള്ള വ്യത്യാസമായി കാണാവുന്നത് സ്ഥലകാലങ്ങളുടെ മാറ്റമാണ്. എന്നാല് കഥാംശത്തിനും കഥാപാത്രങ്ങള്‍ക്കും സാരമായ മാറ്റമൊന്നുമില്ല. നൂറ് ശ്ലോകങ്ങളുള്ള അംബോപദേശത്തില് കുട്ടനി എന്ന കൂട്ടിക്കൊടുപ്പുകാരിയുടെ ഭാഗം നിര്‍വ്വഹിക്കുന്നത് ഒരു മുത്തശ്ശിയാണ്. “അന്യന് നശിക്കണമതീ‌ത്തറവാട്ടില് നന്നായ് വന്നീടണം”, സമ്പന്നനും രസികനും ഒന്നിച്ചുവന്നാല് സമ്പന്നനില് കൌതുകമേറെ നടിച്ചീടണം”, പണമതിന് മുകളില് പരുന്തും പറക്കില്ലെന്നും” തുടങ്ങി പോകുന്നു മുത്തശ്ശിയുടെ വേശ്യാ ഉപദേശങ്ങള്.\nഒരു രാജാവിന്റെ മന്ത്രി തന്നെ എട്ടാം നൂറ്റാണ്ടിലെ പ്രധാന ഭാഷയാ‍യ സംസ്കൃതത്തില് കുട്ടനീമതമെന്ന വേശ്യാശാസ്ത്രമെഴുതിയത് അല്‍ഭുതത്തിന് ഇടവരുത്തുന്നുണ്ട്. തന്നെയുമല്ല ഈ കൃതി ഒരു മഹാകാവ്യത്തിന്റെ സ്ഥാനത്തെത്തുകയും ചെയ്തുവെന്നത് അല്‍ഭുതത്തെ ഇരട്ടിപ്പിക്കുന്നു. പക്ഷെ ഗ്രന്ഥകാരന് ഈ കൃതികൊണ്ട് അത്യന്തകമായി എന്താണ് വിവക്ഷിക്കുന്നതെന്ന് അവസാനഭാഗത്ത് വ്യക്തമാക്കുന്നുണ്ട്. വിടന്, വേശ്യ, ധൂര്‍ത്തന്, കുട്ടനി എന്നിവരുടെ വലയില് വീഴാതെ വായനക്കാരെ സംരക്ഷിക്കുന്നതിനാണ് കുട്ടനീമതം എഴുതപ്പെട്ടത്. ഇത് വായിച്ച് നേടുന്ന അനുഭജ്ഞാനം ഒരാള്‍ക്ക് സ്വയം രക്ഷിക്കാനും, വേശ്യയുടെയും കുട്ടനിയുടെയും തന്ത്രങ്ങളെ തിരിച്ചറിയാനും സഹായിക്കുമെന്നാണ് ഗ്രന്ഥകാരന് അഭിപ്രായപ്പെടുന്നത്. തന്റെ രാജ്യത്തെ വേശ്യകളുടെ കുതന്ത്രങ്ങളെക്കുറിച്ച് ബോധ്യമുണ്ടായിരുന്ന ദാമോദരഗുപ്തന് രാജ്യത്തെ ജനങ്ങളെ സംരക്ഷിക്കേണ്ട ബാധ്യതയുണ്ട്. അതിനാലാണ് ദാമോദരഗുപ്തന് ഒരു വേശ്യയെപ്പറ്റിയും ഒരു കൂട്ടിക്കൊടുപ്പുകാരിയെപ്പറ്റിയും കാവ്യമെഴുതി ഇവരുടെ കുത്സിതങ്ങളില് നിന്നും രാജ്യത്തെ ജനങ്ങളെ സംരക്ഷിക്കാന് ശ്രമിച്ചത്.\nPosted by ചാണക്യന് at 3:36 PM 18 comments Links to this post


മള്‍ട്ടി സെര്‍ച്ച് സംവിധാനം അവതരിപ്പിച്ച് ഗൂഗിള് -\nമള്‍ട്ടി സെര്‍ച്ച് സംവിധാനം അവതരിപ്പിച്ച് ഗൂഗിള്\nടെക്സ്റ്റും, ചിത്രങ്ങളും ഒരേ സമയം ഉപയോഗിച്ച് സെര്‍ച്ച് ചെയ്യാന് സാധിക്കുന്ന മള്‍ട്ടി സെര്‍ച്ച് സംവിധാനം അവതരിപ്പിച്ച് ഗൂഗിള്.\nനിലവില് ഇമേജ് സെര്‍ച്ച് എന്നൊരു സംവിധാനമുണ്ട്. ഇതില് ചിത്രങ്ങള് നല്‍കിയും തിരയാന് സാധിക്കും. എന്നാല് മള്‍ട്ടി സെര്‍ച്ച് സംവിധാനത്തില് നിങ്ങള്‍ക്ക് ഒരു വസ്തുവിനെ കുറിച്ചുള്ള വിവരം അറിയുന്നതിന് ആ വസ്തുവിന്റെ ചിത്രം അപ്ലോഡ് ചെയ്ത് അതിനെ കുറിച്ച് എന്താണ് അറിയേണ്ടത് എന്ന് ടൈപ്പ് ചെയ്ത് സെര്‍ച്ച് ചെയ്യാം.\nനിങ്ങളുടെ ആന്‍ഡ്രോയിഡ് ഫോണിലോ, ഐഓഎസ് ഉപകരണത്തിലോ ഗൂഗിള് ആപ്പ് തുറക്കുക. ശേഷം ലെന്‍സ് ക്യാമറ ഐക്കണ് തിരഞ്ഞെടുക്കുക. ഇതില് നിങ്ങള് നേരത്തെ എടുത്തുവെച്ച സ്‌ക്രീന്‍ഷോട്ട് അപ്ലോഡ് ചെയ്യാനും പുതിയ ചിത്രം എടുക്കാനും സാധിക്കും. ശേഷം മുകളിലേക്ക് സൈ്വപ്പ് ചെയ്താല് ‘ആഡ് റ്റു യുവര് സെര്‍ച്ച്’ ബട്ടന് കാണാം. അത് തിരഞ്ഞെടുത്ത് നിങ്ങള്‍ക്ക് അറിയേണ്ട വിവരമെന്താണെന്ന് ടൈപ്പ് ചെയ്യുക. നിങ്ങളുടെ സുഹൃത്ത് ധരിച്ച ഒരു വസ്ത്രം നിങ്ങള്‍ക്ക് ഇഷ്ടപ്പെട്ടുവെന്ന് കരുതുക. എന്നാല് മറ്റൊരു നിറത്തിലുള്ളതാണ് നിങ്ങള്‍ക്ക് വേണ്ടത്. അങ്ങനെയെങ്കില് മള്‍ട്ടി സെര്‍ച്ച് സംവിധാനത്തില് ആ വസ്ത്രത്തിന്റെ ചിത്രമെടുത്ത് നിങ്ങള്‍ക്ക് വേണ്ട നിറം ഏതാണെന്ന് ടൈപ്പ് ചെയ്ത് സെര്‍ച്ച് ചെയ്താല് മതി.\nആര്‍ട്ടിഫിഷ്യല് ഇന്റലിജന്‍സ് സാങ്കേതിക വിദ്യയിലുണ്ടായ തങ്ങളുടെ നേട്ടങ്ങളിലൂടെയാണ് ഇത് സാധ്യമായത് എന്നും കൂടുതല് സ്വാഭാവികമായ രീതിയില് നിങ്ങള്‍ക്ക് ചുറ്റമുള്ള ലോകത്തെ മനസിലാക്കുന്നത് ഇതിലൂടെ എളുപ്പമാവുന്നുവെന്നും ഗൂഗിള് പറഞ്ഞു. ‘മം’ (MUM) എന്ന പുതിയ എഐ സെര്‍ച്ച് മോഡലിന്റെ സഹായത്തോടെ ഇത് ഇനിയും മെച്ചപ്പെടുത്താനുള്ള വഴികള് തേടുകയാണ് തങ്ങളെന്നും കമ്ബനി കൂട്ടിച്ചേര്‍ത്തു. യുഎസില് ഇംഗ്ലീഷ് ഭാഷയില് ബീറ്റാ ഫീച്ചര് ആയാണ് ഇത് അവതരിപ്പിച്ചിരിക്കുന്നത്.\nഇന്ന് കോവിഡ് രോഗികളില്ല


നടന് അനൂപ് ചന്ദ്രന് വിവാഹിതനാകുന്നു; ചിത്രങ്ങള് കാണാം - Samakalika Malayalam\nനടന് അനൂപ് ചന്ദ്രന് വിവാഹിതനാകുന്നു; ചിത്രങ്ങള് കാണാം\nBy സമകാലിക മലയാളം ഡെസ്‌ക് | Published: 06th June 2019 05:19 PM |\nLast Updated: 06th June 2019 05:19 PM | A+A A- |\nനടന് അനൂപ് ചന്ദ്രന്റെ വിവാഹ നിശ്ചയം കഴിഞ്ഞു. കര്‍ഷകയായ ലക്ഷ്മി രാജഗോപാലാണ് വധു. ഇരുവരുടേയും വിവാഹം വളവനാട് വെച്ച് വ്യാഴാഴ്ച നടന്നു. അനൂപ് ചന്ദ്രന്റെ ആഗ്രഹപ്രകാരം വീട്ടുകാരാണ് വധുവിനെ കണ്ടെത്തിയത്. വിവാഹനിശ്ചയം കഴിഞ്ഞതായി ഫേയ്‌സ്ബുക്കിലൂടെ അനൂപാണ് അറിയിച്ചത്.\nസെപ്റ്റംബര് ഒന്നിന് ഗുരുവായൂരില് വെച്ചാണ് വിവാഹം. തുടര്‍ന്ന് കണിച്ചുകുളങ്ങരയില് സിനിമാ രാഷ്ട്രീയ സാമൂഹിക രംഗത്തുള്ളവര്‍ക്കായി പ്രത്യേക വിരുന്നും ഉണ്ടായിരിക്കും. ബിടെക്ക് പൂര്‍ത്തിയാക്കിയ ലക്ഷ്മി കൃഷി നടത്തിയാണ് ഉപജീവനം കഴിക്കുന്നത്. വീട്ടില് സ്വന്തമായി പശു ഫാമും ഉണ്ടെന്നും അനൂപ് ചന്ദ്രന് പറഞ്ഞു. പ്രകൃതിയെ മനസ്സിലാക്കുന്ന സംസ്‌കാരത്തെ മനസ്സിലാക്കുന്ന കുട്ടിയെ ജീവിതസഖിയായി ലഭിച്ചതില് ഒരുപാട് സന്തോഷമുണ്ടെന്നും അദ്ദേഹം കൂട്ടിച്ചേര്‍ത്തു.\nഅച്ഛന്റെ അടുത്ത സുഹൃത്ത് രാജമുഹമ്മദ് ആണ് ഇങ്ങനെയൊരു കുട്ടിയുണ്ടെന്ന് വിളിച്ചു പറയുന്നത്. കര്‍ഷകയാണെന്നു കേട്ടതും അവരെ കാണാന് തീരുമാനിക്കുകയായിരുന്നു. പെണ്ണുകാണലും മറക്കാനാകാത്ത ഒന്നായിരുന്നു. സ്വന്തം ഫാമിലെ പശുവിനെ കറന്ന് ചായ ഇട്ടുതന്നാണ് ഞങ്ങളെ സ്വീകരിച്ചത്. പിന്നെ മറ്റൊന്നും ഞാന് ആലോചിച്ചില്ല. ലക്ഷ്മിയാണ് എന്റെ ജീവിത സഖിയെന്ന് അപ്പോള് തന്നെ തീരുമാനിച്ചു.' അനൂപ് ചന്ദ്രന് പറഞ്ഞു.\nരഞ്ജിത്ത് സംവിധാനം ചെയ്ത ബ്ലാക്കിലൂടെയാണ് അനൂപ് ചന്ദ്രന് സിനിമയിയിലെത്തുന്നത്. തുടര്‍ന്ന് ചെറുതും വലുതുമായ അമ്പതോളം ചിത്രങ്ങളില് അഭിനയിച്ചു.\nവിവാഹം anoop chandran photo


മോഹന്‍ലാല് ഇനി തെലുങ്കിലേക്ക്; താടി വെച്ച് തെലുങ്ക് ആരാധകരെ കൈയ്യിലെടുക്കാനൊരുങ്ങുന്നു | Daily Indian Herald\nApril 13, 2016 10:03 am By : Indian Herald Staff\nമോഹന്‍ലാല് ന്യൂജനറേഷന് ലുക്കില് താടിയും വെച്ച് തകര്‍ക്കുകയാണ്. വ്യത്യസ്ത താടികള് പരീക്ഷിക്കുമ്പോള് മോഹന്‍ലാല് മരണമാസാമാകുകയാണ്. മോഹന്‍ലാലിന്റെ ഈ താടിയുടെ രഹസ്യം എന്താണ്. ന്യൂജനറേഷന് ആരാധകര്‍ക്കിടയില് താടി ഒരു ഹരം ആകുന്നതു കൊണ്ടാണോ ലാലും ഇത് പരീക്ഷിക്കുന്നത്. മിസ്റ്റര് ഫ്രോഡ് എന്ന ചിത്രത്തിന് വേണ്ടിയാണ് ലാല് ആദ്യം താടിവെച്ചത്.\nഅതിനുശേഷം വന്ന എല്ലാ സിനിമകളിലും മോഹന്‍ലാലിന് വ്യത്യസ്തമായ താടി ഗെറ്റപ്പുകളില് അഭിനയിച്ചു. മിസ്റ്റര് ഫ്രോഡിന് ശേഷം കൂതറ, പെരുച്ചാഴി, രസം, എന്നും എപ്പോഴും, ലൈല ഒ ലൈല, ലോഹം, കനല്, തുടങ്ങിയ ചിത്രങ്ങളിലാണ് മോഹന്‍ലാല് അഭിനയിച്ചത്. ഈ ചിത്രങ്ങളിലെല്ലാം അദ്ദേഹത്തിന് താടിയുണ്ടായിരുന്നു.\nഇനി പുറത്തിറങ്ങാനിരിക്കുന്ന ബ്രഹ്മാണ്ഡ ചിത്രമായ പുലി മുരുഗനിലും ലാലിന് താടിയുണ്ട്. ഇപ്പോള് ചെയ്തു കൊണ്ടിരിക്കുന്ന തെലുങ്ക് ചിത്രത്തിലും അദ്ദേഹത്തിന് താടിയുണ്ട്. എല്ലാത്തിലും താടി വേണമെന്നാണ് പറയുന്നത്.\nഎപ്പോള് താടിയെടുക്കുമെന്ന ചോദ്യത്തിന് ഒപ്പത്തിന്റെ ആദ്യ ഷെഡ്യൂള് പൂര്‍ത്തിയാക്കിയ ശേഷം തെലുങ്ക് ചിത്രത്തിലേക്ക് മടങ്ങുമെന്നും അവിടെ നിന്നും മടങ്ങി വരുന്ന നിമിഷം താടി എടുക്കുമെന്ന് മോഹന്‍ലാല് പറഞ്ഞു. അതിന് ശേഷം ഒരു വിദേശ ട്രിപ്പാണ് താരത്തിനുള്ളത്. ട്രിപ്പ് പൂര്‍ത്തിയാക്കിയ ശേഷം വീണ്ടും ഒപ്പത്തിന്റെ ലൊക്കേഷനിലേക്ക് മടങ്ങുന്നതോടെ അദ്ദേഹം വീണ്ടും താടി വയ്ക്കും.\nTags: actor, film, mohanlal, telugu\nഒടുവില് ഈ കാഴ്ചയും കാണണം; സരിത പോലീസ് വേഷത്തിലെത്തുന്ന ‘വയ്യാവേലി’\nകിങ് ഖാന് ഷാരൂഖിനെ അമേരിക്കയിലെ വിമാനത്താവളത്തില് തടഞ്ഞുവച്ചു


മേക്കപ്പ് കൂടുതലാണോ ചേട്ടായെന്ന് ചോദിച്ച് മമ്മിയെ കളിയാക്കി റിമി ടോമി, പാവങ്ങൾക്ക് ഇത്രേം സൗന്ദര്യം കൊടുക്കല്ലെ എന്ന് മമ്മിയും, വീഡിയോ വൈറൽ | World Malayali Live\nമേക്കപ്പ് കൂടുതലാണോ ചേട്ടായെന്ന് ചോദിച്ച് മമ്മിയെ കളിയാക്കി റിമി ടോമി, പാവങ്ങൾക്ക് ഇത്രേം സൗന്ദര്യം കൊടുക്കല്ലെ എന്ന് മമ്മിയും, വീഡിയോ വൈറൽ\nദിലീപ് നായകനായ ലാൽജോസ് ചിത്രം മീശമാധവനിലെ ചിങ്ങമാസം വന്നുചേർന്നാൽ പാടി മലയാള സിനിമാ പിന്നണി ഗാനരംഗത്തേക്ക് എത്തിയ മലയാളികലുടെ പ്രിയപ്പെട്ട ഗായികയും അവതാരകയും നടിയുമാണ് റിമി ടോമി. ആ ഗാനം സർവ്വകാലഹിറ്റായതോടെ റിമിക്ക് പിന്നെ തിരിഞ്ഞു നോക്കേണ്ടി വന്നിട്ടില്ല.\nഗായികയായി മാത്രമല്ല ഏത് മേഖലയായാലും തനിക്ക് പറ്റുമെന്നാണ് ഓരോ ദിവസവും താരം തെളിയിച്ചു കൊണ്ടിരിക്കുന്നത്. എല്ലാ കാര്യങ്ങളിലും വളരെ ആക്ടീവായി നിൽക്കുന്ന റിമിയെ എല്ലാവർക്കും വലിയ ഇഷ്ടമാണ്. താരജാഡകൾ ഇല്ല എന്നതാണ് അതിനുള്ള പ്രധാന കാരണം.\nഗായിക എന്നതിൽ മാത്രം ഒതുങ്ങി നിൽക്കാതെ ടെലിവിഷൻ അവതാരക കൂടിയായി എത്തിയതോടെയാണ് റിമിയ്ക്ക് പ്രേക്ഷക സ്വീകാര്യത ഏറിയതും. സേഷ്യൽ മീഡിയയിൽ സജീവമായ താരം പങ്കുവെയ്ക്കുന്ന പോസ്റ്റുകൾ എല്ലാം തന്നെ ആരാധകർ ഏറ്റെടുക്കാറുമുണ്ട്.\nഅതേ സമയം ലോക്ഡൗണിൽ ശരീരഭാരം കുറച്ച് മെലിഞ്ഞ് സുന്ദരിയായിരിക്കുകയാണ് താരം. സോഷ്യൽ മീഡിയയിൽ ഏറെ സജീവമായ താരം തന്റെ പുതിയ ചിത്രങ്ങളും വിശേഷങ്ങളും പങ്കുവെച്ച് രംഗത്ത് എത്താറുമുണ്ട്.\nകഴിഞ്ഞ ദിവസം റിമി ടോമിയുടെ അനുജത്തി റീനു ടോമിയുടെയും ഭർത്താവ് രാജുവിന്റെയും രണ്ടാമത്തെ കുഞ്ഞായ ഇസബെല്ലിന്റെ മാമ്മോദീസയായിരുന്നു. മാമ്മോദീസയുടെ വീഡിയോ പുറത്ത് വിട്ടിരിക്കുകയാണ് റിമി ടോമി ഇപ്പോൾ. കുഞ്ഞിന്റെ തലതൊട്ടമ്മയായത് റിമിയാണ്.\nവീഡിയോയിൽ കുടുംബാംഗങ്ങളെ ഓരോരുത്തരെയും റിമി പരിചയപ്പെടുത്തുന്നുണ്ട്. അമ്മയുടെ മുഖം കണ്ടപ്പോൾ മേക്കപ്പ് കൂടുതലാണോ ചേട്ടാ എന്നായിരുന്നു റിമി നൽകിയ കമന്റ്, ഇതിന് മമ്മി നൽകിയ മറുപടി പാവത്തുങ്ങൾക്ക് ഇത്രയും സൗന്ദര്യം കൊടുക്കല്ലേ ഈശ്വരാ എന്നായിരുന്നു.\nപള്ളിയിലെ മാമ്മോദീസ ചടങ്ങും തുടർന്നുള്ള വിരുന്നും വീഡിയോയിലുണ്ട്. റിമിയുടെ സഹോദരൻ റിങ്കുവിന്റെയും നടി മുക്തയുടെയും മകൾ കൺമണിയും റീനുവിന്റെയും രാജുവിന്റെയും മകൻ കുട്ടാപ്പിയും വീഡിയോയിൽ നിറഞ്ഞ് നിൽക്കുകയാണ്. വിരുന്നിനിടെ ഈ കുട്ടിത്താരങ്ങൾ പാട്ടു പാടുകയും ചെയ്തു. റീനു ടോമിയും ഗാനം ആലപിച്ചു.\nകുടംബത്തിന്റെ ആഘോഷവും കുടുംബാംഗങ്ങളുടെ രസകരമായ സംഭവങ്ങളുമൊക്കെ റിമി പ്രേക്ഷകർക്കായി പങ്കുവെയ്ക്കാറുണ്ട്.\nPrevious articleഅമ്പിളി ദേവി മഞ്ജു വാര്യരെ കണ്ടു പഠിക്കണം, വളരെ മാന്യയായ സ്ത്രീയാണ് അവർ: ആദിത്യൻ\nNext articleഒരു രഹസ്യവും ഞാൻ അച്ഛനോട് പറയാറില്ല, അങ്ങനെയുള്ള സംസാരങ്ങളും കുറവാണ്: തുറന്നു പറഞ്ഞ് കാളിദാസ് ജയറാം


പെരിയ ഇരട്ടകൊലപാതക കേസിലെ എട്ടാംപ്രതി സുബീഷ് പിടിയില് ; സുബീഷ് കൊലപാതകത്തില് നേരിട്ട് പങ്കെടുത്തയാള് • ഇ വാർത്ത | evartha\nevartha Desk May 16, 2019, 8:18 am May 16, 2019\nപെരിയ കല്യോട്ട് യൂത്ത് കോണ്‍ഗ്രസ് പ്രവര്‍ത്തരെ വെട്ടി കൊലപ്പെടുത്തിയ കേസിലെ എട്ടാംപ്രതി സുബീഷ് പിടിയില്. കൊലയ്ക്ക് ശേഷം ഷാര്‍ജയിലേക്ക് കടന്ന സുബീഷിനെ മംഗലാപുരം വിമാനത്താവളത്തില് വെച്ചാണ് പിടികൂടിയത്. കൊലയില് നേരിട്ട് പങ്കെടുത്ത സുബീഷിനായി റെഡ് കോര്‍ണര് നോട്ടീസ് പുറപ്പെടുവിക്കണമെന്ന് ക്രൈംബ്രാഞ്ച് കോടതിയില് അപേക്ഷ നല്‍കിയിരുന്നു.\nഫെബ്രുവരി 17 ന് കോണ്‍ഗ്രസ് പ്രവര്‍ത്തകരായ കൃപേഷിനെയും ശരത്‌ലാലിനെയും വെട്ടി കൊലപ്പെടുത്തിയ കേസില് നേരിട്ട് പങ്കെടുത്തയാളാണ് സുബീഷ്. സംഭവം കഴിഞ്ഞ് രണ്ടു ദിവസത്തിനകം തന്നെ ഇയാള് വിദേശത്തേക്ക് രക്ഷപ്പെടുകയായിരുന്നു. നാട്ടിലേക്ക് വരുന്നതിനിടയില് പുലര്‍ച്ചെ രണ്ടു മണിയോടെയാണ് അന്വേഷണസംഘം ഇയാളെ കസ്റ്റഡിയില് എടുക്കുകയായിരുന്നു.\nകേസില് ഉദുമ ഏരിയാ സെക്രട്ടറി കെ. മണികണ്ഠനും പെരിയ ലോക്കല് സെക്രട്ടറി എം ബാലകൃഷ്ണനും അടക്കം 14 പേരെയാണ് പ്രതിചേര്‍ത്തിരിക്കുന്നത്.സുബീഷിനെ രക്ഷപെടാന് സഹായിച്ചെന്ന് ആരോപിച്ച് സിപിഎം രൂക്ഷമായ വിമര്‍ശനം നേരിട്ടിരുന്നു. സുബീഷിന്റെ രക്ഷപ്പെടല് തടയാന് അന്വേഷണസംഘം ശ്രമിച്ചില്ലെന്ന ആരോപണവും ഉയര്‍ന്നിരുന്നു.


തോല്‍വിക്കിടയിലും പാണ്ഡ്യയേയും ധോണിയേയും ജഡേജയേയും പ്രശംസിച്ച് കോഹ്ലി\nബൗളര്‍മാരെ പിന്തുണക്കുന്ന ഓവലില് വിചാരിച്ചപോലെ കാര്യങ്ങള് നടന്നില്ലെന്നും കോഹ്ലി തുറന്നു സമ്മതിച്ചു.\n26 May, 2019 at 06:42 AM\nലോകകപ്പ് സന്നാഹമത്സരത്തില് ന്യൂസിലന്റിനെതിരായ ആറ് വിക്കറ്റ് തോല്‍വിയിലും ആശ്വാസം കണ്ടെത്തി ഇന്ത്യന് ക്യാപ്റ്റന് വിരാട് കോഹ്‌ലി. ബാറ്റിംങില് മുന്‍നിര പരാജയപ്പെട്ടെങ്കിലും മധ്യനിര ഉത്തരവാദിത്വം നിറവേറ്റിയെന്നാണ് കോഹ്‌ലിയുടെ വിലയിരുത്തല്.\nഓവലില് ആദ്യം ബാറ്റിംങിനിറങ്ങിയ ഇന്ത്യ 39.2 ഓവറില് 179 റണ്‍സിന് തകര്‍ന്നിരുന്നു. മുന്‍നിര തകര്‍ന്ന് 50ന്4എന്ന നിലയിലായ ഇന്ത്യയെ രവീന്ദ്ര ജഡേജയും(50 പന്തില് 54) പാണ്ഡ്യയുമാണ്(37 പന്തില് 30) കൂട്ടതകര്‍ച്ചയില് നിന്നും രക്ഷിച്ചത്.\nബൗളര്‍മാരെ പിന്തുണക്കുന്ന ഓവലില് വിചാരിച്ചപോലെ കാര്യങ്ങള് നടന്നില്ലെന്നും കോഹ്ലി തുറന്നു സമ്മതിച്ചു. എങ്കിലും 4ന് 50 എന്ന നിലയില് നിന്നും 180 റണ്‍സിന്റെ വിജയലക്ഷ്യം കുറിക്കുന്നത് മികച്ച തിരിച്ചുവരവാണ്. 'ലോകകപ്പ് പോലുള്ള വലിയ ടൂര്‍ണ്ണമെന്റുകളില് മുന്‍നിര പലപ്പോഴും തകരാനുള്ള സാധ്യതയുണ്ട്. ഹാര്‍ദിക് റണ് നേടിയതും ധോണി സമ്മര്‍ദം ഏറ്റുവാങ്ങിയതും ജഡേജ അര്‍ധസെഞ്ചുറി നേടിയതുമെല്ലാം നല്ല അടയാളങ്ങളാണ്' എന്നാണ് മത്സരശേഷം ഇന്ത്യന് ക്യാപ്റ്റന് പ്രതികരിച്ചത്.


Malayalam News - സഹപ്രവര്‍ത്തകയെ പീഡിപ്പിച്ച ക്ലീനർക്ക് ഒരു വർഷം തടവ് ശിക്ഷ|dubai cleaner rapes colleague get 1 year jail | News18 Kerala, Gulf Latest Malayalam News | ലേറ്റസ്റ്റ് മലയാളം വാർത്ത\nസഹപ്രവർത്തകയെ രണ്ട് തവണ പീഡിപ്പിച്ചു; ക്ലീനർക്ക് ഒരു വർഷം തടവ് ശിക്ഷ\nജൂൺ ഏഴിനാണ് സംഭവം നടന്നതെന്ന് യുവതിയുടെ മൊഴിയിൽ വ്യക്തമാക്കുന്നു.\nദുബായ്: ക്ലീനിംഗ് ജോലിക്കാരിയായ സഹപ്രവർത്തകയെ പീഡിപ്പിച്ച ബംഗ്ലാദേശി യുവാവിന് ഒരു വർഷം തടവ്ശിക്ഷ വിധിച്ച് ദുബായ് കോടതി. വ്യാഴാഴ്ചയാണ് കോടതി ഇയാളെ ശിക്ഷിച്ചത്. ജോലിചെയ്യുന്ന കെട്ടിടത്തിലെ സ്റ്റോർ റൂമിൽ വെച്ച് നേപ്പാളുകാരിയായ സഹപ്രവർത്തകയെ ഇയാൾ രണ്ട് തവണ പീഡിപ്പിച്ചുവെന്നാണ് കേസ്.\nalso read:കുഞ്ഞിനെ ആക്രമിക്കാനെത്തിയവരെ സധൈര്യം നേരിട്ട് ഒരമ്മ; വൈറലായി വീഡിയോ\nജൂണിലാണ് സംഭവം നടന്നത്. യുവതിയുടെ പരാതിയുടെ അടിസ്ഥാനത്തിൽ ദുബായ് പൊലീസ് ഇയാളെ അറസ്റ്റ് ചെയ്യുകയായിരുന്നു. ഇയാൾ കുറ്റക്കാരനാണെന്ന് പ്രഥമദൃഷ്യാ കോടതി കണ്ടെത്തി. ജയിൽ ശിക്ഷ പൂർത്തിയാക്കുന്നതോടെ ഇയാളെ നാടുകടത്താനും കോടതി നിർദേശിച്ചിട്ടുണ്ട്.\nജൂൺ ഏഴിനാണ് സംഭവം നടന്നതെന്ന് യുവതിയുടെ മൊഴിയിൽ വ്യക്തമാക്കുന്നു. ക്ലീനിംഗ് സാധനങ്ങൾ സ്റ്റോറുമിൽ കൊണ്ടുവയ്ക്കാൻ എത്തിയപ്പോഴാണ് ഇയാൾ പീഡിപ്പിച്ചത്. ഇക്കാര്യം ഇന്ത്യക്കാരിയായ സൂപ്പർവൈസറോടാണ് യുവതി ആദ്യം പറഞ്ഞത്. അവരുടെ നിർദേശപ്രകാരമാണ് പൊലീസിൽ പരാതി നൽകിയത്.\nപ്രതി കുറ്റം സമ്മതിച്ചിട്ടുണ്ട്. പതിനഞ്ച് ദിവസത്തിനകം പ്രതിക്ക് അപ്പീൽ നൽകാം.\nFirst published: November 2, 2019, 2:47 PM IST


'ജിന്‍പിങിന്റെ മുഖഛായ'; ചൈന 'വിന്നി ദി പൂ' കരടിയെ നിരോധിക്കുന്നു-China bans the beloved ‘Winnie the Pooh\n‘ജിന്‍പിങിന്റെ മുഖഛായ’; ചൈന ‘വിന്നി ദി പൂ’ കരടിയെ നിരോധിച്ചു\n'ജിന്‍പിങിന്റെ മുഖഛായ'; ചൈന 'വിന്നി ദി പൂ' കരടിയെ നിരോധിച്ചു\nവി-ചാറ്റിന്റെ ഔദ്യോഗിക സ്റ്റിക്കര് ഗ്യാലറിയില് നിന്നും 'വിന്നി ദി പൂ സ്റ്റിക്കറു'കളും നീക്കം ചെയ്തു.\nബീജിംഗ്: ലോകത്തിന്റെ പ്രിയപ്പെട്ട കാര്‍ട്ടൂണ് കഥാപാത്രം ‘വിന്നി ദി പൂ’ കരടിക്ക് ചൈനയില് നിരോധനം. കാരണം കേട്ടാല് ഞെട്ടും! ചൈനയുടെ പ്രസിഡന്റ് ഷീ ജിന്‍പിംഗുമായി രൂപസാദൃശ്യമുണ്ടെന്നും ജിന്‍പിംഗിനെ കളിയാക്കാന് സോഷ്യല് മീഡിയ ‘വിന്നി ദി പൂ’ കരടിയെ ഉപയോഗിക്കുന്നുവെന്നും ചൂണ്ടിക്കാട്ടിയാണ് പുതിയ നടപടി. എന്നാല് ഇതേസംബന്ധിച്ച് ഔദ്യോഗിക വിശദീകരണങ്ങളൊന്നും ഇതുവരെ നല്‍കിയിട്ടില്ല.\n2013 മുതലാണ് ചൈനയിലെ സോഷ്യല് മീഡിയ ഉപയോക്താക്കള് ജിന്‍പിങിനെ ഇത്തരത്തില് കളിയാക്കി തുടങ്ങിയത്. പൂ തന്റെ സുഹൃത്തായ കടുവക്കുട്ടിക്കൊപ്പവും ജിന്‍പിങ് ബരാക് ഒബാമയ്‌ക്കൊപ്പവും നടക്കുന്ന ചിത്രം അന്നു മുതലേ സോഷ്യല് മീഡിയയില് തരംഗം സൃഷ്ടിച്ചിരുന്നു. ഇത്തരത്തില് നിരവധി ചിത്രങ്ങള് പിന്നീട് പോസ്റ്റ് ചെയ്യപ്പെട്ടിരുന്നു.\nവി-ചാറ്റിന്റെ ഔദ്യോഗിക സ്റ്റിക്കര് ഗ്യാലറിയില് നിന്നും ‘വിന്നി ദി പൂ സ്റ്റിക്കറു’കളും നീക്കം ചെയ്തു. ഇംഗ്ലീഷ് എഴുത്തുകാരന് എ.എ മില്‍നെ സൃഷ്ടിച്ച കഥാപാത്രമാണ് വിന്നി. പിന്നീട് അനിമേഷന് കമ്പനി ഡിസ്‌നി ഇതിനെ ടിവി പരമ്പരയാക്കി.


a n shamseer facebook post | 'ഇൻസൾട്ട് ആണ് മുരളീ ഈ ലോകത്തെ ഏറ്റവും വലിയ ഇൻവെസ്റ്റ്‌മെന്റ്'; ഒറ്റവാക്കിൽ പലതും പറയാതെ പറഞ്ഞ് എ എൻ ഷംസീർ; കുറിപ്പ് ചലച്ചിത്ര അവാർഡ് ജേതാക്കളെ അനുമോദിച്ചാണെങ്കിലും ഒളിയമ്പ് മറ്റ് ചിലർക്കെതിരെയെന്നും സോഷ്യൽ മീഡയയിൽ ചർച്ച; തടസ്സങ്ങൾ ശ്രദ്ധിക്കാൻ സമയമില്ലെന്നു റിയാസും - MarunadanMalayalee.com\nലതാ മങ്കേഷ്‌കറിന്റെ ആരോഗ്യനില തൃപ്തികരം; ഡോക്ടർമാർ അനുവദിച്ചാൽ വീട്ടിലേക്ക് മടങ്ങുമെന്ന് വക്താവ്\nപെൺകുട്ടി വീണത് ബൈക്ക് അഭ്യാസത്തിനിടെ; ചോദ്യം ചെയ്ത നാട്ടുകാരെ അമൽ മർദ്ദിച്ചു; തുടർന്ന് നാട്ടുകാർ തിരിച്ചടിച്ചുവെന്ന് പൊലീസ്; ഇരുവർക്കുമെതിരെ കേസ്; തൃശൂർ ചീയാരത്തെ 'സദാചാര ആക്രമണ' ത്തിന്റെ യാഥാർത്ഥ്യം ഇങ്ങനെ\nതിരുവനന്തപുരം എൻജിനീയറിങ് കോളജിൽ 393 വിദ്യാർത്ഥികൾക്ക് കോവിഡ്; ടിപിആർ 35 ശതമാനത്തിൽ; പരീക്ഷ മാറ്റിവെയ്ക്കണമെന്ന് വിദ്യാർത്ഥികൾ\nസഹോദരന്റെ ഭാര്യ കുളിക്കുന്നതിന്റെ ദൃശ്യങ്ങൾ പകർത്തി, വീഡിയോ പരസ്യമാക്കുമെന്ന് ഭീഷണിപ്പെടുത്തി ബലാത്സംഗം ചെയ്തു; 25കാരനെതിരെ കേസ്\nടെന്നീസിൽ നിന്നും വിരമിക്കൽ പ്രഖ്യാപിച്ച് സാനിയ മിർസ; ഇത് അവസാന സീസണായിരിക്കുമെന്ന് മുൻ ലോക ഒന്നാം നമ്പർ ഡബിൾസ് താരം; പ്രഖ്യാപനം, ഓസ്‌ട്രേലിയൻ ഓപ്പൺ ഡബിൾസിലെ തോൽവിക്ക് പിന്നാലെ; ഗ്രാൻസ്‌ലാം കിരീടം ചൂടിയ ആദ്യ ഇന്ത്യൻ വനിതാ താരം\nOctober 18, 202111:35 AM IST Permalink\nതിരുവനന്തപുരം: 'ഇൻസൾട്ട് ആണ് മുരളീ ഈ ലോകത്തെ ഏറ്റവും വലിയ ഇൻവെസ്റ്റ്‌മെന്റ്.' വെള്ളം എന്ന ഹിറ്റ് സിനിമയിലെ ഈ പഞ്ച് ഡയലോഗ് സിപിഎം നേതാവ് എ.എൻ. ഷംസീർ എംഎൽഎ പ്രയോഗിച്ചിരിക്കുന്നത് ആർക്കു നേരെയാണ്? സോഷ്യൽ മീഡിയയിലെ\nപുതിയ ചർച്ചാ വിഷയമാവുകയാണ് ഈ കുറിപ്പ്. കരാറുകാരെ കൂട്ടി മന്ത്രിയെ കാണാൻ വരുന്നതു സംബന്ധിച്ചു മന്ത്രി മുഹമ്മദ് റിയാസും എ.എൻ. ഷംസീറും തമ്മിലുള്ള ഭിന്നത പരസ്യമായ സാഹചര്യത്തിൽ ഈ കുറിപ്പിന് രാഷ്ട്രീയമാനം കൂടി കൈവരികയാണ്. വിവാദങ്ങൾക്കിടെ, ഒളിയമ്പാണെങ്കിലും എ.എൻ. ഷംസീറിന്റെ ആദ്യ പരസ്യപ്രതികരണമാണിത്.\n'വെള്ളം' എന്ന സിനിമയിലെ 'ഇൻസൾട്ട് ആണ് മുരളീ ഈ ലോകത്തെ ഏറ്റവും വലിയ ഇൻവെസ്റ്റ്‌മെന്റ്' എന്ന ഡയലോഗാണു പോസ്റ്റിന്റെ തലക്കെട്ടായി ഷംസീർ ഉപയോഗിച്ചിരിക്കുന്നത്. 'വെള്ളം' സിനിമയിൽ മുഴുക്കുടിയനായ മുരളി എന്ന കഥാപാത്രത്തെയാണു ജയസൂര്യ അവതരിപ്പിച്ചതും മികച്ച നടനുള്ള പുരസ്‌കാരം നേടിയതും. സിനിമയിൽ മുരളിയോട്, സിദ്ദിഖ് അവതരിപ്പിച്ച ഡോക്ടർ കഥാപാത്രമാണീ ഡയലോഗ് പറയുന്നത്.\nചില എംഎൽഎമാർ പൊതുമരാമത്തു കരാറുകാരെയും കൂട്ടി മന്ത്രിയെ കാണാൻ വരുന്നത് അവസാനിപ്പിക്കണമെന്ന് ഈ മാസം 7നു പൊതുമരാമത്തു വകുപ്പു മന്ത്രി പി.എ.മുഹമ്മദ് റിയാസ് നിയമസഭയിൽ പറഞ്ഞതോടെയാണു റിയാസ് ഷംസീർ ഭിന്നത മറനീക്കി പുറത്ത് വന്നത്.പിന്നീടു നടന്ന സിപിഎം നിയമസഭാ കക്ഷി യോഗത്തിൽ എ.എൻ. ഷംസീർ ഈ നിലപാടിനെ ചോദ്യം ചെയ്യുകയും എംഎൽഎമാരെ വിലക്കുന്ന അഹങ്കാരത്തിന്റെ ഭാഷ വേണ്ടെന്നു പറയുകയും ചെയ്തുവെന്ന വാർത്തകൾ പുറത്തുവന്നിരുന്നു.\nഷംസീറിന്റെ വിയോജിപ്പു മറ്റു ചില എംഎൽഎമാരും ഏറ്റുപിടിച്ചതായി മാധ്യമങ്ങളിൽ വാർത്തകളിലുണ്ടായിരുന്നു. ഇതോടെ, സ്വന്തം മണ്ഡലത്തിലെ കരാറുകാരെ കൂട്ടി മന്ത്രിയെ കാണാൻ വരാമെന്നും മറ്റു മണ്ഡലങ്ങളിലെ കരാറുകാരുമായി വരരുതെന്നുമാണു പറഞ്ഞതെന്നുമുള്ള പരസ്യ വിശദീകരണവുമായി റിയാസ് രംഗത്തെത്തി.\nഇത് ഇടതുമുന്നണിയുടെ നിലപാടാണെന്നും വിശദീകരിച്ചു. ഷംസീറാകട്ടെ, നിയമസഭാ കക്ഷി യോഗത്തിലെ പരാമർശങ്ങൾ സംബന്ധിച്ച വാർത്ത ഇതുവരെ നിഷേധിച്ചിട്ടില്ല. റിയാസിന്റേതാണു പാർട്ടി നിലപാടെന്നു സിപിഎം സംസ്ഥാന ആക്ടിങ്‌സെക്രട്ടറി എ. വിജയരാഘവൻ വ്യക്തമാക്കിയതും ഷംസീറിനു തിരിച്ചടിയാണെന്നാണു വിലയിരുത്തൽ. ഡിവൈഎഫ്‌ഐ ദേശീയ അധ്യക്ഷനായ റിയാസും സംഘടനയുടെ മുൻ സംസ്ഥാന സെക്രട്ടറിയായ എ.എൻ.ഷംസീറും തമ്മിലുള്ള അഭിപ്രായഭിന്നത പുറത്തു വന്നതിൽ സിപിഎമ്മിന് അതൃപ്തിയുണ്ട്. എന്നാൽ, റിയാസിന്റെ നിലപാടിനൊപ്പം തന്നെയാണു സിപിഎം നിൽക്കുന്നത്.\nഅതേസമയം മുന്നോട്ടു പോകുമ്പോൾ പല തടസ്സങ്ങളുമുണ്ടാകുമെന്നും അതു ശ്രദ്ധിക്കാൻ സമയമില്ലെന്നുമാണ് മന്ത്രി പി.എ.മുഹമ്മദ് റിയാസിന്റെ മറുപടി. എല്ലാം ജനങ്ങൾ കാണുന്നുണ്ട്. മഴക്കെടുതിയിൽ തകർന്ന റോഡുകളുടെ അറ്റകുറ്റപണികൾക്കു പ്രത്യേക പാക്കേജ് ആലോചനയിലുണ്ട്. റണ്ണിങ് കോൺട്രാക്ട് സംവിധാനത്തിലൂടെ റോഡ് നവീകരണം കൂടുതൽ കുറ്റമറ്റതാക്കുമെന്നു മന്ത്രി പറഞ്ഞു.\n'ഇൻസൾട്ട് ആണ് മുരളി ഈ ലോകത്തിലെ ഏറ്റവും വലിയ ഇൻവെസ്റ്റ്മെന്റ്'!\nറിയാസ്-ഷംസീർ പോര് തുടരുമ്പോൾ\nസമ്മേളനകാലത്തെ വെട്ടിനിരത്തലിന് ആരൊക്കെ ഇരയാകും? സിപിഎമ്മിൽ ചർച്ച സജീവം\nകോൺഗ്രസ് നേതൃത്വത്തിൽ ന്യൂനപക്ഷ സാന്നിധ്യമില്ലാത്തത് രാഹുലിന്റെ നയമോ? ഇന്ത്യ ഹിന്ദുക്കളുടെ രാജ്യമാണെന്ന് പറഞ്ഞ രാഹുൽ ഗാന്ധിക്ക് ആർഎസ്എസ് നേതാവ് മോഹൻ ഭാഗവതിന്റെ സ്വരം; ഗുലാം നബി ആസാദിനെയും സൽമാൻ ഖുർഷിദിനെയും കോൺഗ്രസ് അവഗണിക്കുന്നു; നിലപാട് ആവർത്തിച്ചു കോടിയേരി\nഅംബേദ്കർ കമ്മ്യൂണിസ്റ്റുകാരെ 'ബ്രാഹ്‌മിൺ ബോയ്‌സ്' എന്നു വിശേഷിപ്പിച്ചത് വെറുതെയല്ല; കോടിയേരിക്ക് മറുപടിയുമായി രാഹുൽ മാങ്കൂട്ടത്തിൽ; മറുപടി ഇരു വിഭാഗങ്ങളിലെയും മുഖ്യമന്ത്രിമാരുടെ പട്ടിക ചൂണ്ടിക്കാട്ടി; ബ്രാഹ്‌മിൻ ബോയ്‌സ് മിണ്ടാതിരിക്കുന്നതാണ് നല്ലതെന്നും പരിഹാസം\nഅച്ചടക്ക സമിതിയുടെ അധ്യക്ഷനായി കുമ്മനം; ജോർജ്ജ് കുര്യനും പ്രതാപവർമ്മയും അംഗങ്ങൾ; തീരുമാനം കേന്ദ്ര നിർദ്ദേശത്തെ തുടർന്നെന്ന് സൂചന; ബൂത്ത് കമ്മറ്റികളുടെ രൂപീകരണം 30നുള്ളിൽ; ബിജെപിയിലും പുനഃസംഘടനാക്കാലം\nപള്ളിക്കലാറിന്റെ സംരക്ഷണത്തിനായി യുവാക്കളുടെ കൂട്ടായ്മ രൂപീകരിച്ച് മുന്നിട്ടിറങ്ങി; യൂത്ത് കോൺഗ്രസ് സംസ്ഥാന സെക്രട്ടറി മഞ്ജുക്കുട്ടന് വനമിത്ര പുരസ്‌കാരം\nകാപ്പയിൽ ഇളവ് നേടിയത് അമ്മയെ നോക്കാൻ ആളില്ലെന്ന് പറഞ്ഞ്; നിരീക്ഷിക്കുന്നതിൽ പൊലീസിന് വീഴ്ച വരുത്തിയത് ക്രൂരകൃത്യത്തിന് വഴിയൊരുക്കി; 11 കേസുകളിലെ പ്രതി 'കേഡി ജോമോൻ' സിപിഎം പ്രവർത്തകൻ; ഗുണ്ടാനേതാവിന്റെ പാർട്ടി ബന്ധം തുറന്നുകാട്ടി സാമൂഹ്യ മാധ്യമങ്ങളിൽ പ്രതികരണം\n'ഞങ്ങളെ വീട്ടിൽ നിന്ന് അടിച്ചിറക്കി; ഈ മരം കോച്ചുന്ന തണുപ്പിൽ തെരുവിലേക്ക് തള്ളി വിട്ടു; ഞങ്ങളെ രക്ഷിക്കണം': പ്രധാനമന്ത്രി നരേന്ദ്ര മോദി ഇടപെട്ട് സഹായിക്കണം എന്ന അഭ്യർത്ഥനയുമായി പാക് അധിനിവേശ കശ്മീർ സ്വദേശി; വീഡിയോ വൈറൽ\nകോടിയേരി ബാലകൃഷ്ണൻ വർഗീയ ശക്തികളുടെ ടെലി പ്രോംപ്റ്റർ; വർഗീയ പ്രചരണം നിർത്തിയിട്ട് കൊള്ളാവുന്ന ആരെയെങ്കിലും ആഭ്യന്തര വകുപ്പിന്റെ തലപ്പത്ത് ഇരുത്താൻ കോടിയേരി തയാറാകണം: ഷാഫി പറമ്പിൽ\nപിഎസ്‌സി ആസ്ഥാനത്തും കോവിഡ് പ്രതിസന്ധി; ചെയർമാനും നിരവധി ജീവനക്കാർക്കും കോവിഡ്; സർട്ടിഫിക്കറ്റ് വെരിഫിക്കേഷന് വേണ്ടി ഉദ്യോഗാർത്ഥികളെ വിളിച്ചുവരുത്തുന്നത് വൈറസ് കോട്ടയിലേയ്ക്ക്; ഓഫീസ് കോവിഡ് ഹബ്ബാകുമ്പോഴും ടെസ്റ്റുകൾ മാറ്റില്ലെന്ന പിടിവാശിയിൽ അധികൃതരും\nവാട്സ്ആപ്പിൽ നമ്പർ ബ്ലോക്ക് ചെയ്ത ഭർതൃമതിയെ ആവർത്തിച്ചു ശല്യപ്പെടുത്തി; പൊലീസിൽ കേസ് കൊടുത്തിട്ടും കൂസൽ ഇല്ലാതെ ആവർത്തനം; സഹോദരന് ഫോണിൽ സന്ദേശമയച്ച ശേഷം 29കാരി ആത്മഹത്യ ചെയ്ത കേസിൽ മുങ്ങിയ മഞ്ചേരി സ്വദേശി ഷഫീഖിനെ തേടി പൊലീസ്. പ്രതി കർണാടകയിലേക്ക് കടന്നതായി സൂചന\nഭക്ഷണം കഴിക്കാൻ ബൈക്കിൽ പോകുന്നതിനിടെ കൂട്ടുകാരി ബൈക്കിൽ നിന്ന് വീണു; സഹപാഠിയായ വിദ്യാർത്ഥിക്ക് ക്രൂരമർദ്ദനം; യുവാവ് ധരിച്ചിരുന്ന 'ജോക്കർ' വസ്ത്രത്തിന്റെ പേരിലും പൊതിരെ തല്ല്; തൃശൂരിൽ അരങ്ങേറിയത് സദാചാര ഗൂണ്ടായിസം\n'ഒരു വർഷം നേരിട്ടത് ക്രൂരപീഡനം; പൊലീസ് വന്ന് മാപ്പ് പറഞ്ഞു'; നിയമ നടപടിയുമായി മുന്നോട്ടെന്നും കോവളത്തു കൊല്ലപ്പെട്ട 14കാരിയുടെ അമ്മ ഗീത; 'ഗുണ്ടകളും പൊലീസും തമ്മിൽ എന്താണ് വ്യത്യാസമെന്ന് പ്രതിപക്ഷ നേതാവ്; കോവളം സംഭവത്തിൽ മാതാപിതാക്കൾക്ക് നഷ്ടപരിഹാരം നൽകണമെന്ന് വി ഡി സതീശൻ\nദിലീപിനെ ചേട്ടനായി കാണുന്ന കാവ്യയുടെ ആത്മമിത്രം; ബാലചന്ദ്രകുമാറിന്റെ മൊഴികളിലുള്ള 'മാഡം' പല്ലിശേരിയുടെ വെളിപ്പെടുത്തിലെ വില്ലത്തിയോ? പുതിയ വെളിപ്പെടുത്തലുകളിലെ സൂചനകൾ നീങ്ങുന്നത് ആ വഴിക്ക്; പേരു വച്ച് വാർത്ത എഴുതിയതിന് നിയമ നടപടി എന്ന പ്രഖ്യാപനം കോടതിയിൽ എത്തിയോ എന്നും പരിശോധിക്കും; 'മാഡം' കുടുങ്ങുമോ?\nസഹപ്രവർത്തകയെ ഫ്‌ളാറ്റിലേക്ക് വിളിച്ച് വരുത്തി പീഡിപ്പിച്ചെന്ന് ആരോപിച്ചുള്ള കേസ്; തിരുവനന്തപുരം വിമാനത്താവളത്തിലെ ചീഫ് എയർപോർട്ട് ഓപ്പറേറ്റർ മധുസൂദന റാവുവിന് മുൻകൂർ ജാമ്യം; വെള്ളിയാഴ്ച ചോദ്യം ചെയ്യലിനായി ഹാജരാകണം എന്നും ഹൈക്കോടതി\nഫോണുകൾ സ്വിച്ച് ഓഫ് ചെയ്ത് മുങ്ങി വ്‌ളോഗർ ശ്രീകാന്ത് വെട്ടിയാർ ഇനിയും പൊങ്ങിയില്ല; അന്വേഷണം ഊർജ്ജിതമാക്കി പൊലീസ്; ഇരയുടെ രഹസ്യമൊഴിയും വൈദ്യ പരിശോധനയും പൂർത്തിയാക്കി; രഹസ്യ മൊഴി പരിശോധിച്ചശേഷം തുടർ നടപടികളിലേക്ക് കടക്കാൻ പൊലീസിന്റെ തീരുമാനം\nനടൻ സുരേഷ് ഗോപിയും കോവിഡ് പോസിറ്റീവ്; ചെറിയ പനിയൊഴിച്ചാൽ, മറ്റ് ആരോഗ്യപ്രശ്‌നങ്ങളില്ലെന്ന് താരം\nകോഴിക്കോട് മെഡിക്കൽ കോളജിൽ സൈക്യൂരിറ്റി ജീവനക്കാരൻ യുവതിയുടെ മുഖത്തടിച്ചു; മൊബൈൽ നിലത്തെറിഞ്ഞ് പൊട്ടിച്ചു; പരാതി നൽകി വയനാട് സ്വദേശിനി\nകാണാതായ നടിയുടെ മൃതദേഹം ചാക്കിൽ കെട്ടിയ നിലയിൽ; കൊലപ്പെടുത്തിയത് ഭർത്താവെന്ന് പൊലീസ്\nഡെൽറ്റയെ അപേക്ഷിച്ച് ഓമിക്രോണിന് വ്യാപനശേഷി കൂടുതൽ, തീവ്രത കുറവാണ്; ഓമിക്രോണിനെ അവഗണിക്കാം എന്ന് കരുതരുത്; മുന്നറിയിപ്പുകൾ അവഗണിച്ചാൽ സ്ഥിതി വഷളാവും; സംസ്ഥാനത്ത് അതിതീവ്ര കോവിഡ് വ്യാപനമെന്ന് ആരോഗ്യമന്ത്രി\nപിണറായിയുടെ മോഹം കോടിയേരിയെ ആഭ്യന്തരം ഏൽപ്പിച്ച് മരുമകനെ എകെജി സെന്റർ ഏൽപ്പിക്കാൻ; ന്യൂനപക്ഷ ചർച്ചകളുടെ നേട്ടം സ്വന്തമാക്കാൻ എളമരം കരിമും; സിപിഎമ്മിനെ വെട്ടിലാക്കി മുരളീധരന്റെ റിയാസിന്റെ മുഖ്യമന്ത്രിപദ മോഹ ചർച്ചയും; അസ്വസ്ഥരായി ബേബിയും തോമസ് ഐസക്കും; എറണാകുളത്ത് ചർച്ചകൾ കൊഴുക്കും


Emalayalee.com - 80-ല് മലയാളി; 90-ല് ക്രിസ്ത്യാനിയും ഹിന്ദുവും; ഇപ്പോള്?\n80-ല് മലയാളി; 90-ല് ക്രിസ്ത്യാനിയും ഹിന്ദുവും; ഇപ്പോള്?\nEMALAYALEE SPECIAL 20-Apr-2012 മനോഹര് തോമസ്\nEMALAYALEE SPECIAL 20-Apr-2012\n'എണുപതുകളില് അമേരിക്കയില് വരുമ്പോള് ഞാനിവിടെ കുറെ മലയാളികളെക്കണ്ടു. തൊണ്ണൂറുകളില് വന്നപ്പോള് കുറെ ക്രിസ്ത്യാനികളേയും, ഹിന്ദുക്കളെയും കണ്ടു. രണ്ടായിരത്തിലെത്തിയപ്പോള് കാത്തോലിക്കനേയും, യാക്കോബായക്കാരനേയും, പെന്തിക്കോസ്തുകാരനേയും, ഈഴവനേയും, നായരേയും മാത്രമേ കാണാനുള്ളൂ. മലയാളി മരിച്ചിരിക്കുന്നു.'\nരാവിലെ കട തുറക്കാനായി അതിവേഗത്തില് പോവുകയാണ്. പാര്‍ക്കിംഗ് ലോട്ടില് ഇടം കണ്ടെത്തി വേഗം നടക്കുമ്പോള് ഒരു പരിചയക്കാരന് പുറകെ ഓടി വന്നു. 'താനറിഞ്ഞോ? ഫിലാഡല്‍ഫിയില് കള്ളുകട നടത്തിക്കൊണ്ടിരുന്ന ആ മാര്‍ത്തോമാക്കാരനെ ആരോ വെടിവെച്ചു കൊന്നു.'\nകാലത്തെ കട തുറക്കുന്നതിന് മുമ്പ് കേള്‍ക്കാന് പറ്റിയ ഒരു വാര്‍ത്ത! എന്നെ ചിന്തിപ്പിച്ചത് അയാളുടെ വാക്കുകളാണ്. അമേരിക്കന് ശരാശരി മലയാളി എത്ര മാറിയിരിക്കുന്നു. അവന് ഒരു വ്യക്തിയെ മനുഷ്യനായോ, മലയാളിയായോ അല്ല കാണുന്നത്. പ്രത്യുത ഏതോ ജാതിക്കാരനോ, വിഭാഗക്കാരനോ ആയാണ് കാണുന്നത്. വിഭാഗീയത അവന്റെ മനസ്സിലുണ്ടാക്കിയ മാറ്റത്തിന്റെ ആഴം ആ വാക്കുകളില് മുറ്റി നില്‍ക്കുന്നില്ലേ?\nമാതൃഭൂമിയുടെ ചീഫ് എഡിറ്ററും, പ്രശസ്ത പത്ര പ്രവര്‍തതകനുമായിരുന്ന വി.കെ. മാധവന് കുട്ടിയുടെ വാക്കുകളാണ് ഓര്‍മ്മ വരുന്നത്. 'എണുപതുകളില് അമേരിക്കയില് വരുമ്പോള് ഞാനിവിടെ കുറെ മലയാളികളെക്കണ്ടു. തൊണ്ണൂറുകളില് വന്നപ്പോള് കുറെ ക്രിസ്ത്യാനികളേയും, ഹിന്ദുക്കളെയും കണ്ടു. രണ്ടായിരത്തിലെത്തിയപ്പോള് കാത്തോലിക്കനേയും, യാക്കോബായക്കാരനേയും, പെന്തിക്കോസ്തുകാരനേയും, ഈഴവനേയും, നായരേയും മാത്രമേ കാണാനുള്ളൂ. മലയാളി മരിച്ചിരിക്കുന്നു.'\nമതവും, രാഷ്ട്രീയവും കളിച്ച് കുട്ടിച്ചോറായ ഒരു രാജ്യത്തു നിന്നാണ് നമ്മള് വരുന്നത്. നമ്മളിങ്ങോട്ട് ഇറക്കുമതി ചെയ്യാന് ശ്രമിച്ചതും ഈ രണ്ടു കാര്യങ്ങളാണ്. രാഷ്ട്രീയത്തിന് ഇവിടെ വലിയപ്രസക്തിയില്ലാത്ത കാരണം കോണ്‍ഗ്രസിന്റേയും, ബി.ജെ.പി.യുടെയും അനുഭാവികള് എന്ന നാമത്തില് അമേരിക്ക മുഴുവന് പോഷക സംഘടനകളുണ്ടാക്കി പത്രത്തില് പേരുവരാനും, കീര്‍ത്തിക്ക് ഒരുപാധിക്കും വേണ്ടി പരക്കെ നാണം കെടാന് ഒരു ശ്രമം നടന്നു വരുന്നു. നേതാക്കന്മാര് ഇവിടെ വരുമ്പോള് അവരുടെ പുറകെ നടക്കാനും, ഫോട്ടോ എടുക്കാനും കുറെ പണം പിരിച്ച് പാര്‍ട്ടി ഫണ്ടിലേയ്ക്ക് ദാനം ചെയ്യുന്നതിനും കുറെ പ്രസ്താവനകള്‍ക്കുമപ്പുറം ഇന്ത്യയുടെ ഇന്നത്തെ രാഷ്ട്രീയത്തില് ഒരു ചെറു വിരലനക്കാന് കുടിയേറ്റ മണ്ണിലെ കുട്ടി നേതാക്കള്‍ക്ക് ആകില്ല.\n'കമ്മ്യൂണിസം' എന്ന വാക്ക് ഈ മണ്ണില് ഉറക്കെ പറയാനാകാത്തതുകൊണ്ടും, പറഞ്ഞാല് അതിന്റെ പ്രത്യാഘാതങ്ങള് എന്തായിരിക്കും എന്ന ബോധം ഉള്ളതുകൊണ്ടും, മുസ്ലീമായി ജനിച്ചു പോയതുകൊണ്ട് അതിന്റെ പ്രാണവേദനയില് അമേരിക്കയില് കഴിയുന്ന പലരേയും നമ്മള് നിത്യജീവിതത്തില് കണ്ടുമുട്ടുന്നതുകൊണ്ടും ആ ഭാഗത്തേക്ക് ആരും ചിന്തിച്ചും കടന്നും കണ്ടില്ല! ഭാഗ്യം.\nഎല്ലാ മതങ്ങള്‍ക്കും, മതസംഘടനകള്‍ക്കും മണ്ണാണ് ഇവിടുള്ളത്. അത് ശരിക്കു മനസ്സിലാക്കിയവരും, മതം തൊഴിലായി സ്വീകരിച്ചവരും, കീര്‍ത്തിക്കും, സ്ഥാനമാനങ്ങള്‍ക്കും വേണ്ടി അതു വേണ്ട പോലെ ഉപയോഗിക്കുന്നു. രണ്ടു ജോലി ചെയ്യുന്ന നേഴ്‌സിന്റെ പിച്ചച്ചട്ടിയില് കയ്യിട്ടു വാരിയാണ് പല സ്ഥാനങ്ങളും ഉറപ്പിക്കുന്നത് എന്ന യാഥാര്‍ത്ഥ്യം ബോധപൂര്‍വ്വം മറക്കുന്നു. പവിത്രമായ വിശ്വാസത്തിലും, ദൈവഭയത്തിലും തീര്‍ന്ന ഒരു പള്ളിയോ, വിശ്വാസത്തിലും, ദൈവഭയത്തിലും തീര്‍ത്ത ഒരു പള്ളിയോ, അമ്പലമോ, നമ്മള് പണ്ട്, കുട്ടിക്കാലത്ത് മനസ്സില് പണിതിട്ടുണ്ട്. അതിന് മാറ്റമില്ല! കുടിയേറ്റ മണ്ണിലെ ഈ വൈകൃതങ്ങള് കാണുമ്പോള് യഥാര്‍ത്ഥ വിശ്വാസി അന്തിച്ചു നിന്നു പോവുകയാണ്!\nമലയാളിക്ക് നഷ്ടപ്പെട്ടത് അവന്റെ സ്വത്വമാണ്. അത്, അവനിവിടെ ഈ പുതുമണ്ണില് തേടുകയാണ്. ഓണത്തിലൂടെ, വിഷുവിലൂടെ, പെരുന്നാളിലൂടെ, മതം തൊഴിലായി സ്വീകരിച്ചവരുടെ നിതാന്ത വാഗ്ദാനങ്ങളിലൂടെ അവസാനം ഒന്നോ, രണ്ടോ തലമുറ മാറുമ്പോള് ഗയാനക്കാരന്റെ അവസ്ഥാവിശേഷം സാമൂഹ്യതലത്തില് ഉണ്ടാകുന്നതിന്റെ കേളികൊട്ട് ഉയരുന്നുണ്ട്. ഇതൊരു നിഗമനമല്ല, അപകട ജഢിലമായ ഒരാശങ്കയാണ്.\nകുടിയേറ്റ മണ്ണിലെ സാംസ്‌ക്കാരിക, സാമൂഹ്യ സംഘടനകളുടെ വളര്‍ച്ചയും, തളര്‍ച്ചയും ഒരു തികഞ്ഞ പഠത്തിന് അര്‍ഹമാകേണ്ടതുണ്ട്. പ്രാദേശിക സംഘടനകള് ഉല്‍ഘാടന മീറ്റിംഗ്, ഓണം, ആനിവേഴ്‌സറി പിക്‌നിക് ഇത്രയും പരിപാടികളില് ഒതുങ്ങുമ്പോള് - അല്ലെങ്കില് ഇത്രയും കുറച്ചു സംരംഭങ്ങളില് എങ്കിലും ആളെ കൂട്ടാന് ശ്രമിക്കുമ്പോള് കളി 'ഞാന് കാണിച്ചു തരാം' എന്ന വാശിയില് ഓണവും, വിഷവും വരെ പള്ളികളില് വച്ചു നടത്താന് തീരുമാനമെടുക്കുന്നു. ഓരോ മലയാളിയുടെയും ശനിയാഴ്ചയും, ഞായറാഴ്ചയും ദൂരവ്യാപകമായി ബ്ലോക്കു ചെയ്യുന്നതിലാണ് ബുദ്ധിയിരിക്കുന്നത്.\nജാതിക്കും, മതത്തിലും, വിഭാഗീയതയ്ക്കും അതീതമായി കലയ്ക്കു വേണ്ടി മാത്രം കലയ്ക്കു വേണ്ടി മാത്രം പ്രവര്‍ത്തിക്കുന്ന വിരലിലെണ്ണാവുന്ന സംഘടനകളെ അമേരിക്കന് മണ്ണിലുള്ളൂ. അങ്ങനെ പ്രവര്‍ത്തിക്കുന്ന നാഷണല് സംഘടനകള്‍ക്കു പോലും എല്ലാവര്‍ക്കും കയറിയിരിക്കാവുന്ന നാലു ചുവരുള്ള ഒരു മുറി പോലും 'നമ്മുടേതെന്ന പേരില്' ഉണ്ടാക്കാന് കഴിഞ്ഞിട്ടില്ല. പ്രവര്‍ത്തനം എന്നു പറയുന്നത് മാറി മാറി വരുന്ന കമ്മറ്റികളുടെ സ്വഭാവം അനുസരിച്ച് കേരളത്തില് എല്ലാ പട്ടണത്തിലും വിമാനത്താവളം, എല്ലാ ഗവണ്‍മെന്റ് ആശുപത്രിയിലും ഫ്രീ വാര്‍ഡ്, എല്ലാം സ്‌ക്കൂളുകളിലും കംപ്യൂട്ടര് ഫ്രീ എന്നുള്ള ഗീര്‍വാണങ്ങളില് ഒതുങ്ങുന്നു.\nഇവിടെയാണ് കലാവേദിയുടെ കൊച്ചു കൊച്ചു പ്രവര്‍ത്തനങ്ങള് വ്യതിരിക്തമാകുന്നത്. വിഭാഗീയതയ്ക്ക് അതീതമായി നിന്ന് കലയ്ക്കും, വേദനിക്കുന്നവര്‍ക്കും വേണ്ടി, നിസ്വാര്‍ത്ഥമായി പ്രവര്‍ത്തിക്കുക. ഒരുപാട് കൊട്ടിഘോഷങ്ങളോ, തോരണങ്ങളോ ഇല്ലാതെ നിശബ്ദമായ കാല്‍വെപ്പുകള്!!


Emalayalee.com - വെള്ളാനി- (മിനിക്കഥ : പി.റ്റി. പൗലോസ്)\nവെള്ളാനി- (മിനിക്കഥ : പി.റ്റി. പൗലോസ്)\nAMERICA 30-Apr-2014 പി.റ്റി. പൗലോസ്\nവെള്ളാനി ഒരു വലിയ മനുഷ്യനായിരുന്നു. ആറടി പൊക്കം, അതിനൊത്തവണ്ണം, ഇരുണ്ട നിറം, ചുവന്നു തുറിച്ച കണ്ണുകള്, പുകയിലക്കറവീണ പല്ലുകള്, മുകളിലേക്കുപിരിച്ച വലിയ മീശ. രൗദ്രഭാവം, തലയില് തോര്‍ത്തുകൊണ്ടൊരുകെട്ട്, കളങ്ങളുള്ള കയിലിമുണ്ട്, മുഷിഞ്ഞ് അവിടവിടെ പിഞ്ചിയ ബനിയന്. ഇതെല്ലാമാണ് വെള്ളാനി. വെള്ളാനി എനിക്കെന്നും ഒരു അത്ഭുതമായിരുന്നു.\nകാടിമറ്റം കാവിന്റെ പടിഞ്ഞാറു വശത്തുള്ള തോടുംകടന്ന് ചെല്ലുമ്പോഴുള്ള ഓലക്കുടിലിലാണ് വെള്ളാനിയുടെ താമസം. അതിന്റെ മുന്നിലൂടെ നടന്നാണ് ഞങ്ങള് സ്‌ക്കൂളില് പോകാറ്. ഞങ്ങളെകാത്ത് എന്നും വെള്ളാനി വീട്ടുമുറ്റത്തുണ്ടാകും. വെള്ളാനിക്ക് എന്നും ഞങ്ങള് പ്രിയപ്പെട്ടവരായിരുന്നു. പക്ഷെ, ഞങ്ങള്‍ക്ക് വെള്ളാനിയെ പേടിയാണ്. ഞാനന്ന് ഏഴാം ക്ലാസ്സില്. ഒരു ദിവസം ആരോ പറഞ്ഞു: “വെള്ളാനിത്തൂങ്ങിച്ചത്തു” കടിച്ചനാക്കും തുറിച്ചകണ്ണുകളും കടവായില് നുരയും പതയും പറ്റിപ്പിടിച്ച് തലചെരിച്ച് തൂങ്ങിയാടുന്ന വെള്ളാനിയെ ഞാന് പോയി കണ്ടു. ഞാനാദ്യമായി തൂങ്ങിമരണം കാണുകയാണ്.\nഅന്നുരാത്രിയില് കാടിമറ്റം കാവില് മുടിയേറ്റ്. ചെണ്ടകളുടെ ശബ്ദം ഉയര്‍ന്നു താഴുന്നു. തൂങ്ങിയാടുന്ന വെള്ളാനിയുടെ തണുപ്പ് എന്നിലേക്കരിച്ചുകയറുന്നു. ഒപ്പം ചെണ്ടമേളങ്ങളുടെ ശബ്ദം ഉയര്‍ന്നുയര്‍ന്നുവരുന്നു. കാടിമറ്റത്തമ്മ തിരുപ്പാട്ടുരപ്പനെ തൊട്ടുരുമ്മുന്നതിന് മുമ്പായി പാറമ്പുഴതോട്ടില് ഒരുകളിയുണ്ട്. പിന്നെ തോട്ടരുകിലെ യക്ഷിക്കാവിലാണ് തിരുസംഗമം. ഇപ്പോള് സംഗമവേള… ചെണ്ടമേളം ഉച്ചസ്ഥായിയില് എത്തി. ഞാന് കണ്ണുകള് കൂട്ടിയടച്ചു. വെള്ളാനിയുടെ തുറിച്ച കണ്ണുകള് അപ്പോഴും എന്നിലേക്ക് ചൂഴ്ന്നിറങ്ങുന്നു.


sudarsan padmanabhan: ഫാത്തിമ ലത്തീഫ്: ഇന്ന് സുദർശൻ പത്മനാഭനെ ചോദ്യം ചെയ്യും; വിഷയം പാർലമെൻ്റിൽ അവതരിപ്പിക്കാൻ പ്രതിപക്ഷം - central crime branch to question sudarsan padmanabhan accused in death of fathima latheef student of iit madras | Samayam Malayalam\ncentral crime branch to question sudarsan padmanabhan accused in death of fathima latheef student of iit madras\nSamayam Malayalam | Updated: 18 Nov 2019, 10:01:00 AM\nഫാത്തിമ ലത്തീഫിന്‍റെ മരണവുമായി ബന്ധപ്പെട്ട് ആരോപണവിധേയരായ അധ്യാപകരെ ഇന്ന് കേസ് അന്വേഷിക്കന്ന സെൻട്രൽ ക്രൈം ബ്രാഞ്ച് സംഘം ചോദ്യം ചെയ്യും. ആരോപണം നേരിടുന്ന സുദര്‍ശൻ പത്മനാഭനെ ഇന്ന് കസ്റ്റഡിയിലെടുത്തേക്കുമെന്നാണ് സൂചന.\nസുദര്‍ശൻ പത്മനാഭനെ ഇന്ന് കസ്റ്റഡിയിലെടുക്കാൻ സാധ്യത\nവിഷയം പാര്‍ലമെന്‍റിൽ ഉന്നയിക്കാൻ പ്രതിപക്ഷം\nഫാത്തിമയുടെ കുടുംബം ഇന്ന് മുഖ്യമന്ത്രിയെ കാണും\nചെന്നൈ: മദ്രാസ് ഐഐടിയിലെ മലയാളി വിദ്യാര്‍ത്ഥിനി ഫാത്തിമ ലത്തീഫിന്‍റെ മരണവുമായി ബന്ധപ്പെട്ട് ഇന്ന് പോലീസ് ആരോപണവിധേയരായ അധ്യാപകരെ ചോദ്യം ചെയ്യും. സുദര്‍ശൻ പത്മനാഭൻ അടക്കമുള്ള മൂന്ന് അധ്യാപകരെയാണ് കേസന്വേഷിക്കുന്ന സെൻട്രൽ ക്രൈം ബ്രാഞ്ച് ചോദ്യം ചെയ്യുക. ഇതിനിടെ കേന്ദ്ര ഉന്നത വിദ്യാഭ്യാസ സെക്രട്ടറി ആര് സുബ്രമണ്യം ഇന്നലെ മദ്രാസ് ഐഐടി സന്ദര്‍ശിച്ചു. ഏറ്റവും മികച്ച ഉദ്യോഗസ്ഥരാണ് കേസ് അന്വേഷിക്കുന്നതെന്നും സത്യം പുറത്തു വരുമെന്നും അദ്ദഹം മാധ്യമങ്ങളോട് പറഞ്ഞു. അന്വേഷണത്തെ ബാധിക്കുന്ന രീതിയിൽ വ്യാജ പ്രചാരണങ്ങള് നയിക്കരുതെന്നും റിപ്പോര്‍ട്ട് കേന്ദ്ര മാനവശേഷി മന്ത്രിയ്ക്ക് ഉടൻ കൈമാറുമെന്നും അദ്ദേഹം പറഞ്ഞു.\nഫാത്തിമയുടെ മരണവുമായി ബന്ധപ്പെട്ട് ഏറ്റവുമധികം ആരോപണം നേരിടുന്ന അധ്യാപകനായ സുദര്‍ശൻ പത്മനാഭനെ കമ്മീഷണര് ഓഫീസിൽ വിളിച്ചു വരുത്തി ചോദ്യം ചെയ്ത ശേഷം കസ്റ്റഡിയിലെടുക്കുമെന്നാണ് സൂചന. ക്യാംപസിലെത്തുന്ന അന്വേഷണസംഘം ഹോസ്റ്റലിൽ ഉള്‍പ്പെടെ വീണ്ടും തെളിവടുക്കും. ഫാത്തിമയുടെ മാതാപിതാക്കള് ഉന്നയിച്ച ആരോപണങ്ങള് മുൻനിര്‍ത്തിയാണ് അന്വേഷണം പുരോഗമിക്കുന്നത്.\nAlso Read: 'ഫാത്തിമ എന്ന പേരു തന്നെ പ്രശ്നമാണ് വാപ്പിച്ചാ': IIT വിദ്യാർത്ഥിയുടെ മരണം വർഗീയ പീഡനം മൂലമെന്ന് പിതാവ്\nഅതേസമയം, ആരോപണവിധേയരായ അധ്യാപകര്‍ക്കെതിരെ വിദ്യാര്‍ത്ഥികളാരും ഇതുവരെ മൊഴി നല്‍കിയിട്ടില്ലെന്നാണ് റിപ്പോര്‍ട്ടുകള്. വിദ്യാര്‍ത്ഥികളുടെ സാസ്കാരിക കൂട്ടായ്മകളിലടക്കം സജീവ സാന്നിദ്ധ്യമായിരുന്ന അധ്യാപകൻ ഹേമചന്ദ്രന്‍റെ പേര് ആത്മഹത്യാക്കുറിപ്പിൽ ഉള്‍പ്പെട്ടതിന്‍റെ ഞെട്ടലും സഹപാഠികള് രേഖപ്പെടുത്തി. വിദ്യാര്‍ത്ഥിനിയുടെ മരണം ആത്മഹത്യയാണെന്ന തരത്തിലാണ് പോലീസ് ആദ്യഘട്ടത്തിൽ അന്വേഷിച്ചത്. എന്നാൽ ഇക്കാര്യത്തിൽ ദുരൂഹതയുണ്ടെന്നാണ് മാതാപിതാക്കള് ആരോപിക്കുന്നത്. ഫാത്തിമയുടെ മൃതദേഹം കണ്ടത് മുട്ടുകുത്തി തൂങ്ങി നിൽക്കുന്ന നിലയിലായിരുന്നുവെന്ന് സഹപാഠി തങ്ങളെ അറിയിച്ചതായും മാതാപിതാക്കള് പറയുന്നു. ഈ സാഹചര്യത്തിൽ മരണദിവസം സരയൂ ഹോസ്റ്റലിലുണ്ടായിരുന്ന വിദ്യാര്‍ത്ഥികളെയടക്കം ക്രൈം ബ്രാഞ്ച് സംഘം ചോദ്യം ചെയ്യും.\nഅതേസമയം, ഫാത്തിമയ്ക്ക് സംഭവിച്ചതു പോലുള്ള ദുരന്തം ഐഐടിയിൽ ആവര്‍ത്തിക്കാതിരിക്കാൻ നടപടി വേണമെന്ന് ആവശ്യപ്പെട്ട് എൻഎസ്‍യുഐ തമിഴ്നാട് ഘടകം ഇന്ന് മദ്രാസ് ഹൈക്കോടതിയിൽ ഹര്‍ജി നല്‍കും. 2017ൽ എയിംസിൽ തുടക്കമിട്ട സമിതിയുടെ മാതൃകയിലുള്ള സംവിധാനം ഐഐടികളിലും മറ്റു കേന്ദ്രീയ വിദ്യാഭ്യാസ സ്ഥാപനങ്ങളിലും വേണമെന്നാണ് എൻഎസ്‍യുഐയുടെ ആവശ്യം.\nഅതേസമയം, ഫാത്തിമയുടെ മരണം പാര്‍ലമെന്‍റിൽ ഉന്നയിക്കാനുള്ള ഒരുക്കത്തിലാണ് പ്രതിപക്ഷം. ക്ലാസിലെ പ്രകടനത്തിലും പരീക്ഷകളിലും ഉയര്‍ന്ന മാര്‍ക്ക് ലഭിച്ചിരുന്ന ഫാത്തിമ വര്‍ഗീയ അധിക്ഷേപം നേരിട്ടിരുന്നുവെന്നാണ് ആരോപണം. ഫാത്തിമ എന്ന പേരു പോലും ഐഐടിയിൽ പ്രശ്നമാണെന്ന് മകള് പറഞ്ഞിരുന്നതായി പിതാവ് അബ്ദുള് ലത്തീഫ് വെളിപ്പെടുത്തിയിരുന്നു. ആരോപണവിധേയനായ സുദര്‍ശൻ പത്മനാഭൻ്റെ സംഘപരിവാര് ബന്ധവും ഇതിനോടകം ചര്‍ച്ചയായിട്ടുണ്ട്. വിഷയം സഭയിൽ ഉന്നയിക്കുമെന്ന് കൊടിക്കുന്നിൽ സുരേഷ് എംപി വ്യക്തമാക്കിയിട്ടുണ്ട്. അന്വേഷണം വേണമെന്ന് എം പിമാരുടെ യോഗത്തിൽ ആവശ്യപ്പെട്ട എൻ കെ പ്രേമചന്ദ്രൻ വിഷയം ഇന്ന് ലോക്സഭയിൽ ഉന്നയിക്കാൻ അനുമതി തേടി. ഡിഎംകെ നേതാവ് ടി ആര് ബാലുവും സിപിഎം അംഗം ടി കെ രംഗരാജനും വിഷയം പാര്‍ലമെന്‍റ് ചര്‍ച്ച ചെയ്യണമെന്ന് ആവശ്യപ്പെട്ടിട്ടുണ്ട്.\nഇതിനിടെ ഫാത്തിമയുടെ കുടുംബം ഇന്ന് തിരുവനന്തപുരത്ത് മുഖ്യമന്ത്രി പിണറായി വിജയനുമായി കൂടിക്കാഴ്ച നടത്തും. ചെന്നൈ പോലീസുമായി സംസാരിച്ച കാര്യങ്ങള് ഇന്ന് കുടുംബം മുഖ്യമന്ത്രിയെ അറിയിക്കും. ഇതുവരെയുള്ള അന്വേഷണം തൃപ്തികരമാണെന്നാണ് ഫാത്തിമയുടെ പിതാവ് അബ്ദുള് ലത്തീഫ് അടക്കമുള്ളവരുടെ നിലപാട്. എന്നാൽ വെള്ളിയാഴ്ചയ്ക്കകം കുറ്റാരോപിതരായവരെ അറസ്റ്റ് ചെയ്തില്ലെങ്കിൽ ഫാത്തിമയുടെ ലാപ്ടോപ്പിൽ സൂക്ഷിച്ചിരിക്കുന്നത് അടക്കമുള്ള വിവരങ്ങള് പുറത്തു വിടുമെന്നും അബ്ദുള് ലത്തീഫ് വ്യക്തമാക്കിയിട്ടുണ്ട്.\nപ്രണയ ബന്ധത്തെച്ചൊല്ലി തർക്കം; കൊല്ലത്ത് യുവാവിനെ കുത്തിക്കൊന്നു ആര്‍ട്ടിക്കിള് ഷോ\nsudarshan padmanabhan sudarsan padmanabhan iit madras suicide fathima latheef suicide fathima latheef news fathima latheef iit madras Fathima Latheef death fathima latheef Central Crime Branch\nWeb Title : central crime branch to question sudarsan padmanabhan accused in death of fathima latheef student of iit madras\nPalakkadനിളാ തീരത്ത് പുതിയ വിരുന്നുകാരന്; കൗതുകത്തില് പക്ഷിപ്രേമികള്! ക്യാമറയിലാക്കിയത് ഈ തൃത്താല സ്വദേശി\nIndiaതലമുറകളായി രാജ്യം ഭരിച്ചവർ അഴിമതി നടത്തി, രാജ്യത്തെ ദുർബലപ്പെടുത്തി: നരേന്ദ്ര മോദി\nMalappuramമുന്നാക്ക സംവരണം: നിയമനടപടിക്ക് സമസ്ത ഒരുങ്ങുന്നു, മുഖ്യമന്ത്രിയെ കാണും


ജിമ്മില് പോകുന്നവര് ഈ അഞ്ച് അണുബാധകള് ഏല്‍ക്കാതെ സൂക്ഷിക്കുക\nനല്ല പോലെ വിയര്‍ക്കുന്ന സ്ഥലമാണ് ജിം. അതുകൊണ്ടുതന്നെ ചിലതരം ബാക്ടീരിയകളും ഫംഗസുകളും വൈറസുകളും പടരാനുള്ള സാധ്യത കൂടുതലാണ്.\n29 Aug, 2019 at 04:25 PM\nഫിറ്റ്നസ് നിലനിര്‍ത്താനായി ജിമ്മില് പോകുന്ന ആളുകളുടെ എണ്ണം കൂടുകയാണ്. ഇതേ ജിമ്മില് നിന്ന് ചില അണുബാധ പിടികൂടാനുളള സാധ്യതകളുമുണ്ട്. നല്ല പോലെ വിയര്‍ക്കുന്ന സ്ഥലമാണ് ജിം. അതുകൊണ്ടുതന്നെ ചിലതരം ബാക്ടീരിയകളും ഫംഗസുകളും വൈറസുകളും പടരാനുള്ള സാധ്യത കൂടുതലാണ്.\nജിമ്മില് നിന്ന് വളരെ വേഗം പിടികൂടാന് സാധ്യതയുള്ള ഒരു രോഗമാണ് അത്‍ലെറ്റ്സ് ഫൂട്. പാദങ്ങള് വൃത്തിയായി സൂക്ഷിക്കാത്തവരിലുണ്ടാകുന്ന ഫംഗസ് ബാധയാണിത്. പാദങ്ങളുടെ വശങ്ങളിലും വിരലുകള്‍ക്കിടയിലും വെളുത്ത നിറത്തിലാണ് ഈ ഫംഗസ് ബാധ കാണപ്പെടുന്നത്. രോഗം പകരാതിരിക്കാന് ജിമ്മില് ഷൂ ഉപയോഗിക്കാം.\nചര്‍മത്തില് കാണപ്പെടുന്ന സ്റ്റെഫല്ലോകോക്കസ് ബാക്ടീരിയയാണ് മറ്റൊന്ന്. ശരീരത്തില് എന്തെങ്കിലും മുറിവുകളുണ്ടെങ്കില് ഈ ബാക്ടീരിയ ഉള്ളിലെത്താന് സാധ്യതയുണ്ട്. തൊലിപ്പുറത്ത് വീക്കമോ ചൊറിച്ചിലോ ഒക്കെ ഉണ്ടാവും. ജിമ്മിലെ ഉപകരണങ്ങള് ഒരു ടിഷ്യൂ കൊണ്ട് തുടച്ച ശേഷം ഉപയോഗിക്കുക. എന്തെങ്കിലും തരത്തിലുള്ള മുറിവുകള് ശരീരത്തിലുണ്ടെങ്കില് കൃത്യമായി മരുന്ന് വെച്ച് കെട്ടിയിട്ട് വേണം ജിമ്മിലെത്താന്.\nഇ കോളിയെന്ന ബാക്ടീരിയയും ഹെപ്പറ്റൈറ്റിസ് എ എന്ന വൈറസും ജിമ്മില് വെച്ച് ശരീരത്തിലെത്താന് സാധ്യത കൂടുതലാണ്. ടോയ്‍ലറ്റില് പോയ ശേഷം കൈകള് വൃത്തിയായി കഴുകാതെ ജിമ്മിലെ ഉപകരണങ്ങള് ഉപയോഗിച്ചവരില് നിന്നാണ് ഇവ മറ്റൊരാളില് എത്തുന്നത്. സന്ധിവേദന, വയറിളക്കം, ഛര്‍ദി തുടങ്ങിയവ ഇ കോളി ഉള്ളിലെത്തിയതിന്‍റെ ലക്ഷണങ്ങളാണ്. വിയര്‍ത്ത അവസ്ഥയില് കൈകള് മുഖത്തും വായിലും സ്പര്‍ശിക്കാതിരിക്കാന് പ്രത്യേകം ശ്രദ്ധിക്കണം.\nപുഴുക്കടി, വട്ടച്ചൊറി തുടങ്ങിയ ത്വക് രോഗങ്ങളും ജിമ്മില് നിന്ന് പകരാന് സാധ്യതയുണ്ട്. ഷൂ ധരിച്ചും ജിമ്മിലെ ഉപകരണങ്ങള് ഉപയോഗിച്ച ശേഷം കൈകള് വൃത്തിയായി കഴുകിയും വസ്ത്രം മാറ്റിയും ഈ രോഗങ്ങള് വരാതെ സൂക്ഷിക്കാം. മറ്റുള്ളവര് ഉപയോഗിച്ച ടവല് ഒരിക്കലും ഉപയോഗിക്കരുത്. വര്‍ക്ക് ഔട്ടിന് പിന്നാലെ വിയര്‍ത്ത സോക്സുകള് വൃത്തിയായി കഴുകണം. ഒപ്പം വൈറ്റമിന് സി അടങ്ങിയ ആഹാരം കൂടുതല് കഴിക്കുന്നത് ശരീരത്തിന്റെ പ്രതിരോധ ശേഷി വര്‍ധിപ്പിക്കാന് സഹായിക്കും.


പാലക്കാട്ട് നാളെ സ്വകാര്യ ബസ് പണിമുടക്ക് – Truevision News\nപാലക്കാട്ട് നാളെ സ്വകാര്യ ബസ് പണിമുടക്ക്\nപാലക്കാട് : നാളെ പാലക്കാട്ട് സ്വകാര്യ ബസ് ജീവനക്കാര് പണിമുടക്കും. ഡിഎ കുടിശ്ശിക ആവശ്യപ്പെട്ടാണ് സമരം. പ്രശ്‌നപരിഹാരത്തിനായി ബസ്സുടമകളും തൊഴിലാളി സംഘടനാ പ്രതിനിധികളുമായി നടത്തിയ ചര്‍ച്ച അലസി പിരിയുകയായിരുന്നു. തുടര്‍ന്നാണ് നാളെ പണിമുടക്കിന് തൊഴിലാളിസംഘടന ആഹ്വാനം ചെയ്തത്.\nbus strike, പാലക്കാട്